ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᑖᒃᑯᐊ ᓇᓪᓕᐅᒃᑯᒫᕗᑦ ᐊᔾᔨᒌᖏᑦᑐᓂᒃ ᐊᒡᒍᖅᑐᖅᓯᒪᖃᑦᑕᖅᑐᑦ ᐃᒪᓐᓇ ᑐᙵᕕᒋᓪᓗᒍ ᐱᖁᑎᕐᔪᐊᑉ ᑭᓲᓂᖓ.

Hon. David Akeeagok: Thank you, Mr. Speaker. Our insurance is broken into different stages and it all depends on exactly which property it is.


ᐊᑐᓂᑦ ᐱᖁᑎᕐᔪᐊᕗᑦ ᐊᔾᔨᒌᖏᑦᑐᓂᒃ ᐊᑐᐊᒐᓖᑦ, ᐃᓚᖏᓪᓗ ᐊᑐᐊᒐᖃᖏᒻᒪᕆᒃᖢᑎᒃ. ᖁᔭᓐᓇᒦᒃ, ᐅᖃᖅᑎᑦᑎᔩ.

Each of our property has slightly different policies, and some don’t even have policies. Thank you, Mr. Speaker.


ᑕᐃᒪ ᑕᒫᓂ ᑐᓴᐅᑎᑎᒍᑦ ᑕᑯᕋᑖᓚᐅᕋᒪ ᓄᓇᓕᑦᑕ ᐃᓚᖏᓂ ᐃᑭᑕᐅᔪᖃᕋᓱᒃᑲᓐᓂᓕᕇᓚᐅᕐᒥᖕᒪᑦ ᐃᓕᓐᓂᐊᕐᕕᖕᒥᒃ.

As I noticed recently in the news, there was an attempt by somebody in one of our communities to start a fire again at one of our community’s schools.


ᑖᓐᓇ ᓇᓪᓕᐅᒃᑯᒫᖃᙱᓗᐊᖅᑐᖅ ᑮᓇᐅᔭᓕᕆᔨᒃᑯᓪᓗ ᐋᖅᑭᒍᑎᓇᓱᒃᑑᒐᓗᐊᑦ ᐱᖁᑎᔾᔪᐊᖅ ᐃᒪᓐᓇ ᓈᒻᒪᒃᑐᒥᒃ ᓇᓪᓕᐅᒃᑯᒫᖃᕐᓗᑎᒃ ᐊᒻᒪᓗ ᐃᓕᓚᐅᕐᒥᒐᑦᑕ ᑕᒪᓐᓇ ᓇᖕᒥᓂᖅ ᐊᑭᓕᕆᐊᖃᖅᑕᕗᑦ ᐃᒃᐱᐊᕐᔪᑎᓐᓂᒃ $10 ᒥᓕᐊᖑᖕᒪᑦ.

I know the Department of Finance has taken measures to make sure that our infrastructure is insured for the appropriate amount. We also learned that our deductible on schools, as an example, is $10 million.


ᖃᓄᕐᓕ ᐊᒃᑐᖅᓯᓯᒪᓂᐊᖅᐸ ᓇᓪᓕᐅᒃᑯᒫᖃᖅᑐᓕᕆᔨᒃᑯᓐᓂᒃ ᐃᒪᓐᓇ ᐃᑭᑦᑐᖃᒃᑲᓐᓂᖅᑐᕕᓂᐅᒃᐸᑦ ᐃᓕᓐᓂᐊᕐᕕᖕᒥ? ᖁᔭᓐᓇᒦᒃ, ᐅᖃᖅᑏ.

What are the implications with our insurance provider if another school goes up in flames, Mr. Speaker?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᐅᓪᓗᒥ ᒫᓐᓇ ᓇᓪᓕᐅᒃᑯᒫᒧᑦ $10 ᒥᓕᐊᓂᒃ $20 ᒥᓕᐊᓄᑦ ᐅᓄᖅᓯᒋᐊᖅᓯᒪᖕᒪᑦ ᐃᓕᓐᓂᐊᕐᕕᓄᑦ ᑕᐃᒪᓐᓇ ᓴᖅᑭᔾᔪᑎᖃᖅᑐᓂᒃ ᐃᑭᖃᑦᑕᖅᓯᒪᔪᓄᑦ.

Hon. David Akeeagok: Thank you, Mr. Speaker. Our current insurance premium has jumped from $10 million to $20 million for our schools in result of the fires that have taken place.


ᐊᒻᒪᓗ ᐊᔭᐅᖅᑐᕋᓱᐃᓐᓇᖅᐳᒍᑦ ᐃᓕᓐᓂᐊᖅᑐᓕᕆᔨᒃᑯᑦ ᐅᕙᒍᓕᒫᓪᓗ ᑕᒪᒃᑯᐊ ᐊᔭᐅᖅᑐᕋᓱᒡᓗᒋᑦ ᑕᒪᒃᑯᐊ ᐊᑭᑐᔪᒻᒪᕆᐅᓪᓗᑎᒃ, ᐊᐃᑦᑖᖑᒐᓗᐊᕐᓗ ᐃᑭᑕᐅᓇᓱᖃᑦᑕᖅᑎᓪᓗᒋᑦ.

We continue to advocate that through our Department of Education and through all of us to try to encourage people to prevent that. Those are very valuable properties that sadly there have been attempts of them being burned down.


ᑕᐃᒪᓕ ᐆᒃᑐᕋᖃᓯᐅᑎᒋᐊᓕᐅᓐᓇᐅᖅᑰᖅᑐᒍᑦ ᐃᒪᓐᓇ ᑕᑯᒃᓴᐅᑎᑦᑎᓗᑕᓗ ᐱᓕᕇᓐᓇᕈᓐᓇᕐᓂᕐᒥ ᐊᑕᕐᓇᔾᔭᐃᒃᑯᑎᓂᒃ ᐃᒪᓐᓇ ᐱᐅᓂᖅᓴᒥᒃ ᐊᑐᓕᖅᑐᒍᑦ, ᓴᖅᑭᔮᖅᑎᑦᑎᔭᕆᐊᖃᕋᑦᑕ ᑕᒪᓐᓇ ᓇᖕᒥᓂᖅ ᐊᑭᓕᕆᐊᖃᖅᑕᕗᑦ ᐅᓄᖅᓯᕙᓪᓕᐊᑐᐃᓐᓇᕐᒪᑦ. ᐃᒪᓐᓇ ᓇᖕᒥᓂᖅ ᓇᓪᓕᐅᒃᑯᒫᖃᓕᖅᖢᑕ. ᖁᔭᓐᓇᒦᒃ, ᐅᖃᖅᑎᑦᑎᔩ.

We need to try to communicate and ensure that we show that we are doing our diligence through our security systems and through various… . We need to prove that we are doing better and we are trying to do better because the insurance deductible is rising and rising to a point where we have to insure it ourselves. Thank you, Mr. Speaker.


ᐄ, ᑐᑭᓯᑦᑎᐊᖅᑕᕋᓗᐊᕋ ᑲᑉᐱᐊᒋᒐᒃᑯ. ᑕᐃᒪ ᓄᓇᓕᖕᓂ ᓇᓪᓕᐅᒃᑯᒫᑦᑕᖅᑐᓂᒃ, ᐊᕝᕙᕆᓚᐅᖅᑕᖏᓐᓂᒃ ᐊᑭᖏᓐᓂᒃ.

I appreciate that information and it scares me when we talk about having insurance premiums of half or more of the value of a building.


I did ask what would happen if another school went up.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ. ᑕᐃᒪ ᐃᓱᒪᓇᕋᓗᐊᖅᐳᖅ ᓇᓪᓕᐅᒃᑯᒫᖃᐃᓐᓇᕋᔭᙳᐊᕋᓗᐊᖅᐳᒍᑦ.

Hon. David Akeeagok: Thank you, Mr. Speaker. I hope that we will continue to be insurable.


ᑕᐃᒪ ᑖᓐᓇ ᓄᑖᖑᓛᖅᑐᖅ $20-ᒥᓕᐊᓐ ᐃᓕᓐᓂᐊᕐᕖᑦ ᐃᑭᖃᑦᑕᕐᓂᖏᓐᓄᑦ.

This recent one of $20 million is a result of schools being burnt down.


ᐃᓕᓐᓂᐊᕐᕖᑦ ᐊᓯᖏᓪᓗ ᐃᒡᓗᕐᔪᐊᖁᑎᕗᑦ $1 ᒥᓕᐊᓂᒃ ᓇᖕᒥᓂᖅ ᐊᑭᓖᔭᕆᐊᖃᓲᖑᕗᑦ.

For the rest of our other buildings, the deductible is at $1 million.


ᐅᖃᕈᓐᓇᖏᑦᑐᖓ ᖃᔅᓯᑦ ᐃᓕᓐᓂᐊᕐᕖᑦ ᐃᑭᑦᑕᕆᐊᖃᕋᔭᕐᒪᖔᑕ, ᓇᓪᓕᐅᒃᑯᒫᖃᕈᓐᓃᖅᑐᑦ.

I can’t say before how many schools are burnt that we will be uninsurable.


ᐃᓱᒪᒐᓗᐊᖅᐳᖓ ᑕᐃᒪᓐᓇ ᐃᑭᑦᑐᖃᖁᔪᒥᓇᙱᒃᑲᓗᐊᖅᐳᖅ ᒐᕙᒪᐅᑎᓂᒃ ᐊᒻᒪᓗ ᖁᔭᒋᓪᓗᒋᑦ ᐃᒪᓐᓇ ᒪᓕᒐᓕᐅᖅᑎᓕᒫᕋᑕᑦ ᑕᐃᒫᒃ ᐊᔭᐅᕈᑎᒌᓐᓇᕆᐊᖃᖃᑦᑎᒍ. ᑖᓐᓇ ᐃᓕᓐᓂᐊᕐᕕᐅᖕᒪᑦ ᕿᑐᕐᖓᑦᑎᓐᓂᒃ, ᑕᖅᑲᒃᑯᓄᖓ...

I hope that under our watch that we don’t see another school being burnt. I applaud the questions and applaud our efforts to try to do this. Together, as all members, we need to continue to advocate that these are to educate our children and educate the public.


ᐃᓕᓐᓂᐊᕐᕕᓄᑑᙱᑦᑐᖅ, ᐋᓐᓂᐊᕕᖕᓄᓪᓗ ᑕᒪᒃᑲᐊ ᐊᑑᑎᓕᕐᔪᐊᒻᒪᕆᐅᖕᒪᑕ ᐱᔨᑦᑎᕋᕐᓂᑦᑎᓐᓂᒃ.

I think, not only for schools but even for health centres, those are very valuable properties that we try to run our services.


ᓇᓕᐊᑐᐃᓐᓇᖅ ᓱᕋᒃᑕᐅᔪᖅ ᐊᒃᓱᕈᓐᓇᕈᑦ ᑕᒪᓐᓇ ᐱᔨᑦᓯᕋᖅᑕᑦᑎᓐᓄᑦ ᐊᒻᒪᓗ ᐊᔭᐅᕈᑎᒌᓐᓇᕈᒪᕙᕋ ᑕᒪᒃᑯᐊ ᐃᒡᓗᕐᔪᐊᑦ.

Any property damage causes a lot of grief to people that we serve. I want to continue advocating that our buildings are ours.


ᑕᐃᒪ ᐅᖃᖅᑏ, ᐃᖅᑲᐃᔾᔪᑎ.

As our Speaker continues to remind us, this is everybody’s House.


ᑖᓐᓇ ᑭᒃᑯᓕᒫᓂᑦ ᐃᒡᓗᕐᔪᐊᕆᔭᐅᖕᒪᑦ ᐃᓕᓐᓂᐊᖅᑎᓕᒫᑦ ᑕᖅᑲᒃᑯᐊᓗ, ᒪᑯᐊ ᐃᓕᓐᓂᐊᕐᕖᑦ, ᐋᓐᓂᐊᕐᕖᑦ, ᓄᓇᓯᐅᑎᒃᑯᕖᓪᓗ ᑕᖅᑲᒃᑯᓄᖓ ᐱᒋᔭᐅᔪᐃᓐᓇᓕᒫᑦ ᐱᔨᑦᑎᕋᕈᑕᐅᖕᒪᑕ.

We need to remind all of our students and all of the public that schools, health centres, and garages are all of the public’s buildings and they are there to serve the public.


ᐊᒻᒪᓗ ᐸᑦᑕᒃᑐᖅᐸᒃᑲ ᑖᔅᓱᒥᖓ ᓴᖅᑭᒃᑲᕕᐅᒃ ᒪᓕᒐᓕᐅᕐᕕᖕᒧᑦ. ᖁᔭᓐᓇᒦᒃ, ᐅᖃᖅᑎᑦᑎᔩ.

I applaud and thank for questioning this and raising this in this House. Thank you, Mr. Speaker.


ᐊᐱᖅᑯᑦ 133 - 5(1): ᐃᓚᒋᐊᖅᑕᐅᓂᖏᑦ ᐃᓕᓐᓂᐊᕈᑕᐅᔪᓐᓇᖅᑐᑦ ᖃᒪᓂᑦᑐᐊᕐᒥ (ᒥᑭᙳᐊᖅ)

Question 133 – 5(1): Increasing Educational Opportunities in Baker Lake (Mikkungwak)


ᐊᐱᖅᑯᑎᒃᑲ ᑐᕌᖅᑎᓐᓂᐊᖅᑕᒃᑲ ᒥᓂᔅᑕᒧᑦ ᓄᓇᕗᒻᒥ ᓯᓚᑦᑐᖅᓴᕐᕕᖕᒧᑦ ᑲᒪᒋᔭᖃᖅᑐᒧᑦ.

I would like to direct my question to the Minister responsible for Nunavut Arctic College.


ᐅᖃᖅᑏ, ᑕᐃᒪ ᒪᓕᒐᓕᐅᖅᑎ ᐅᖃᐅᓯᖏᓐᓂᒃ ᐅᖃᐅᓯᖃᖅᑲᐅᖕᒪᑦ ᑕᓪᓕᒪᒋᔭᐅᓪᓗᑕ ᒪᓕᒐᓕᐅᖅᑏᑦ ᓄᓇᕗᒻᒥᑦ ᐱᕕᖃᕋᑦᑕ ᓄᑖᕐᒥᒃ ᑖᓐᓇ ᐊᔭᒍᓐᓇᕐᓗᑎᒍ ᓄᓇᕗᑦ ᖃᐅᒪᓂᖅᓴᒥᑦ ᓯᕗᓂᒃᓴᒧᑦ.

Mr. Speaker, in my member’s statement I noted that we, as the Fifth Assembly of Nunavut, have a new opportunity to push our territory towards a bright future.


ᒥᓂᔅᑕ ᒪᓕᒐᓕᐅᕐᕕᖕᒥ ᐅᖃᐅᔾᔨᔪᓐᓇᖅᐹ ᒪᑐᐃᖅᓯᒃᑲᓐᓂᕈᓐᓇᕋᔭᕐᒪᖔᑦ ᑖᓐᓇ ᐃᓱᒪᒃᓴᖅᓯᐅᕈᑦ ᓯᓚᑦᑐᖅᓴᕐᕕᒡᔪᐊᕐᒥᑦ ᓴᖅᑭᑦᑎᓂᕐᒧᑦ ᓄᓇᔅᓯᓐᓂᑦ ᐱᓕᕆᖃᑎᖃᕐᓗᑎᒃ ᓇᖕᒥᓂᖃᖅᑐᓂᒃ ᐊᓯᖏᓐᓂᒡᓗ?

Can the minister tell this House whether he would be willing to reopen the consideration of establishing a university in Nunavut in partnership with the private sector and others?


ᓄᓇᕗᒻᒥ ᓯᓚᑦᑐᖅᓴᕐᕕᖕᒧᑦ ᒥᓂᔅᑕᖑᔪᖅ, ᒥᔅᑐ ᔪᐊᓇᓯ.

Minister responsible for Nunavut Arctic College, Minister Joanasie.


ᐊᒻᒪᓗ ᖁᔭᓐᓇᒦᒃ, ᖃᒪᓂᖅᑐᐊᑉ ᒪᓕᒐᓕᐅᖅᑎᖓᓄᑦ ᐊᐱᖅᑯᑎᒋᔭᖓ.

I also thank the Member for Baker Lake for asking that question.


ᑖᓐᓇ ᓯᓚᑦᑐᖅᓴᕐᕕᒃᑯᑦ ᓄᓇᕗᒻᒥ ᐱᔪᒥᓵᕈᑎᓕᐅᓚᐅᖅᓯᒪᒐᑦᑕ ᐊᔾᔨᒌᙱᑦᑐᓂᑦ ᓯᓚᑦᑐᖅᓴᕐᕕᐅᔪᓂᑦ ᓄᓇᕗᑦ ᓯᓚᑖᓂᑦ ᖃᓄᖅ ᐱᓕᕆᖃᑎᒌᒍᓐᓇᕐᒪᖔᑦᑕ ᖃᓄᖅᑑᖅᐸᓪᓕᐊᓯᓕᓚᐅᖅᓯᒪᒐᑦᑕ.

Nunavut Arctic College drafted a request for proposals, asking different universities outside of Nunavut on ways to collaborate on various courses that we could jointly offer.


ᑐᓴᐅᒪᒐᓗᐊᖅᑐᑎᒍᑦᑕᐅᖅ ᐊᔾᔨᒌᙱᑦᑐᐃᑦ ᑎᒥᐅᔪᑦ, ᓲᕐᓗᒃ ᐊᒡᓃᑯ-ᐄᒍ, ᓲᕐᓗ ᓇᒻᒥᓂᒻᒪᕇᑦ ᓯᓚᑦᑐᖅᓴᕐᕕᔾᔪᐊᕐᒥᑦ ᓄᓇᕗᒻᒧᑦ ᑐᕌᖓᔪᒥᑦ ᓴᖅᑭᑦᓯᒍᒪᓯᒪᑎᓪᓗᒍ.

We started to develop a plan, although we were made aware that different bodies, for example, Agnico Eagle placed funds aside specifically for the creation of a university in Nunavut.


ᑕᒪᓐᓇ ᑲᔪᓯᕙᓪᓕᐊᖁᓯᒪᔭᕋᓗᐊᕗᑦ, ᑭᓯᐊᓂ ᒫᓐᓇᒧᑦ ᐊᖏᖃᑎᒌᒍᑎᓕᐅᕋᓱᐊᖅᐸᓪᓕᐊᓯᒪᔪᒍᑦ ᓇᓪᓕᐊᓐᓂᑭᐊᖅ ᓄᓇᕗᑦ ᓯᓚᑖᓃᙶᖅᓯᒪᔪᓂᑦ ᓯᓚᑦᑐᖅᓴᕐᕕᒻᒥᑦ ᐱᓕᕆᖃᑎᒌᒐᓱᐊᕈᒪᓂᑦᑎᒍᑦ.

This work is something we would like to continue to pursue. However, we have tried to draft up an agreement with some universities outside of Nunavut on developing a collaborative approach towards this goal.


ᑕᐃᒪ ᒃᑉᐱᕆᑦᑎᐊᕋᒃᑯ ᑮᓇᐅᔭᖃᖅᑎᑦᑎᔭᕆᐊᖃᕋᑦᑕ ᐃᓕᓐᓂᐊᕐᓂᕐᒧᑦ ᐊᖏᒡᓕᕙᓪᓕᐊᔪᓄᑦ ᑕᕝᕙᙵᑦ ᐃᓄᐃᑦ ᖃᐅᔨᒪᔭᑐᖃᖏᑦ ᑖᒃᑯᓄᖓ ᐱᖅᑯᓯᓕᕆᕝᕕᖕᒧᑦ ᐱᓕᕆᐊᖑᔪᑦ, ᒪᑯᐊ ᐸᐃᑉᐹᓕᕆᓂᖅ ᐃᓕᓐᓂᐊᖅᓯᒪᔪᓂᒃ ᑕᕝᕙᓂ ᓯᓚᑦᑐᖅᓴᕐᕕᒡᔪᐊᒥ.

I truly feel that we must invest in expanding educational opportunities from Inuit Qaujimajatuqangit such as that delivered by the Piqqusilirivvik program to higher academics such as the kind of education that would be delivered in a university setting.


ᐃᓛᒃ ᐃᒃᐱᒋᒐᒃᑯ ᖃᒪᓂᑦᑐᐊᖅ ᐃᓂᒃᓴᑦᑎᐊᕙᒻᒪᕆᐅᒐᔭᕐᒪᑦ ᑕᐃᒪᓐᓇ ᐊᖏᒡᓕᒋᐊᕐᓂᕐᒥᒃ.

Of course I feel that Baker Lake would be the perfect location for such an expansion.


ᒥᓂᔅᑕ ᑐᑭᓯᓇᖅᓯᑎᒋᐊᕈᓐᓇᖅᐹ ᑖᒃᑯᐊ ᐃᖅᑲᓇᐃᔭᖅᑎᖏᓪᓗ ᐅᖃᖃᑎᖃᖅᓯᒪᖕᒪᖔᑦ ᑖᒃᑯᓄᖓ ᑲᑎᒪᔨᖏᓐᓂᒃ ᓄᓇᒥ ᓯᓚᑦᑐᖅᓴᕐᕕᐅᑉ, ᐃᒪᓐᓇ ᑕᐅᑐᒐᖅᑖᕋᓱᒡᓗᓂ ᖃᓄᖅ ᐱᕕᖃᕐᓂᖅᓴᐅᔪᓐᓇᕐᒪᖔᑕ ᐳᖅᑐᓂᖅᓴᓂᒃ ᐃᓕᓐᓂᐊᕐᓂᕐᒧᑦ ᓴᖅᑭᔮᖅᑎᑕᐅᔪᓐᓇᕐᒪᖔᑦ ᓄᓇᕗᒻᒧ?

Can the minister clarify whether he and his officials have been in discussion with the Board of Governors of Nunavut Arctic College to develop a vision of how greater opportunities for higher education can be delivered in Nunavut?


ᑖᒃᑯᐊ ᓄᓇᕗᒻᒥ ᓯᓚᑦᑐᖅᓴᕐᕖᑦ ᑕᑯᔪᒪᑦᓯᐊᕋᓗᐊᕐᒥᔪᒍᑦ ᐱᕕᖃᕐᕕᑦᓴᐅᑲᓐᓂᖁᒐᓗᐊᖅᑕᕗᑦ ᓄᓇᕗᒻᒥᐅᑦ ᖁᑦᑎᓐᓂᖅᓴᒥᑦ ᓯᓚᑦᑐᖅᓴᕐᕕᒻᒥ ᐃᓕᓐᓂᐊᕈᓐᓇᖁᓪᓗᒋᑦ ᓄᓇᓕᖕᒥᓂ ᓴᖅᑭᔮᖅᑎᑦᑎᒐᓱᐊᕈᒪᒐᓗᐊᖅᑐᒍᑦ ᐊᒻᒪᓗ ᐅᓇ ᐅᔾᔨᕆᕙᓪᓕᐊᑐᐃᓐᓇᖅᓯᒪᒻᒥᔭᕗᑦᑕᐅᖅ ᖃᕋᓴᐅᔭᒃᑯᑦ ᐃᓕᓐᓂᐊᖅᑕᐅᔪᓐᓇᖅᑐᖅ ᐱᕕᒃᓴᖅᑕᖃᕐᒪᑦᑕᐅᖅ ᑕᕝᕘᓇ.

Nunavut Arctic College shares that desire to provide greater opportunities for Nunavummiut to be able to receive a university degree in their home territory. What we have started noting is that emergence of online distance learning courses, as that is another avenue to research.


ᐊᒻᒪᓗ ᑕᐃᓐᓇ ᐅᖃᐅᓯᕆᖅᑲᐅᔭᖓ ᐃᓚᖓᑦ ᑕᐃᓐᓇ ᐱᖅᑯᓯᓕᕆᕝᕕᒃ ᖃᓄᖅ ᓯᐊᒻᒪᖅᑕᐅᒋᐊᓪᓚᑲᓐᓂᕈᓐᓇᕐᒪᖔᖅ ᐃᓕᓐᓂᐊᖅᑕᐅᒍᓐᓇᖅᑐᑦ ᑕᐃᑲᓂ ᐃᓱᒪᒋᔭᕋᓗᐊᕗᑦ.

With respect to the matter the member referred to regarding Piqqusilirivvik and how more programming could be disseminated to the satellite communities, it is another idea which we are contemplating.


ᐄ, ᑖᒃᑯᐊ ᐃᓚᒋᔭᐅᓂᐊᕐᒥᔪᑦ ᓯᓚᑦᑐᖅᓴᕐᕕᐅᑉ ᑲᑎᒪᔨᖁᑎᖏᑦ, ᑖᒃᑯᐊᓗ ᐃᖅᑲᓇᐃᔭᖅᑎᒃᑲ ᓯᓚᑦᑐᖅᓴᕐᕕᒻᒥ ᐊᖓᔪᖅᑳᖅ, ᐊᒻᒪᓗ ᐊᖓᔪᖅᑳᖅ ᑐᖏᓕᐊ ᐸᕐᓇᐸᓪᓕᐊᓂᐊᖅᑐᑦ ᑕᒪᔅᓱᒪᙵᑦ ᓯᕗᒧᐊᒍᑎᒋᓂᐊᖅᑕᖏᓐᓂ.

The board of governors of Arctic College will be involved in this initiative along with my officials. Specifically the Arctic College president and vice-president will be developing a plan to move towards this goal that can provide us momentum forward.


ᑭᖑᓪᓕᖅᐹᒥ ᐃᓚᒋᐊᕈᑦ, ᒥᔅᑐ ᒥᑭᙳᐊᖅ.

Your final supplementary, Mr. Mikkungwak.


ᒥᑭᙳᐊᖅ: ᖁᔭᓐᓇᒦᒃ, ᐅᖃᖅᑏ. ᐃᓕᓴᖅᓯᔪᖓ ᒐᕙᒪᐅᓚᐅᖅᑐᐃᑦ ᐊᖏᕐᓂᕐᖓᑕ ᐊᖏᖁᔭᓕᐊᒥᑦ, ᐊᑐᓕᖁᔭᓕᐊᒥᒃ ᓄᓇᕗᒻᒥ ᓯᓚᑦᑐᖅᓴᕐᕕᒃ ᓴᖅᑭᑕᐅᔾᔮᙱᑲᐃᓐᓇᕐᓗᓂ ᑕᐃᔅᓱᒪᓂ.

Mr. Mikkungwak: Mr. Speaker, I recognize that the previous government accepted a recommendation not to pursue the option of a Nunavut university at that time.


ᒥᓂᔅᑕ ᐊᖏᕈᓐᓇᖅᑳ ᑕᒪᓐᓇ ᐅᑎᕐᕕᒋᔪᓐᓇᕐᓂᕋᕐᓗᓂᐅᒃ, ᒪᓕᒐᓕᐅᕐᕕᒧᓪᓗ ᐅᓂᒃᑳᓛᕐᓗᓂ ᖃᓄᖅ ᖃᐅᔨᒪᖔᑦ?

Will the minister commit to revisiting this concept and reporting back to the House on his findings?


ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑏ ᖁᔭᓐᓇᒦᒃᑕᐅᖅ ᒥᔅᑕ ᒥᑭᙳᐊᖅ ᐊᐱᕆᒻᒪᑦ ᑕᐃᒫᒃ.

Hon. David Joanasie: Thank you, Mr. Speaker. I thank Mr. Mikkungwak for his question.


ᑖᓐᓇ ᓇᓖᕌᕋᔅᓴᖅ ᓯᓚᑦᑐᖅᓴᕐᕕᔾᔪᐊᓕᐅᓂᐊᕐᓗᓂ ᓄᓇᕗᒻᒥ ᐊᔾᔨᒌᙱᑦᑐᓄᑦ ᐃᓱᒪᒋᔭᐅᒻᒪᑦ ᑭᒃᑯᑐᐃᓐᓇᕐᓄᑦ.

That option about building a university in Nunavut, people have different ideas about it.


ᑖᒃᑯᐊ ᐊᒡᓃᑯ ᐄᒍᓪ-ᒃᑯᑦᑕᐅᖅ $5 ᒥᓕᐊᓐᓂᑦ ᓴᖅᑮᒍᓐᓇᖅᓯᒪᓂᕋᕐᖓᑕ ᓄᑖᒥᒃ ᓯᓚᑦᑐᖅᓴᕐᕕᔾᔪᐊᓕᐅᖅᑐᖃᕐᓂᐊᓂᖅᑲᑦ ᐱᔪᒪᓂᖅᑕᖃᖅᑲᑦ ᑕᒫᓂ.

Like I said, Agnico Eagle has earmarked $5 million towards a new facility if there is a will to do that.


ᐅᖃᖃᑎᒌᖏᓐᓇᐸᓪᓚᐃᔪᐃᑦ ᓱᓕ.

I think it’s still an ongoing discussion.


ᒫᓐᓇ ᑎᓴᒪᓂ ᐊᕐᕌᒍᓂ ᐊᒡᒋᖅᑐᓂ ᑕᒪᓐᓇ ᐊᖅᑯᑎᒋᔪᒪᓂᐊᕐᒪᖔᑦᑎᒍ ᖃᐅᔨᒪᙱᑦᑐᖓ, ᖃᐅᔨᓴᖅᑕᐅᓂᐅᓴᔪᖅ ᖃᐅᔨᓴᖅᑕᐅᓕᖅᑲᑦ ᐊᐅᓚᒍᓐᓇᕋᔭᕐᒪᖔᖅ ᑕᒪᓐᓇ ᖃᐅᔨᓴᖅᑎᐅᖃᓯᐅᑎᒐᔭᖅᑐᖅ.

Within this mandate over the next four years, I’m not sure if that is the route we want to take given that we just completed a fairly extensive feasibility study which we’re going to take into consideration and proceed as we need.


ᒪᓕᒐᓕᐅᖅᑏᑦ ᖃᐅᔨᒪᓚᐅᕆᑦᑎ ᑖᓐᓇ ᐅᖃᐅᓯᒃᑯᑦ ᐊᐱᖅᑯᑎᖃᕐᕕᒃ ᐱᕕᖃᕈᓐᓃᕐᒪᑦ.

Members, please note that the time for question period has expired.


ᐱᒋᐊᖅᑎᑕᖅ 015 - 5(1): ᐊᐱᖅᓱᕐᓇᐅᔫᑉ ᐃᓚᔭᐅᓂᖓ (ᒪᐃᓐ)

Motion 015 – 5(1): Extension of Question Period (Main)


ᒪᐃᓐ: ᒪ’ᓇ, ᐅᖃᖅᑎᑦᑎᔩ. ᒪᓕᓪᓗᑕ ᒪᓕᒐᖅ 39(7) ᐱᒋᐊᖅᑎᑦᑎᕗᖓ ᐊᐃᑉᐱᑕᐅᓪᓗᖓ ᐃᖃᓗᐃᑦ-ᒪᓂᕋᔭᒃ ᒪᓕᒐᓕᐅᖅᑎᖓᓄᑦ ᐊᐱᖅᓱᕐᓇᖅ ᐅᐃᒍᔭᐅᖁᓪᓗᒍ. ᒪ’ᓇ, ᐅᖃᖅᑎᑦᓯᔩ.

Mr. Main: Thank you, Mr. Speaker. Pursuant to Rule 39(7), I move, seconded by the Member for Iqaluit-Manirajak, that the time allotted for oral questions be extended. Thank you, Mr. Speaker.


ᐱᖁᔨᕗᖔᕈᑦ ᓈᒻᒪᖕᒪᑦ, ᓂᓪᓕᕐᕕᒋᔪᓐᓇᕋᓯᐅᒡᓗ.

The motion is in order and it is not debatable.


ᐱᖁᔨᕗᖔᕈᒻᒥᒃ ᓈᒻᒪᒃᓴᖅᑐᑦ ᐃᓵᒡᓕᑦ?

All those in favour of the motion, please raise your hand.


ᑕᐃᒪᐃᒻᒪᓪᓗ ᑖᓐᓇ ᐅᖃᐅᓯᒃᑯᑦ ᐊᐱᖅᓱᕈᓐᓇᕐᓂᖅ ᐃᓚᒋᐊᖅᑕᕗᑦ 30 ᒥᓂᔅᓯᒥᒃ. ᐃᑲᕐᕋᐅᑉ ᐊᕝᕙᖓᓂᑦ ᒫᓐᓇᒥᒃ ᐱᒋᐊᕐᓗᓂ.

Therefore question period will be extended for an additional 30 minutes staring now.


ᒪᓕᒐᓕᐅᖅᑎ ᐊᕐᕕᐊᑦ ᐅᐊᖕᓇᖓᓄᑦ-ᑎᑭᕋᕐᔪᐊᕐᒧᑦ, ᒥᔅᑐ ᒪᐃᓐ

Member for Arviat North-Whale Cove, Mr. Main.


ᐊᐱᖅᑯᑦ 134 - 5(1): ᑐᓂᕐᕈᓯᐊᑦ ᐃᑲᔫᓯᐊᓪᓗ (ᒪᐃᓐ)

Question 134 – 5(1): Grants and Contributions Programs (Main)


ᒪᐃᓐ: ᒪ’ᓇ, ᐅᖃᖅᑎᑦᓯᔩ.


ᐅᓇ ᐊᐱᖅᕼᐅᕈᐊᖅᑐᒍ ᐊᕙᑎᓕᕆᓂᕐᒧᑦ ᒥᓂᔅᑕᒋᔭᖅᐳᑦ.

I rise to ask my question to the Minister of Environment, Mr. Speaker.


ᓂᑯᕕᒃᑐᖓ ᐅᑯᐊ ᐊᕙᑎᓕᕆᔨᒃᑯᑦ ᐃᑲᔫᑎᒋᓂᓕᕼᐅᒐᐃᑦ ᐊᖑᓇᓱᒃᑎᓄᑦ ᐊᐱᖅᕼᐆᑎᒋᕼᐅᐊᕋᒃᑭᑦ ᐅᑉᓗᒥ. ᑐᑭᕼᐃᒋᕈᐊᖅᑐᖓᓪᓗ ᖃᓄᖅ ᐃᑲᔪᕐᓂᖃᖅᑎᒋᑦᑕᕐ’ᒪᖔᑕ ᐊᖑᓇᓱᒃᑎᖁᑎᑦᑎᓐᓂᒃ?

I would like to ask about the Department of Environment’s hunting programs and I would like information on how they actually benefit our hunters.


ᑖᒃᑯᐊ ᒐᕙᒪᑦᑕ ᑮᓇᐅᔭᓕᕆᔾᔪᑕᐃᑦ ᑕᐅᑐᒃᖢᒋᑦ ᑮᓇᐅᔭᖅᑐᕈᑎᒃᓴᑦ ᓇᓚᐅᑦᑖᖅᑕᐅᓯᒪᔪᑦ 2017−18, ᐅᑯᐊ ᐱᖓᕼᐅᐃᓕᖓᖕᒪᑕ.

Looking at the government’s main estimates for 2017-18, those programs are in three parts.


ᖃᑉᓗᓈᑐᓚᐅᕐᓚᖓᐃᑦ ᑐᑭᓯᓐᓇᑦᓯᖅᐊᕐᓂᐊᕋᒪ. ᐱᖓᓲᒻᒪᑕ ᑐᓂᕐᕈᑎᔅᓴᐃᑦ ᐊᕙᑎᓕᕆᔨᒃᑯᓐᓂ ᐊᐅᓚᑕᐅᖃᑦᑕᖅᑐᑦ ᐱᕐᕈᓗᐊᕿᔪᓄᑦ ᑐᓂᕐᕈᑎᔅᓴᐃᑦ, ᐆᒪᔪᓄᑦ ᓱᕋᑦᑕᓄᑦ ᑐᓂᕐᕈᑎᔅᓴᑦ ᐊᒻᒪ ᕿᓯᕐᓄᑦ ᐊᒥᕐᓄᑦ ᐃᑲᔫᑏᑦ.

Let me speak in English so that I’m clear. There are three grants under the Department of Environment that are administered for disaster compensation, wildlife damage compensation, and finally the Fur Pricing Program.


ᑖᒃᑯᐊᓗ ᓴᓂᕐᕙᐃᕕᐅᓯᒪᓪᓗᑎᒃ $150,000 ᑕᕝᕗᖓ ᐊᕐᕌᒍᑦᑎᓐᓄᑦ.

The budgeted amount for these grants is $150,000 for the current fiscal year.


ᐅᖃᖅᑏ, ᐊᐱᕆᖅᑳᕈᒪᔪᖓ ᒥᓂᔅᑕ ᓇᓗᓇᐃᖅᑐᐃᒍᓐᓇᕐᒪᖔᖅ ᖃᓄᖅ ᐊᕙᑎᓕᕆᔨᒃᑯᑦ ᐊᑑᑎᖃᑦᑎᐊᕋᓗᐊᕐᒪᖔᑕ ᖃᐅᔨᒐᓱᓲᖑᒻᒪᖔᑕ ᑕᒪᒃᑯᓄᖓ ᑕᒪᒃᑯᐊ ᐊᐅᓚᑕᐅᔪᑦ?

First of all, I wonder if the minister could explain how the department evaluates the effectiveness of these programs.


ᐊᕙᑎᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᓯᐅᑎᐊᐱᒃ.

Minister of Environment, Minister Sheutiapik.


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ. ᖁᔭᓐᓇᒦᒃ ᐊᐱᕆᒻᒪᑦ.

Hon. Elisapee Sheutiapik: Thank you, Mr. Speaker, and for that question.


ᑕᐃᓐᓇ ᐊᕐᕌᒍᒥ ᐱᖓᓱᐊᖅᑎᖃᑦᑕᖅᑐᑦ ᐊᑭᑦᑐᕋᖅᑐᑎᒃ ᐊᒻᒪᓗ ᒫᓐᓇ ᐊᑭᑦᑐᕋᐅᑎᖃᖅᑎᑦᑎᕋᑖᑦᑎᐊᕐᓂᕆᓪᓗᑎᑦ ᒫᑦᓯ ᐱᒋᐊᙵᕐᓂᖓᓂ. ᖁᔭᓐᓇᒦᒃ, ᐅᖃᖅᑎᑦᓯᔩ.

I know that that happens at least, I think it’s three times a year. I don’t have the details of that yet, but I know they just had a fur harvesters’ auction beginning of March. Thank you, Mr. Chairman.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅᑐ ᒪᐃᓐ.


ᒥᓂᔅᑕᑦᑕᐅᖅ ᖁᔭᓐᓇᒦᒃ, ᐅᖃᐅᓯᕆᒻᒪᒍ ᑖᓐᓇ ᕿᓯᓕᕆᓂᖅ.

I thank the minister for bringing up particularly the fur markets.


ᐅᖃᖅᑏ, ᑐᑭᓯᒃᑲᓐᓂᕈᑎᔅᓴᐃᑦ ᐅᕗᙵᖅᑕᐅᖃᑦᑕᖅᓯᒪᔪᐃᑦ ᒪᓕᒐᓕᐅᕐᕕᒻᒧᑦ ᐊᕐᕌᒍᓂᑦ ᐊᓂᒍᖅᑐᓂᒃ ᑕᑯᔪᒪᓪᓚᕆᓚᐅᕋᒃᑭᓂᓛᒃ ᐊᖑᓇᓱᑦᑎᓄᓪᓗ ᑕᑯᔭᐅᒋᐊᖃᖅᐸᓚᐃᒻᒥᔪᑦ.

Mr. Speaker, information provided in this House in years past is very interesting to me and perhaps other harvesters in Nunavut.


2011-ᖑᑎᓪᓗᒍ ᐊᕙᑎᓕᕆᔨᒃᑯᑦ ᐅᖃᖅᑐᒥᓃᑦ ᕿᓰᑦ ᐊᒦᑦ ᐊᑭᑦᑐᕋᐅᔾᔭᐅᖃᑦᑕᖅᑐᐃᑦ $800,000-ᕌᖅᑐᒥᓃᑦ.

In 2011 the Department of Environment stated that the value of pelts auctioned off to the Fur Harvesters Auction was around $800,000.


2012-ᖑᑎᓪᓗᒍ $1.1 ᒥᓕᐊᕌᖅᑐᒥᓂᐅᓪᓗᑎᑦ ᐊᒻᒪ 2013 $1.04 ᒥᓕᐊᒥᓂᐅᓪᓗᑎᑦ.

In 2012 it was around $1.1 million and in 2013 it was $1.04 million.


ᐅᖃᖅᑏ, ᒥᓂᔅᑕ ᖃᐃᑦᑎᒍᓐᓇᖅᑳ ᖃᓄᐃᓕᖓᓕᕐᒪᖔᑕ ᕿᓯᓕᕆᓂᐅᖃᑦᑕᖅᑐᐃᑦ ᑕᕝᕙᓂ ᐊᕐᕌᒍᑎᓐᓂ ᒫᓐᓇᓕᓴᐅᓂᖅᐹᒥ ᑐᓴᖅᓯᒪᔭᖏᓐᓂᒃ ᑐᓴᕈᒪᑦᑕᕋᓗᐊᖅᑯᖓ ᑕᕝᕙᓂ ᐊᕐᕌᒍᓕᓴᕐᓂᑦ ᐅᕝᕙᓘᓐᓃᑦ ᐊᕐᕌᓂᓴᕐᓂᑦ ᑮᓇᐅᔭᓕᐅᕈᑎᔅᓴᑦᑎᐊᕙᐅᔪᔮᕋᓗᐊᕐᒪᖔᑕ ᓱᓕ?

Mr. Speaker, I wonder if the minister could give us an update in terms of how the fur markets are proceeding this year in terms of the latest information that she has available. It could be this year or it could be last year. I’m interested in the health and the economic viability or state of the fur markets.


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ. ᐅᖃᓕᒫᖅᑕᑎᑦ ᐊᔾᔨᖏᑦ ᐱᓯᒪᒐᒃᑭᑦ.

Hon. Elisapee Sheutiapik: Thank you, Mr. Speaker. I, too, have the same information you just read off actually.


ᐅᖃᕈᓐᓇᖏᑦᑐᖓ ᓇᒦᓕᕐᒪᖔᑕ ᒫᓐᓇ ᒫᓐᓇᓕᓴᐃᑦ ᐊᑭᑦᑐᕋᐅᑎᔪᒥᓃᑦ ᐱᓯᒪᙱᓇᒃᑭᑦ.

I cannot say where they’re at because I don’t have the results of the Fur Harvesters Auction recently.


ᐅᖃᐅᑎᒍᓐᓇᕋᓗᐊᕆᒃᑭᑦ ᐊᖅᓴᕐᓃᑦ ᐃᖅᑲᓇᐃᔭᕐᕖᑦ ᑕᑯᒃᓴᐅᑎᑦᑎᓚᐅᖅᑎᓪᓗᒋᑦ ᑕᐃᒪᓐᓇᓪᓗᐊᖅ ᓂᐅᕕᐊᖑᖃᑦᑕᖅᑐᒥᓃᑦ ᐊᖏᓪᓕᒋᐊᓲᖑᒻᒪᑕ ᑕᐃᒪᐃᓂᐊᑐᔅᓴᐅᒻᒥᔪᑦ. ᑕᐃᑲᓂ ᖃᐅᔨᔾᔪᑎᒋᓛᕐᒥᔭᕗᑦ ᐊᑭᑦᑐᕋᐅᑎᓃᑦ ᕿᓰᑦ ᐊᒦᑦ ᐊᑭᑦᑐᕋᐅᑎᔭᐅᓕᕐᒥᑉᐸᑕ. ᖁᔭᓐᓇᒦᒃ, ᐅᖃᖅᑎᑦᓯᔩ.

I can tell you that my hope is after the Northern Lights, it was doubled in sales when it comes to the industry and I hope that that will be an indication of what’s coming by way of the Fur Harvesters Auction. Thank you, Mr. Speaker.


ᑭᖑᓪᓕᖅᐹᒥ ᐃᓚᒋᐊᕈᑦ, ᒥᔅᑐ ᒪᐃᓐ.


ᒪ’ᓇᖅᑐᒍᓗ ᒥᓂᔅᑕ.


ᑭᖑᓪᓕᖅᐹᕆᓕᕐᓗᒍᓗ ᑕᒪᓐᓇ ᐊᐱᖅᑯᑦ ᐊᐱᖅᑯᑎᒐ, ᐅᖃᖅᑎᑦᓯᔩ.

This is my final question on this, Mr. Speaker.


ᐅᑯᐊ ᐊᕙᑎᓕᕆᔨᒃᑯᑦ ᐃᕼᐅᒪᒃᕼᐊᕼᐃᐅᖅᑑᓪ’ᓗᐊᕋᔭᙱᒻ’ᒪᖔᑕ ᐅᑯᐊ ᐊᖑᓇᕼᐅᑦᑎᖁᑎᕗᑦ ᑮᓇᐅᔭᖃᖅᑎᑕᐅᑲᓐᓂᖁᓪᓗᒋᑦ ᐃᑲᔫᒡᒍᒃᑲᓐᓂᖁᓪᓗᒋᑦ.

Can the Department of Environment make considerations to get more cash into the hands of our hunters to help them out?


ᑕᒪᒃᑯᐊ ᑎᕆᒐᓂᐊᖅᕼᐃᐅᑎᑐᕐᒦᒃ ᕿᕼᐃᓕᕆᓃᑦ ᖃᐅᔨᒪᔭᓪᓚᕆᒋᒐᓗᐊᕋᑉᑎᒍ ᓄᓇᕗᒻᒥᐅᑕᑎᒍᑦ.

We know who the fox trappers and sealskin producers are.


ᑖᓐᓇ ᑮᓇᐅᔭᖅ ᐊᑐᒐᐅᑦᑕᖅᑐᖅ ᐅᑭᐅᖅ ᐊᑕᐅᕼᐃᖅ ᐃᓗᐊᓂ ᒥᑭᓗᐊᖑᓱᒋᒐᒃᑭᑦ, ᐅᖃᖅᑎᑦᑎᔩ.

I think that the money that is used within a year is too small, Mr. Speaker.


ᒥᑭᓗᐊᕋᕼᐅᒋᒐᒃᑯ.


ᑖᓐᓇ ᒥᓂᔅᑕ ᐊᖏᖃᑎᖃᕐᒪᖔᖅ ᐅᕙᒻᓂᒃ ᑕᒪᑐᒥᖓᓗ ᖃᐅᔨᒋᐊᒃᑲᓐᓂᖅᑑᓪᓗᐊᕐᒪᖔᑕ ᑕᖅᑭᓂᒃ ᖃᐃᔪᓂᒃ ᐊᐱᕆᕈᐊᖅᑐᒍ.

Can the minister agree with me on this fact? Can the minister check into this in the coming months?


ᐊᖏᖃᑎᒋᕙᒋᑦ. ᑲᔪᖏᑦᑎᐊᖅᑐᖓ ᑕᕝᕗᖓ ᒪᓕᒐᓕᐅᕐᕕᒻᒨᕆᓛᕆᐊᔅᓴᖅ ᐊᒥᓱᕈᕆᐊᕈᒪᔾᔪᑎᓂᒃ ᐃᑲᔪᖅᓰᓛᕈᕕᒋᑦ.

I agree with you. I look forward to tabling one day to increase that.


ᐊᐱᖅᑯᑦ 135 - 5(1): ᐅᑎᕐᕕᐅᓂᖏᑦ ᓱᕋᐃᔭᕐᕕᐅᓂᕐᒧᑦ ᐆᒪᔪᕐᓂᐊᖅᑎᓄᑦ ᒥᑭᒋᐊᕐᓂᐊᖅᑎᓄᓪᓗ (ᕿᔪᒃᑖᖅ)

Question 135 – 5(1): Compensation Program for Hunters and Trappers (Keyootak)


ᐊᐱᖅᑯᑎᒐ ᑐᕌᖅᑎᓐᓂᐊᖅᑕᕋ ᐊᕙᑎᓕᕆᔨᒃᑯᑦ ᒥᓂᔅᑕᖓᓐᓄᑦ.

My question will be directed to the Minister of Environment.


ᐅᖃᖅᑎᑦᑎᔩ, ᑕᐃᒪ ᖃᐅᔨᒪᒐᑦᑕᐃᓛᒃ ᓄᓇᕗᒻᒥ ᑕᒫᓂ ᑕᒪᒃᑯᐊ ᐊᓯᕙᖅᑏᑦ, ᓱᕌᔭᐅᔪᒻᒪᕆᐅᓲᖑᒻᒪᑕ ᑕᒪᒃᑯᓄᖓ ᐱᓗᐊᖅᑐᒥᑦ ᓇᓄᕐᓄᑦ, ᑕᒪᒃᑯᐊ ᐃᒡᓗᕋᓛᖏᓪᓗ ᓱᕋᑦᑎᖅᑕᐅᓲᖑᓪᓗᑎᒃ, ᐱᖁᑎᖏᓪᓗ ᐊᑐᕈᓐᓃᒻᒪᕆᑦᑐᑦ ᓯᑭᑑᖏᓪᓗ ᓱᕋᑦᑎᖅᑕᐅᓲᖑᒻᒪᑕ.

Mr. Speaker, we are all aware in Nunavut that our hunters’ equipment gets damaged, especially by polar bears. Their shacks get broken up and their important property like snowmobiles is damaged.


ᐅᖃᖅᑎᑦᑎᔩ, ᑕᒪᓐᓇ ᐊᑭᓕᖅᑕᐅᓂᖃᓲᖑᒻᒪᑕ ᑕᒪᒃᑯᐊ ᓱᕋᑦᑎᔭᐅᔪᑦ ᑭᓯᐊᓂ ᐱᔭᕆᐊᑐᔪᒻᒪᕆᐊᓘᓲᖑᒻᒪᑦ ᑕᒪᒃᑯᐊ ᑕᐅᖅᓯᖅᑕᐅᑎᒐᓱᐊᖅᑐᒋᑦ ᑕᐃᒪᓐᓇᓗ ᓱᕋᑦᑕᐅᓯᒪᔪᑦ.

Mr. Speaker, there is a compensation program for damaged equipment, but it’s very hard to access that money.


ᑕᒪᓐᓇᖃᐃ ᑮᓇᐅᔭᖃᖅᑎᑕᐅᓂᖓ ᑕᒪᒃᑯᓄᖓ ᓱᕋᖅᑎᖅᑕᐅᖃᑦᑕᖅᑐᓄᑦ ᐱᖁᑎᒋᔭᐅᔪᓄᑦ ᑕᒫᓂ ᐊᕐᕌᒍᒋᔭᑦᑎᓐᓂᑦ ᓄᖑᑕᐅᓯᒪᕙᑦ?

Has the funding for wildlife damage compensation programs been depleted this year?


ᐊᕙᑎᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᔅ ᓯᐅᑎᐊᐱᒃ.

Minister of Environment, Minister Sheutiapik.


ᒪᒥᐊᓇᖅ ᐃᓘᓐᓇᖏᓐᓂᑦ ᑐᓴᕋᑖᙱᓐᓇᒪ.

My apologies. I didn’t hear the whole question.


ᐊᐱᕆᒃᑲᓐᓂᕈᓐᓇᖅᑳ?


ᐅᖃᖅᑎ: ᑖᓐᓇ ᓯᕗᓪᓕᖅᐹᒥᒃ ᐊᐱᖅᑯᑎᒋᕋᑖᖅᑕᐃᑦ ᐊᐱᖅᑯᑎᒋᒃᑲᓐᓂᓚᐅᕈᒃ, ᒥᔅᑐ ᕿᔪᒃᑖᖅ.

Speaker: Please repeat your question, Mr. Keyootak.


ᒪᑯᐊ ᐱᖁᑎᒋᔭᕗᑦ, ᓯᑭᑑᕗᓪᓗ, ᐃᒡᓗᕋᓛᕗᓪᓗ ᓱᕋᑦᑎᖅᑕᐅᓲᖑᒻᒪᑕ ᓇᓄᕐᓄᑦ, ᐱᓗᐊᖅᑐᖅ ᕿᒪᒃᓯᒪᑎᓪᓗᑎᒍ.

Our properties like snowmobiles and shacks get damaged, especially by polar bears, when we’re not there.


ᖃᐅᔨᒪᒐᑦᑕ ᑕᒪᒃᑯᐊ ᐊᑭᓕᖅᑕᐅᔾᔪᑎᔅᓴᖃᖃᑦᑕᕐᖓᑕ ᓱᕋᖅᑎᖅᑕᐅᔪᒥᓂᐅᑎᓪᓗᒋᑦ ᕿᒪᒃᓯᒪᑎᓪᓗᑎᒍ.

We all know that there are compensation programs for wildlife damage to property.


ᐊᐱᖅᑯᓯᒋᕋᑖᖅᑕᕋ ᑖᒃᑯᐊ ᐊᕐᕌᒍᒥᑦ ᑕᒫᓂ ᐊᑐᖅᑕᐅᔪᔅᓴᒫᖑᔪᑦ ᓱᕋᑦᑕᐅᓂᑯᕕᓂᐅᔪᓄᑦ ᐊᑐᖅᑕᐅᔭᕇᖅᓯᒪᕗᖅᑲᐃ?

My question was: has the budget for damage compensation been depleted this fiscal year?


ᐅᖃᖅᑎ: ᖁᔭᓐᓇᒦᒃ, ᑐᑭᓯᓇᖅᓯᑎᑦᑎᐊᕋᕕᐅᒃ.

Speaker: Thank you for clarifying the question.


ᒥᓂᔅᑐ ᐊᕙᑎᓕᕆᔨᒃᑯᓐᓄᑦ, ᒥᔅ ᓯᐅᑎᐊᐱᒃ.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᕿᔪᒃᑖᖅ.


ᑭᐅᓂᐊᕐᓂᕋᕋᑖᕐᖓᑦ ᒥᓂᔅᑕ ᑖᒃᑯᐊ ᑐᑭᓯᓯᒪᓕᕈᓂᒋᑦ.

The minister said that she would respond after she gets the information.


ᓇᓗᓇᐃᖅᓯᒪᔪᓐᓇᕋᔭᖅᐳᖃᐃ ᓇᓕᐊᓐᓂ ᕿᑭᖅᑖᓗᒻᒥᓗ ᖃᑦᑎᑦ ᐊᑐᖅᑕᐅᓯᒪᒻᒪᖔᑕ, ᑭᕙᓪᓕᕐᒥᓗ, ᕿᑎᕐᒥᐅᓂᓗ ᑖᒃᑯᓇᓂ ᑕᐃᒃᑯᐊ ᑮᓇᐅᔭᑦ ᓇᓕᐊᓐᓄᑦ ᐊᑐᖅᑕᐅᓂᑰᒻᒪᖔᑕ?

Can she break it down between the Baffin region, the Kivalliq region, and the Kitikmeot region?


ᐄ, ᐊᕕᑦᑐᖅᓯᒪᔪᓂᑦ ᑐᓂᐅᖅᑲᓛᖅᑲᕋ.

Yes, I can provide a breakdown of the list.


ᐊᐱᖅᑯᑦ 136 - 5(1): ᓱᕈᓯᓕᕆᓂᖅ ᐊᒻᒪ ᐃᓕᓐᓂᐊᓕᙱᑦᑐᓕᕆᓂᖅ (ᕼᐃᒃᔅ)

Question 136 – 5(1): Child Care and Early Learning Program (Hickes)


ᐊᐱᖅᑯᑎᒃᑲ ᑐᕌᖅᑎᒍᒪᓕᕐᒥᔭᒃᑲ ᐃᓕᓐᓂᐊᖅᑐᓕᕆᔨᒃᑯᑦ ᒥᓂᔅᑕᖓᓐᓄᑦ.

I would like to direct my questions today to the Minister of Education.


ᐃᓕᓐᓂᐊᖅᑐᓕᕆᔨᒃᑯᑦ ᒥᓂᔅᑕᖓᓐᓂᑦ ᐅᓐᓄᓴ ᐅᖃᖅᑐᓂ ᑕᒪᒃᑯᐊᒎᖅ ᓚᐃᓴᑖᕈᓐᓇᖅᑐᓕᒫᑦ ᐸᐃᕆᕖᑦ ᐱᒃᑲᓐᓂᕈᓐᓇᓛᕐᖓᑕ ᓇᒦᓐᓂᖏᑦ, ᓱᑯᑦᑎᐊᓃᓐᓂᖏᓂᓛᒃ ᒪᓕᓪᓗᒋᑦ.

In his minister’s statement this afternoon he stated that all eligible licensed child care facilities will receive an increase and he gave a range of numbers dependent on the number, type, and location of the spaces.


ᖃᑦᑎᑦᑖᓚᒥᓄᑯᐊ ᐃᓱᒪᒋᔭᐅᒻᒪᑕ ᑐᓂᔭᐅᖃᑦᑕᓛᕆᐊᔅᓴᖅ ᓚᐃᓴᓖᑦ ᐸᐃᕆᕖᑦ?

Is there an overall budget associated within this range? What is the total amount that is being provided to our licensed child care facilities?


ᐃᒡᓗᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᔪᐊᓇᓯ.

Minister of Education, Minister Joanasie.


ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑏ.

Hon. David Joanasie: Thank you, Mr. Speaker.


ᖁᔭᓐᓇᒦᒃᑦᑕᐅᖅ ᒥᔅᑕ ᕼᐃᒃᔅ ᐊᐱᕆᒻᒪᑦ.


ᐃᓕᓐᓂᐊᖅᑐᓕᕆᔨᒃᑯᑦ ᓯᕗᓕᖅᑏᑦ ᑲᑎᒪᔨᕋᓛᖏᑦ ᐊᖏᖅᓯᓚᐅᕐᖓᑕ ᖁᓕᕇᖑᔪᓂᑦ ᐊᖏᖃᑎᒌᒍᑎᐅᔪᒥᑦ ᐱᖓᓱᓄᑦ ᐊᕐᕌᒍᓄᑦ ᐊᑐᖅᑕᐅᓂᐊᖅᑐᒥᒃ, ᐱᖓᓱᑦ ᐊᕐᕌᒍᑦ ᐊᓂᒍᖅᐸᓪᓕᐊᑎᓪᓗᒋᑦ ᐊᒡᒍᖅᓯᒪᒻᒥᔪᑦ ᑖᒃᑯᐊ ᑎᓴᒪᓄᑦ.

Cabinet approved the signing of a multilateral framework for this agreement. It’s a three-year agreement and over the three years I think it’s broken down by four different categories.


ᓇᓗᓇᐃᖅᑐᑕᐅᑦᑎᐊᖁᑉᐸᒋᑦ ᖃᑦᑎᒍᑕᐅᒻᒪᖔᑕ, ᐊᐅᓚᑦᑎᓂᕐᒧᑦ ᐋᖅᑭᐅᒪᑎᑦᑎᓂᕐᒧᑦ ᑲᑎᓪᓗᒍ $1.1 ᒥᓕᐊᓐ ᐊᕐᕌᒍᒧᑦ ᐊᑕᐅᓯᕐᒧᑦ, ᐊᒡᒍᖅᓯᒪᑦᑕᖅᑯᑦ ᑕᐃᒫᒃ ᐊᕐᕌᒍᑎᒍᑦ.

If you want specific statistics operations-wise, O&M would be overall $1.1 million for each year. It’s broken down into that.


ᓈᓴᐅᑏᑦ ᑕᕝᕙ ᐱᓯᒪᔭᒃᑲ.

That’s kind of the overall numbers I have.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᓇᓗᓇᐃᖅᓯᒻᒪᑦ.


ᐅᖃᖅᑏ, ᕿᒥᕐᕈᐊᕋᐃᒐᒃᑭᑦ ᐸᐃᕆᕕᐅᑉ ᒪᓕᒐᖏᑦ ᓄᓇᕗᒻᒥ ᑎᑎᖃᖅᓯᒪᔪᐃᑦ ᐃᓕᓐᓂᐊᕆᐊᕆᐊᙵᖅᑐᓕᕆᔪᑦ ᓈᓴᐅᑎᖓ 17, ᐃᖅᑲᓇᐃᔭᖅᑎᓕᕆᔪᖅ, ᐃᖅᑲᓇᐃᔭᖅᑎᓕᒫᒎᖅ ᖃᐅᑕᒫᑦ ᓱᕈᓯᓕᕆᖃᑦᑕᖅᑐᐃᑦ ᐱᓕᒻᒪᒃᓴᖅᑕᐅᓯᒪᑦᑎᐊᕆᐊᓖᑦ ᑖᓐᓇ ᓂᕆᐅᒋᔭᐅᕗᖅ, ᐃᓚᒋᔭᐅᕗᖅ ᓂᕆᐅᒋᔭᕐᓄᑦ.

Mr. Speaker, when I’m looking at the daycare regulations for Nunavut, A manual for early childhood programs, section 17 in the staffing speaks to “For all staff involved in the delivery of the daily program, it is recommended to include training as one of the expectations.”


ᐅᖃᖅᑏ, ᖃᐅᔨᒪᒐᒪ ᑕᕝᕙᓂ ᐃᓕᓐᓂᐊᕇᕆᐊᙵᖅᑐᓕᕆᔨᓂ ᓯᓚᒃᑐᓴᕐᕕᒻᒥ ᑲᒪᒋᔭᐅᖃᑦᑕᖅᑐᓂ.

Mr. Speaker, I know there are a number of different programs offered within the Early Childhood Division as well as Nunavut Arctic College.


ᖃᓄᖅ ᐱᑦᑎᐊᕐᒪᖔᑕ, ᐊᐅᓚᑦᑎᐊᕐᒪᖔᑕ ᖃᐅᔨᓴᖅᑕᐅᕙᑉᐸ ᐱᓕᒻᒪᒃᓴᐃᒋᐊᖃᕐᓂᖏᓂᓛᒃ ᓇᓗᓇᐃᖅᑕᐅᓪᓗᑎᒃ, ᑲᔪᖏᖅᓴᐃᔪᑕᐅᓪᓗᑎᑦ?

How is success measured? How is this tracked from licensed daycare facilities across the territory to make sure that training is encouraged for day-to-day staff?


ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑎᑦᓯᔩ ᖁᔭᓐᓇᒦᒃᑦᑕᐅᖅ, ᒥᔅᑐ ᕼᐃᒃᔅ.

Hon. David Joanasie: Thank you, Mr. Speaker. Thank you, Mr. Hickes, again.


ᐱᓕᒻᒪᒃᓴᐃᓂᖅ ᐃᓚᒋᔭᐅᔪᖅ ᐊᖏᖃᑎᒌᒍᑎᐅᑉ ᐃᓗᐊᓃᑦᑐᖅ ᐊᕐᕌᒍᓄᑦ ᐱᖓᓱᓄᑦ ᑲᒪᒋᔭᐅᓂᐊᖅᑐᓂᑦ.

Training is one part of this agreement over the three years.


$1.1 ᒥᓕᐊᓐ ᓯᓚᑖᓃᑦᑐᖅ ᐊᐅᓚᒍᑎᔅᓴᐃᑦ.

That’s one of the other components outside of the $1.1 million for operations costs.


ᐱᒃᑲᓐᓂᕈᒪᒐᑦᑕᐃᓛᒃ ᐸᐃᑉᐹᓕᓐᓂ ᐃᓕᓴᕆᔭᐅᔾᔪᑎᓕᓐᓂ ᐃᓕᓴᐃᔨᓂᑦ ᓱᕈᓯᓛᓄᑦ, ᐸᐃᕆᕕᒻᒥ ᐃᓕᓴᑎᑦᑎᒍᓐᓇᖅᑐᓂᑦ.

We want to get more and more certified ECE workers that might already be working in a daycare facility.


ᑖᓐᓇ ᑕᕝᕙ ᐊᖏᓪᓕᒋᐊᕋᓱᐊᕈᒪᒐᑦᑎᒍ ᐱᓕᒻᒪᒃᓴᐃᒋᐊᒃᑲᓐᓂᖃᑦᑕᕐᓗᑕ ᐃᖅᑲᓇᐃᔭᖅᓯᓐᓈᑦ ᐃᓕᓐᓂᐊᖅᑎᑕᐅᖃᑦᑕᕐᓗᑎᑦ. ᐊᕐᕌᒍ ᐱᖓᓱᑦ ᐊᒡᒋᑎᓪᓗᒋᑦ ᑖᓐᓇ ᓂᕆᐅᒋᑦᑎᐊᓂᐊᖅᑕᕗᑦ.

It’s an area that we want to continue to boost. Training and ongoing training on the job are some things that we look forward to over the three years and beyond.


ᕼᐃᒃᔅ: ᖁᔭᓐᓇᒦᒃ, ᐅᖃᖅᑏ ᖁᔭᓐᓇᒦᒃᑦᑕᐅᖅ ᒥᓂᔅᑕ.


ᑐᓴᒐᒃᓴᓂᒃ ᖃᐅᔨᕕᒌᓐᓇᕈᒪᓂᐊᕋᒃᑭᑦ ᒪᓕᒐᓕᐅᕐᕕᒻᒥ.

I encourage the minister to keep following up with that information.


ᑕᐃᒃᑯᐊ ᐸᐃᕆᕕᒻᒥ ᐃᖅᑲᓇᐃᔭᖅᑏᑦ ᑕᑯᓪᓗᒋᑦ ᐃᓕᓐᓂᐊᕈᑎᔅᓴᖏᓪᓗ ᐊᑐᐃᓐᓇᐅᑎᑕᐅᔪᑦ. ᑐᓴᐃᓐᓇᑦᑎᐊᖃᑦᑕᐃᓐᓇᕋᒪ ᐃᖅᑲᓇᐃᔭᖅᑏᑦ ᐃᓕᓐᓂᐊᖅᑎᑕᐅᔭᕋᐃᒻᒪ ᓲᕐᓗᒃ ᐊᑑᑎᖃᕐᓂᖅᓴᐅᖅᑰᔨᖃᑦᑕᕐᒪᑕᒎᖅ ᐃᓕᓐᓂᐊᖅᑎᑕᐅᓪᓗᑎ.

When we’re looking at workers in our licensed daycare facilities and the training that’s available, I’m always encouraged to hear from daycare workers when training is available. It makes them feel more valued. It makes them feel more knowledgeable and more empowered.


ᑐᓴᖃᑦᑕᕐᒥᔭᒃᑲ ᐃᓱᒫᓘᑎᒋᔭᐅᔪᑦ, ᑮᓇᐅᔾᔭᔅᓴᑭᓗᐊᕐᒪᑕᒎᖅ ᑕᐃᒃᑯᐊ ᐸᐃᕆᕕᒻᒥ ᐸᐃᕆᔨᐅᖃᑦᑕᖅᑐᑦ. ᐅᖃᖅᑏ, ᐃᖅᑲᓇᐃᔭᖃᑦᑕᖅᑐᐃᑦ ᑕᐃᒃᑯᐊ ᐊᓯᔾᔨᑲᑕᐃᓐᓇᖃᑦᑕᕐᒪᑕ ᐸᐃᕆᕕᒻᒥ ᐃᖅᑲᓇᐃᔭᖅᑐᑦ.

One of the concerns I also hear, though, is the wage levels for people working in our licensed daycare facilities. Mr. Speaker, the turnover, as I’m sure all members are aware, is quite high.


ᑕᐃᒪᓐᓇ ᐊᔾᔨᒌᑦᑎᐊᒥᒃ ᐃᓕᓐᓂᐊᖅᑎᑦᑎᓇᓱᖃᑦᑕᑎᓪᓗᒋᑦ ᕿᑐᕐᖓᑎᓐᓂᒃ ᐃᓕᓐᓂᐊᓕᒻᒪᒃᓴᐃᓇᓱᖃᑦᑕᖅᑎᓪᓗᒋᑦ, ᐊᒃᓱᐊᓗᒃ ᐱᒻᒪᕆᐅᒻᒪᑦ ᓱᕐᕋᖁᓇᒋᑦ ᐃᖅᑲᓇᐃᔭᖅᑏᑦ.

When you’re trying to provide a consistent educational environment for our children before they get into the actual K to 12 system, it is imperative that there be stability at that level.


ᑖᒃᑯᐊ ᑮᓇᐅᔭᐃᑦ ᐃᑲᔫᑎᐅᔪᑦ ᐃᑲᔪᖅᑎᐅᓇᓱᒃᖢᑎᒃ ᐸᐃᕆᕕᓐᓄᑦ ᐃᖅᑲᓇᐃᔭᖅᑏᑦ ᑮᓇᐅᔾᔭᔅᓴᑦᑎᐊᓂᖅᓴᐅᖁᓪᓗᒋᑦ ᐃᖅᑲᓇᐃᔭᕐᓂᐊᕐᒪᑕ ᑕᐃᑲᓂ ᐃᖅᑲᓇᐃᔭᖅᑎᐅᖏᓐᓇᕐᓗᑎ, ᑕᐃᑲᓂ ᐃᖅᑲᓇᐃᔭᓚᐅᐱᖃᑦᑕᖏᓪᓗᑎᑦ?

Is one of the conditions of this funding to be able to subsidize licensed daycare facilities for salaries to improve the option of a career path for our daycare workers, not a placeholder but a career path?


ᐄ, ᐊᖏᖃᑎᒋᑦᑎᐊᖅᑕᕋ ᒥᔅᑕ ᕼᐃᒃᔅ ᓱᖅᑯᐃᖅᓯᑦᑎᐊᖅᑐᖓᓗ, ᐊᖏᖃᑎᖃᑦᑎᐊᖅᖢᖓᓗ ᓱᕈᓰᑦ ᑕᒪᒃᑯᐊ ᐸᕐᓇᑦᑎᐊᖁᒐᑦᑎᒍ ᐃᓕᓐᓂᐊᑦᑎᐊᖁᒐᑦᑎᒍ ᓯᕗᒧᐊᑦᑎᐊᕐᓗᑎ ᐃᓅᓯᕐᒥᑦ ᐱᒋᐊᓕᓵᖅᑎᓪᓗᒋᑦ ᐃᓕᓐᓂᐊᕐᕕᖕᒧᑦ ᐃᓯᓚᐅᙱᓐᓂᖏᓐᓂ.

I agree with Mr. Hickes. I totally agree in that we want to prepare our children best for a successful start in life prior to entering the school.


ᑖᓐᓇ ᑕᕝᕙ ᑕᐃᒪᓐᓇ ᐱᓇᓱᒃᑐᒍᑦ ᐃᑲᔪᖅᑐᐃᓇᓱᒃᖢᑕᓗ ᐸᐃᕆᕕᖕᒥ ᐃᖅᑲᓇᐃᔭᖅᑎᓄᑦ.

I think part of that is we need to do our best to support our child care workers.


ᑖᒃᑯᓄᖓ ᐊᖏᖃᑎᒌᒍᑎᐅᔪᖅ ᐃᓚᖓ ᕿᑐᕐᖓᖃᖅᑐᑦ ᑕᒪᒃᑯᐊ ᐊᑭᑦᑐᕆᐊᕈᔾᔨᓚᐅᙱᑐᐊᖅᐸᑕ ᐸᐃᕆᕕᖕᒦᑎᑦᑎᖃᑦᑕᕐᓂᕆᔭᖏᓐᓄᑦ ᑕᒪᒃᑯᐊ ᐱᓕᕆᔪᓐᓇᖅᑰᖅᑐᒍᑦ ᐃᖅᑲᓇᐃᔭᖅᑏᑦ ᐸᐃᕆᕕᖕᒥ ᐊᑑᑎᖃᑦᑎᐊᖅᑐᒃᑯᑦ ᐱᔭᕆᐊᖃᖅᑕᖏᓐᓂᒃ ᐊᑭᓕᖅᓱᖅᑕᐅᖃᑦᑕᖁᓪᓗᒋᑦ.

We don’t want parents to see an increase in their parental fees. I’m hoping that we can work something out and that this agreement will mean that our child care workers are getting the value that they so deserve.


ᒫᓐᓇ ᐱᓕᕆᓇᓱᒃᑕᕗᑦ ᓱᓕ. ᐸᐃᕆᕕᖕᒥ ᑕᐃᒪᓐᓇ ᐱᓕᕆᔨᖃᖁᓪᓗ ᓄᓇᕗᓕᒫᒥ.

I want to continuously work towards having that in our child care facilities across the north and across Nunavut.


ᒪᓕᒐᓕᐅᖅᑎ ᐊᕐᕕᐊᑦ ᐅᐊᖕᓇᖓᓄᑦ-ᑎᑭᕋᕐᔪᐊᒧᑦ, ᒥᔅᑐ ᒪᐃᓐ.

Member for Arviat North-Whale Cove, Mr. Main.


ᐊᐱᖅᑯᑦ 137 - 5(1): ᐃᓄᓐᓂᑦ ᐃᖅᑲᓇᐃᔭᖅᑎᖃᕆᐊᖃᕐᓂᐅᔪᑦ ᒐᕙᒪᒃᑯᑦ ᑳᓐᑐᕌᖏᓐᓂ (ᒪᐃᓐ)

Question 137 – 5(1): Inuit Content Requirements for Government Contracts (Main)


ᑕᓪᓕᒫᖑᓚᐅᖅᑐᒥ, ᐅᓪᓗᑐᐃᓐᓇᕐᒥ, ᒫᑦᓯ 16-ᖑᑎᓪᓗᒍ, ᒥᓂᔅᑕ ᓄᓇᓕᓐᓂ ᐱᔨᑦᑎᕋᖅᑐᓕᕆᓂᕐᒧᑦ ᐊᐱᖅᕼᐅᓚᐅᕋᒃᑯ, ᐃᓛᒃ, ᐅᖃᖃᑎᒌᓚᐅᕋᒻᓄᑦ ᑖᓐᓇᓗ ᒥᓂᔅᑕᓗ ᑐᑭᓯᒋᐊᒃᑲᓐᓂᕈᐊᓚᐅᕋᒪ ᑕᒪᑐᒪᑉ ᒥᒃᕼᐋᓄᑦ.

On Friday, March 16, I was speaking with the Minister of Community and Government Services.


ᐃᓄᐃᑦ ᐊᒥᓲᒋᐊᖃᑦᑕᕐᓂᖏᑦ ᐱᓕᕆᔪᑦ ᐃᓗᐊᓂ ᑕᒪᒃᑯᓂᖓ ᐃᓄᐃᑦ ᓴᓇᖃᑦᑕᕐᓂᐊᖅᑐᑦ ᐊᒥᓲᒋᐊᖃᕐᓂᖏᐅᓂᕋᖅᑕᐅᔪᑦ.

I wanted to get clarification in regard to the number of Inuit labour content.


ᑕᒪᒃᕼᐅᒪᑉ ᒥᒃᕼᐋᓄᑦ, ᐅᖃᖅᑎᑦᓯᔩ, ᒥᓂᔅᑕᓗ ᐊᖏᖃᑎᒌᑦᑐᔭᓚᐅᕋᒻᓄᒃ ᐃᑲᔪᖅᑐᐃᓂᕋᓚᐅᕐ’ᒪᑦ ᐊᒥᓱᙳᕆᐊᖁᖃᑕᐅᓪᓗᓂᒋᑦ ᐃᓄᐃᑦ ᐱᓕᕆᑎᑕᐅᕼᐅᒃᑐᑦ.

Mr. Speaker, it seems like the minister and I was in agreement and that he was in support of increasing the percentage of Inuit labour content.


ᑖᓐᓇᖃᐃ 20% ᐅᕙᓂ ᐊᑕᔪᖅ ᑕᒪᒃᑯᓂᖓ ᕼᐊᓇᔭᐅᒋᐊᒥᔪᓄᑦ. ᐅᓇ ᕿᑭᖅᑖᓗᖕᒥ ᒪᒥᓴᕐᕕᒃ ᐊᒻᒪ ᐅᑯᐊ ᑐᓚᒃᑕᕕᒃᕼᐊᐃᑦ ᐃᖃᓗᓐᓂ, ᒥᑦᑎᒪᑕᓕᒡᓗ.

The 20 percent is being used for the Qikiqtaaluk Correctional Healing Centre and also for marine infrastructure in Iqaluit and Pond Inlet.


ᑐᑭᓯᐅᒪᑦᓯᐊᕐᓂᕈᒪ, ᐅᖃᖅᑎᑦᓯᔩ, ᑖᒃᑯᐊ 20ᐳᓴ ᐊᒻᒪ 15 ᐳᓴᒥᕼᐃᐅᕐᒪᑕ.

If I understood correctly, the Inuit labour content is at 15 percent and 20 percent.


ᒥᓂᔅᑕ ᐅᓂᒃᑳᑐᓪᓗᐊᖅᐸ ᖃᓄᖅ ᑖᒃᑯᐊ ᐊᕼᐃᔾᔨᑐᓪᓗᐊᕋᔭᕐᒪᖔᑉᑎᒍ ᒫᓐᓇ? ᑖᒃᑯᐊ ᐊᓯᔾᔨᕆᐊᕐᓗᒋᑦ ᐊᑭᑦᑐᕋᐅᑕᐅᓯᒪᔪᑦ ᑕᐃᒃᑯᐊ ᓈᕼᐊᐅᑎᑦ ᖁᕝᕙᕆᐊᕐᓗᒋᑦ. ᑕᒪᑐᒥᖓ ᐱᔪᓐᓇᕐᓂᖃᕐᒪᖔᑕ ᑖᒃᑯᐊ ᐱᓕᕆᕕᒃᑯᑦ ᐊᐱᕆᔪᖓ?

Can the minister report to us how much they will be increasing the Inuit labour content for this tender, if the department is allowed to increase that figure?


ᓄᓇᓕᓐᓄᑦ ᒐᕙᒪᒃᑯᓄᓪᓗ ᐱᔨᑦᑎᕋᖅᑎᑯᓐᓄᑦ, ᒥᓂᔅᑐ ᑯᓱᒐᖅ.

Minister of Community and Government Services, Minister Kusugak.


ᑕᒪᒃᑯᐊ ᐊᑭᑦᑐᕋᐅᑎᔭᐅᔭᕆᐊᖃᕐᓂᖏᑦ ᑐᑭᓯᐅᒪᖅᑰᖅᑐᒐᓗᐊᖅ ᐱᓕᕆᐊᖑᔭᕌᖓᑕ ᓄᓇᓕᖕᓄᑦ ᒐᕙᒪᓐᓄᓪᓗ ᐱᔨᑦᑎᕋᖅᑎᒃᑯᑦ ᐃᑲᔪᓲᖑᖕᒪᑕ ᑖᒃᑯᓂᖓ ᐱᓕᕆᕕᐅᔪᓂᒃ ᓴᓇᐅᔭᐅᔪᑦ ᐱᖃᕐᓂᐊᖅᑐᓂᒃ.

I believe the member understands how it should be tendered through the department. The department helps the client departments.


ᑐᓚᒃᑕᕐᕕᐅᓂᐊᖅᐸᑦ, ᑖᒃᑯᐊ ᓅᑦᑕᖅᑐᓕᕆᔨᒃᑯᑦ ᐱᕙᓪᓕᐊᔪᓕᕆᔨᒃᑯᑦ, ᐊᓐᓄᓪᓚᒃᓰᕕᖕᒥᒃ ᐅᖃᐅᓯᖃᕈᑉᑕ ᑖᒃᑯᐊ ᐃᖃᖅᑐᐃᔪᓕᕆᔨᒃᑯᑦ.

When it comes to marine infrastructure, Economic Development and Transportation is responsible. If we’re talking about correctional facilities, we work with the Department of Justice.


ᑕᒪᒃᑯᐊᖑᓲᖑᖕᒪᑕ ᐅᕙᖑᑦ ᐱᓕᕆᖃᑎᒋᖃᑦᑕᖅᑕᕗᑦ ᑳᓐᑐᕌᑎᓪᓗᒋᑦ ᑖᒃᑯᐊ ᑳᓐᑐᕌᑕᐅᔭᕆᐊᓖᑦ ᒪᓕᒃᑕᐅᑦᑎᐊᕋᓗᕐᒪᖔᑕ ᐃᑲᔪᖃᑦᑕᖅᑕᕗᑦ ᐅᕙᒍᑦ ᐊᐅᓚᖃᑦᑕᖏᓐᓇᑦᑎᒍ.

We work with the client department to make sure that the contract is being followed.


ᐱᔨᑦᑎᕋᖅᑕᑦᑕ ᐱᓕᕆᕝᕕᓂᒃ ᐱᓕᕆᖃᑎᖃᖃᑦᑕᖅᑐᒍᑦ. ᑖᒃᑯᐊ ᖃᐅᔨᓇᓱᓲᖑᖕᒪᑕ ᖃᓄᖅ ᐊᒥᓲᑎᒋᔪᓂᒃ ᐃᓄᖕᓂᒃ ᐱᓕᕆᔪᖃᕈᓐᓇᕐᓂᐊᖅᐸ.

We work with the client department and they figure out what the Inuit labour content it should be.


ᖃᓄᐃᖁᓇᓱᒃᖢᒋᑦ ᐅᖓᑕᐅᔾᔨᖁᓇᓱᖏᖦᖢᒋᑦ ᐅᖓᑕᐅᔾᔨᖅᑰᖅᐸᑕ ᑲᑕᑐᐃᓐᓇᕐᓂᐊᕐᒪᑕ. ᑎᑭᒐᒃᓴᐅᔪᓂᒃ ᒪᑯᓂᖓ ᑎᑭᑦᑐᓇᖅᑕᖏᓐᓂᒃ ᐱᓇᓱᓲᖑᖕᒪᑕ ᐱᓇᓱᓲᖑᒐᑉᑕ. ᑖᒃᑯᐊ ᐱᓕᕆᖃᑎᒋᓪᓗᑎᒍᑦ ᐱᓕᕆᕝᕕᐅᔪᑦ.

They try not to go over that level and we try to work with the “achievables” with the clients departments.


ᒫᓐᓇ ᐅᖃᕐᓂᖅ ᐊᔪᖅᐳᖓ ᑖᒃᑯᐊ ᐊᓂᑕᐅᕌᓂᒃᓯᒪᓕᖅᑎᓪᓗᒋᑦ ᐊᑭᑦᑐᕋᐅᑎᔾᔪᑏᑦ, ᐊᑭᑦᑐᕋᐅᑕᐅᓯᒪᓂᐊᓕᖅᑎᓪᓗᒋᑦ ᐊᓯᔾᔨᕋᓱᒋᐊᖏᑦ ᒫᓐᓇ ᐊᔪᕐᓇᕋᓱᒋᕙᕋ, ᐅᖃᖅᑎᑦᑎᔩ.

I cannot tell you at this time and, as the tender has already been released to the public, I believe it would be impossible to make that change now, Mr. Speaker.


ᑕᐃᒪ ᑕᒪᑐᒪ ᒥᒃᕼᐋᓄᓕᐊᖅ ᐊᐱᖅᕼᐅᕐᓚᖓ.


ᑕᐃᒪ ᐊᓯᔾᔨᕐᓂᖅ ᐊᔪᓕᕐᓂᖅᐸᑕ ᑖᒃᑯᐊ ᐊᑭᑦᑐᕋᐅᑕᐅᓯᒪᔪᑦ, ᐃᓛᒃ ᐊᔪᕐᓇᓯᓐᓇᖅᐸᑦ, ᑕᐃᒪᓕᑭᐊᖅ ᐊᕼᐃᐊᒍᑦ ᐃᓄᖕᓄᑦ ᐱᓕᕆᐊᒃᕼᐊᓂᒃ ᐊᑐᐃᓐᓇᐅᑎᑦᓯᒋᐊᕈᑕᐅᓇᔭᖅᑐᓂᒃ.

Now, if it reached the point of being unable to make changes to the work being tendered, are there any other ways to make positions available to Inuit?


ᐅᑯᐊ ᓄᓇᓕᖕᓄᑦ ᒐᕙᒪᓄᓪᓗ ᐱᔨᑦᑎᕋᖅᑎᒃᑯᑦ ᐱᓕᕆᔫᓪᓗᐊᖅᐹᑦ?

Is the Department of CGS able to work on this type of initiative?


ᑐᑭᓯᓇᑦᓯᖅᐊᕐᓂᕈᒪ, ᐅᖃᖅᑎᑦᑎᔩ.

I hope I am being understandable here, Mr. Speaker.


ᐅᖃᐅᔾᔨᔪᓐᓇᖅᐹ ᒥᓂᔅᑕ ᐅᕙᓐᓂᒃ, ᐃᒻᒪᖃ ᐅᖃᐅᔾᔨᓗᓂ ᒪᓕᒐᓕᐅᕐᕕᒻᒥ ᖃᓄᐃᖓᒻᒪᑦ ᐃᖅᑲᓇᐃᔭᖅᑏᑦ ᐊᓯᖏᓐᓂᑦ ᓄᓇᓕᓐᓃᙶᖅᑐᑦ ᐃᖅᑲᓇᐃᔭᕈᒪᓕᕌᖓᒥᒃ ᐃᒡᓗᓕᐅᕐᔪᐊᖅᑎᓪᓗᒋᑦ? ᐃᖅᑲᓇᐃᔭᖅᑏᑦ ᓄᓇᕗᒦᙶᖅᑐᑦ ᐱᑎᑕᐅᔪᓐᓇᕆᕚᑦ ᐃᑲᔫᓯᐊᓂᒃ ᐊᔾᔨᖏᓐᓂᒃ ᐃᖅᑲᓇᐃᔭᖅᑎᓄᑦ, ᓄᓇᕗᑦ ᓯᓚᑖᓃᙶᖅᑐᑦ ᐱᖃᑦᑕᖅᑕᖏᑕ ᐊᔾᔨᖏᓐᓂᒃ?

Maybe I’ll rephrase that. Can the minister tell the House what the situation is for labourers from other communities inside Nunavut when it comes to seeking employment with a major construction project and are the workers from inside of Nunavut eligible for the same employer benefits that are received by labourers from outside of Nunavut?


ᐊᖓᔪᖅᑳᖅ ᖁᐊᓴ ᑯᓱᒐᖅ: ᖁᔭᓐᓇᒦᒃ, ᐅᖃᖅᑏ.

Hon. Lorne Kusugak: Thank you, Mr. Speaker.


ᖁᔭᓐᓇᒦᒃᐸᕋᓗᑦᑕᐅᖅ ᐊᐱᕆᒐᕕᑦ.


ᐅᖃᖅᑏ, ᓄᓇᕗᒻᒥ ᓇᖕᒥᓂᖃᖅᑐᓂᒃ ᐃᑲᔪᕈᑏᑦ ᑕᐃᒃᑯᐊ ᑳᓐᑐᕌᑦᑕᐅᓯᒪᔪᑦ ᖃᐅᔨᓴᐃᖃᑦᑕᕐᒪᑕ ᐱᔾᔪᑎᓂᑦ ᐃᓄᐃᓪᓗ ᐃᖅᑲᓇᐃᔭᖅᑎᒋᐊᖃᖅᑕᖏᑦ ᒪᓕᒐᖏᑦ ᐋᖅᑭᒃᑕᐅᓪᓗᑎᒃ:

Mr. Speaker, in the NNI Policy, the requirement for contract authority assesses the following factors in setting the Inuit labour requirement:


ᑭᓱᓕᕆᔭᐅᓂᐊᕐᒪᖔᑕ;


ᐃᓄᐃᑦ ᐊᑐᐃᓐᓇᐅᔪᑦ ᐃᖅᑲᓇᐃᔭᕈᓐᓇᖅᑐᑦ ᐃᓕᓐᓂᐊᖅᓯᒪᓂᖏᑦ ᒪᓕᒡᓗᒋᑦ;

The Inuit labour available with the required skills; and


ᐊᓯᖏᓪᓗ ᓄᓇᓕᖕᓂ ᐱᓕᕆᐊᓂᒃ ᐊᒃᑐᐃᔪᓐᓇᖅᑐᑦ ᐃᓄᖕᓂᒃ ᐃᖅᑲᓇᐃᔭᖅᑐᒃᓴᓂᒃ ᐊᑐᐃᓐᓇᐅᔪᓂᒃ.

Other projects in the community that might impact the amount of Inuit labour force available.


ᐅᖃᖅᑏ, ᑎᓕᐅᕆᖃᑦᑕᖅᐳᒍᑦ ᑳᓐᑐᕌᒃᑕᐅᔪᓂᒃ ᓄᓇᓕᖕᓃᑦᑐᓂᒃ ᐃᖅᑲᓇᐃᔭᖅᑎᑖᖔᖃᑦᑕᕐᓗᑎᒃ ᐊᒡᒍᖅᑐᖅᓯᒪᓃᙶᖅᑐᓂᒃ ᓄᓇᕗᒻᒥᐅᑕᓂᒃ, ᓄᓇᕗᑦ ᓯᓚᑖᓂᑦ ᐃᖅᑲᓇᐃᔭᖅᑎᓂᒃ ᕿᓂᓚᐅᙱᓐᓂᖏᓐᓂᒃ.

Mr. Speaker, we encourage all contractors to first hire local, hire regional, and hire Nunavut before seeking employers elsewhere.


ᑕᐃᒪᓐᓇ ᑎᓕᐅᕆᖃᑦᑕᖅᑐᒍᑦ ᓄᓇᕗᒻᒧᑦ ᑎᑭᑦᑐᓂᒃ, ᐃᖅᑲᓇᐃᔭᖅᑎᒃᓴᖅᓯᐅᖅᑐᓂᒃ.

That is encouraged and asked of all of the people who come into Nunavut to seek employers.


ᑎᓕᐅᕆᖃᑦᑕᖅᑐᒍᑦ ᑕᐃᒪᓐᓇ.

We always encourage that and our client departments.


ᐊᒻᒪᓗᑦᑕᐅᖅ ᑕᐃᒃᑯᐊ ᐱᔨᑦᓯᖅᑕᕗᑦ ᐱᓕᕆᔪᑦ ᐃᖅᑲᓇᐃᔭᖃᑎᒋᑦᑎᐊᖃᑦᑕᕋᑦᑎᒍ ᐱᓕᕆᕖᑦ, ᑕᒪᒃᑯᓄᖓ ᑎᑭᐅᑎᔭᐅᔪᓐᓇᖅᑐᓂᒃ ᑐᕌᒐᖃᖅᑎᓪᓗᒋᑦ.

We work very closely with our client departments in setting these “achievables.”


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᒪᐃᓐ.


ᒪᐃᓐ: ᖁᔭᓐᓇᒦᒃ, ᐅᖃᖅᑎᑦᑎᔩ. ᖁᔭᓐᓇᒦᒃᑦᑕᐅᖅ ᒥᓂᔅᑕ ᑭᐅᒐᕕᑦ.

Mr. Main: Thank you, Mr. Speaker. I thank the minister for his response.


ᑖᒃᑯᐊ ᑭᖑᓪᓕᖅᐹᖑᓗᒍ ᐊᐱᕆᓗᒍ, ᐊᖏᖁᓕᖅᐸᕋ ᒥᓂᔅᑕ ᐃᖅᑲᓇᐃᔭᖃᑎᖃᕈᓐᓇᖅᐹ ᐱᓕᕆᕕᓐᓂᑦ ᑖᒃᑯᐊ ᐊᖏᔫᑕᐅᓂᖅᓴᓂᒃ ᓴᓇᕐᔪᐊᕐᓂᐊᖅᑎᓪᓗᒋᑦ.

As a final question I’ll ask for a commitment from the minister. Can the minister commit to working with the client departments involved, specifically with these major construction projects that we just previously mentioned?


ᒥᓂᔅᑕ ᐊᖏᕈᓐᓇᖅᐹ ᐃᖅᑲᓇᐃᔭᖃᑎᖃᕈᓐᓇᕐᓗᓂ ᐱᔨᑦᓯᖅᑎᐅᔪᓂᑦ ᑕᐃᒃᑯᓂᖓ ᐱᓕᕆᕕᖕᓂᑦ, ᐃᖅᑲᓇᐃᔮᒃᓴᐃᑦ ᓴᖅᑭᑦᑎᑕᐅᑦᑎᐊᖃᑦᑕᖁᓪᓗᒋᑦ ᐊᒻᒪᓗᑦᑕᐅᖅ ᐃᓄᐃᑦ ᐃᖅᑲᓇᐃᔮᒃᓴᓂᒃ ᐱᓇᓱᒍᓐᓇᖁᓪᓗᒋᑦ ᐃᒡᓗᓕᐅᖅᑎᓪᓗᒋᑦ? ᓄᓇᓖᑦ ᓯᓚᑖᓃᑦᑐᓂᒃ ᐊᒡᒍᖅᑐᖅᓯᒪᓃᖔᖅᑐᓂᒃ, ᓄᓇᕗᒦᙶᖅᑐᓂᒃ.

Can the minister commit to working with these client departments to make sure the jobs are posted and that Inuit have a chance to apply on construction jobs from outside of a single community? He mentioned regional hiring and Nunavut hiring.


ᒥᓂᔅᑕ ᐊᖏᕈᓐᓇᖅᐹ ᑕᐃᒪᓐᓇ ᐱᔪᓐᓇᕐᒥᖕᒪᑕ ᐃᓱᒪᒋᖃᓯᐅᔾᔭᐅᓂᐊᕐᒪᑕ ᑕᐃᒃᑯᐊ ᓄᓇᕗᒻᒥᐅᑕᐅᔪᑦ ᑳᓐᑐᕌᒃ-ᑐᕕᓂᐅᔪᓄᑦ ᐱᖃᓯᐅᔾᔭᐅᓂᐊᕐᒪᑕ?

Can the minister commit to making sure that this is taken into consideration by the construction firms which eventually will win the contracts?


ᐅᒃᐱᕈᓱᒃᐳᖓ ᓄᓇᕗᑦ ᒐᕙᒪᒃᑯᖏᑦ ᐃᓗᐃᑦᑑᓪᓗᒍ ᑎᓕᐅᕆᖃᑦᑕᕐᒪᑕ ᑕᖅᑲᒃᑯᐊ ᐃᖅᑲᓇᐃᔮᒃᓴᖅᓯᐅᖅᑎᓪᓗᒋᑦ ᓄᓇᕗᒻᒥᐅᑕᓂᒃ ᕿᓂᖅᑳᖁᓪᓗᒋᑦ ᐃᖅᑲᓇᐃᔭᖅᑎᑖᕐᓂᐊᕐᒪᑕ.

I believe that the Nunavut government as a whole encourages people who are out there looking for employers to first look within Nunavut to hire.


ᑕᕝᕙ ᑕᐃᒪᓐᓇ ᐋᖅᑭᒃᓯᒪᐃᓐᓇᐅᔭᕋᑦᑕ, ᑕᐃᒪᓐᓇᐃᓕᖓᐃᓐᓇᕐᓂᐊᖅᖢᑕᓗ.

That’s the way we have always gone and that’s the way we will continue to go, Mr. Speaker.


ᑲᑎᒪᔾᔪᑎᒃᓴᑦᑎᓐᓄᑦ.


ᑎᑎᖅᑲᑎᒍᑦ ᐊᐱᖅᑯᑎᕕᓂᕐᓄᑦ ᑭᐅᔾᔪᑏᑦ.


ᑲᑎᒪᔨᕋᓛᑦ, ᑲᑎᒪᔨᕋᓛᖑᑲᐃᓐᓇᖅᑐᓪᓗ ᐅᓂᒃᑳᖏᑦ ᕿᒥᕐᕈᓚᐅᖅᑎᓪᓗᒋᑦ ᐱᖁᔭᒃᓴᓂᑦ, ᐊᓯᖏᓐᓂᓪᓗ.

Reports of Standing and Special Committees on Bills and Other Matters.


ᓴᖅᑭᑕᐅᔪᖅ ᑎᑎᖅᑲᒃ 029 - 5(1): ᑎᑎᖅᑲᐅᓯᐊᑦ ᐊᒻᒪ 2018-ᒥ ᐊᕐᕌᒍᑕ ᒫᑦ ᐅᓂᒃᑳᖅ ᓄᐊᑦ ᐋᕈ ᐅᔭᕋᕐᓂᐊᖅᑎᒃᑯᓐᓂᒃ ᐱᔾᔪᑎᓕᒃ: ᒥᐊᓪ ᑎᓯᓛᓂᑦ ᐱᓕᕆᐊᖅ (ᖃᐃᕐᓂᖅ)

Tabled Document 029 – 5(1): Correspondence and 2018 Annual Report from North Arrow Minerals Re: Mel Diamond Project (Kaernerk)


ᐱᓇᓱᐊᕈᓯᐅᓚᐅᖅᑐᒥᑦ ᑕᐃᒪ ᓴᖅᑭᑦᑎᓚᐅᖅᓯᒪᒐᒪ ᑎᑎᖅᑲᒥᑦ ᑕᕝᕗᖓ ᑖᒃᑯᓇᙵᑦ ᐊᖓᔪᖅᑳᖓᓃᙶᖅᖢᓂ, ᓄᐊᑎᐅᕋᒥ, ᓄᓗᒃᑯᓐᓂᑦ ᐃᓱᒫᓘᑎᖃᖅᑐᖓ ᓴᖅᑭᑦᑎᕝᕕᒋᓚᐅᖅᓯᒪᒐᒃᑯ ᐃᑰᑕᕐᓂᖃᕐᓂᐊᖅᑎᓪᓗᒋᑦ ᓴᓂᕋᔭᐅᑉ ᖃᓂᒋᔮᓂᑦ.

Last week I tabled a copy of my recent correspondence with the president of North Arrow Minerals outlining my concerns about their proposed drilling project near my home community of Hall Beach.


ᑕᐃᒪᐃᓛᒃ ᐅᖃᖅᑲᐅᕗᖓ ᑖᒃᑯᐊ ᐅᔭᕋᓐᓂᐊᕐᕖᑦ ᐃᑲᔪᖅᓱᖃᑦᑕᕐᓂᐊᕋᒃᑭᑦ ᐱᔾᔪᑎᒋᓪᓗᒍ ᓄᓇᖅᑲᑎᒃᑲ ᐊᒥᑦᑐᕐᒥᐅᑕᐅᖃᑎᒃᑲ ᓴᓈᒃᓴᒧᑦᑕᐅᖅ ᐃᖅᑲᓇᐃᔮᒃᓴᒧᑦ ᐊᔪᖃᑦᑕᕐᒥᖕᒪᑕ.

As I stated earlier today, I will voice my support for these mining companies on behalf of my constituents in Amittuq, as there are not many employment opportunities available in our area.


ᐅᓪᓗᒥ ᐅᐱᒍᓱᒃᖢᖓ ᑖᓐᓇ ᓴᖅᑭᓐᓂᐊᖅᑕᕋ ᑖᓐᓇ ᑭᐅᓚᐅᕐᒪᓂᓛᒃ ᐊᖓᔪᖅᑳᖑᔪᖅ ᑕᕝᕗᖓ ᐅᐊᖕᓇᒥ ᖄᕐᔪᒃ ᐅᔭᕋᓐᓂᐊᕐᕕᒃᑯᓐᓄᑦ ᐅᓂᒃᑳᓕᐊᖓᓐᓂᒃ ᓴᖅᑭᑦᑎᓚᐅᕐᒪᑦ 2018-ᒥ. ᖃᓄᖅ ᐊᑐᓚᐅᕐᒪᖔᑕ ᐊᑐᕈᒪᔭᖓᓂᒃ ᐸᕐᓇᒍᒪᓪᓗᑎᒃ.

Today I am quite pleased to table the response from the president of North Arrow Minerals as he appended the company’s 2018 annual report on their plans to develop their project.


ᑖᓐᓇᓗ ᐊᑑᑎᖃᑦᑎᐊᕋᓱᒋᓂᐊᖅᑕᕋ ᐱᕚᓪᓕᕈᑎᖃᑦᑎᐊᕐᓂᐊᕋᓱᒋᔭᕋ ᓂᕈᐊᖅᑕᐅᕕᒋᓯᒪᔭᓐᓄᑦ.

I believe this project can provide tangible benefits and economic opportunities to residents in my constituency.


ᑖᓐᓇ ᐅᑎᕐᕕᒌᓐᓇᕐᓂᐊᖅᐸᕋ.

I will keep returning to this matter on occasion.


ᓴᖅᑭᑕᐅᓂᖏᑦ ᑎᑎᖅᑲᑦ, ᒪᓕᒐᓕᐅᖅᑎ ᐊᐃᕕᓕᖕᒧᑦ, ᒥᔅᑐ ᓇᑦᓯᖅ.

Tabling of Documents. Member for Aivilik, Mr. Netser.


ᓴᖅᑭᑕᐅᔪᖅ ᑎᑎᖅᑲᒃ 030 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᑎᓴᒪᓂᒃ ᒪᑐᓕᒃ ᓄᓇᓯᐅᑎᒃᑯᕕᒃ (ᓇᑦᓯᖅ)

Tabled Document 030 – 5(1): Correspondence from the Municipality of Naujaat Re: Four-bay Garage (Netser)


ᓴᖅᑭᑕᐅᔪᖅ ᑎᑎᖅᑲᒃ 031 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᒥᕝᕕᐅᑉ ᐃᓚᔭᐅᓂᖓ ᓇᐅᔮᓂ (ᓇᑦᓯᖅ)

Tabled Document 031 – 5(1): Correspondence from the Municipality of Naujaat Re: Extension of Runway in Naujaat (Netser)


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ.


ᒪᕐᕉᓐᓂᒃ ᑎᑎᖅᑳᓐᓂᒃ ᓴᖅᑭᑦᑎᔪᒪᒐᒪ ᑕᐃᑲᙵᑦ ᓇᐅᔮᒃᑯᑦ ᕼᐋᒻᓚᒃᑯᓐᓃᙶᖅᑐᓂᑦ ᒐᕙᒪᒃᑯᓐᓄᑦ ᑐᒃᓯᕌᕆᓯᒪᔭᖏᑦ.

I would like to table two pieces of correspondence from the Municipality of Naujaat addressed to the government regarding critical infrastructure needs in the community.


ᑖᒃᑯᐊ ᓯᑕᒪᓂᑦ ᐅᒃᑯᐊᓕᖕᓂᒃ ᑎᓴᒪᓂᒃ ᓄᓇᓯᐅᑎᖃᕈᓐᓇᖅᑐᒥᒃ, ᓄᓇᓕᒃ ᑕᐃᓐᓇ ᐊᖏᒡᓕᕙᓪᓕᐊᔪᕐᔪᐊᕌᓘᒻᒪᑦ. ᑕᒪᒃᑯᐊᓗ ᓄᓇᒃᑰᕈᑎᖏᑦ ᐊᖑᒻᒪᑎᒍᓐᓃᓕᖅᓱᑎᒃ ᑖᓐᓇᓗ ᓴᓇᕝᕕᐅᖃᑦᑕᖅᑐᖅ ᓴᓇᔨᖏᓐᓄᑦ ᓄᑕᐅᙱᑦᑐᐊᓘᓕᖅᑐᓂ, ᐸᒻᒥᐅᓪᓚᕆᓕᕐᒪᑕ ᐃᓂᒃᓴᒥ.

The hamlet is requesting a four-bay garage. The community is growing quite rapidly and the number of vehicles has surpassed their garage space. Further, the garage that houses the mechanics for the hamlet is quite antiquated and they are quickly running out of space.


ᐊᒻᒪ ᐱᖃᑖ ᑖᓐᓇᑦᑕᐅᖅ ᒥᑦᑕᕐᕕᒃ ᑕᑭᒡᓕᒋᐊᕌᕐᔪᒐᔭᖅᐸᑦ ᐃᑲᔪᕐᓂᖃᕐᔪᐊᕋᔭᕐᒪᑦ ᓄᓇᓕᖕᒥ.

The other letter outlines the local airstrip and of the need to add a modest extension to their runway, which would provide a large benefit to the community.


ᑖᒃᑯᐊ ᕼᐋᒻᓚᒃᑯᑦ ᑎᑎᕋᖅᓯᒪᔭᖏᑦ ᒐᕙᒪᒃᑯᖏᓐᓄᑦ.

The Hamlet of Naujaat has sent these letters to our government.


ᓴᖅᑭᑕᐅᓂᖏᑦ ᑎᑎᖅᑲᑦ, ᒪᓕᒐᓕᐅᖅᑎ ᖃᒪᓂᑦᑐᐊᕐᒧᑦ, ᒥᔅᑐ ᒥᑭᙳᐊᖅ.

Tabling of Documents. Member for Baker Lake, Mr. Mikkungwak.


ᓴᖅᑭᑕᐅᔪᖅ ᑎᑎᖅᑲᒃ 032 - 5(1): ᐃᓄᓕᕆᔨᒃᑯᓐᓂ ᐱᔨᑦᑎᖅᑕᐅᔪᓂᑦ ᐊᐅᓪᓚᕈᔾᔨᓂᕐᒧᑦ ᐊᑐᐊᒐᖅ (ᒥᑭᙳᐊᖅ)

Tabled Document 032 – 5(1): Family Services Client Travel Policy (Mikkungwak)


ᐅᓪᓗᒥ ᓴᖅᑭᑦᑎᔪᒪᔪᖓ ᑎᑎᖅᑲᓂᑦ ᐊᑐᐊᕐᓗᖓ ᐃᓄᓕᕆᔨᒃᑯᓐᓂᑦ ᐱᔨᔅᓯᖅᑕᖏᑦ ᐊᐅᓪᓚᖃᑦᑕᕈᑎᐅᖃᑦᑕᖅᑕᖏᓐᓄᑦ ᐊᑐᐊᒐᖅ, ᑕᐃᒃᑯᓗ ᑐᒃᓯᕋᐅᑏᑦ ᒪᓕᒐᖏᓪᓗ ᐱᖃᓯᐅᑎᓪᓗᒋᑦ. ᑕᐃᒃᑯᐊ ᐱᔨᔅᓯᖅᑕᐅᔪᑦ ᐊᐅᓪᓚᖅᑎᑕᐅᔪᑎᒋᖃᑦᑕᖅᑕᖏᑦ.

I wish to table the Client Travel Policy from the Department of Family Services. Included are the application forms and policy guidelines regarding the Client Travel Policy.


ᒪᕐᕉᖕᓂᒃ ᐱᖃᖅᑐᖓ.


ᓴᖅᑭᑕᐅᔪᖅ ᑎᑎᖅᑲᒃ 033 - 5(1): ᓇᓕᕌᖅᑕᐅᔪᑦ ᐃᓚᒋᐊᕈᑎᑦ ᓄᖅᑲᐅᓯᕐᓂᕐᒧᑦ ᐃᑲᔫᑎᑦ ᐊᑖᒍᑦ (ᐅᖃᖅᑎ)

Tabled Document 033 – 5(1): Elections under the Supplementary Retiring Allowances Fund (Speaker)


ᓴᖅᑭᑕᐅᔪᖅ ᑎᑎᖅᑲᒃ 034 - 5(1): ᐅᖃᖅᑎᐅᑉ ᑎᑎᕋᖅᓯᒪᔭᖏᑦ ᒪᓕᒐᑎᒍᑦ ᓴᖅᑭᑎᑦᑎᔭᕆᐊᖃᕐᓂᕐᒥᒃ (ᐅᖃᖅᑎ)

Tabled Document 034 – 5(1): Speaker’s List of Outstanding Statutory Tabling Requirements (Speaker)


ᖁᔭᓐᓇᒦᒃ ᑲᑎᒪᔨᐅᖃᑎᒃᑲ ᒪᕐᕉᖕᓂᒃ ᓴᖅᑭᑦᑎᓂᐊᕋᒪ ᑎᑎᖅᑳᖕᓂᒃ.

Thank you, my colleagues. I have two documents to table today.


ᓯᕗᓪᓕᖅᐹᖅ ᑎᑎᕋᖅᓯᒪᔪᖅ ᓂᕈᐊᖅᑐᓕᕆᓂᕐᒧᑦ ᐃᓚᒋᐊᕈᑎᖃᖅᑐᑦ ᓄᖅᑲᕈᒻᒪᓯᐊᑦ ᐱᖁᔭᕐᔪᐊᖓ ᐊᑐᕐᓗᒍ.

The first document is a list of elections under the Supplementary Retiring Allowances Act.


ᑐᒡᓕᐊ ᑎᑎᕋᖅᓯᒪᔪᑦ ᑎᑎᖅᑲᑦ ᐃᓛᒃ ᐱᖁᔭᖅᑎᒍᑦ ᓴᖅᑭᑕᐅᖃᑦᑕᕆᐊᓖᑦ ᑎᑎᖅᑲᑦ. ᖁᔭᓐᓇᒦᒃ.

The second document is a list of outstanding statutory tabling requirements. Thank you.


ᑲᑎᒪᔾᔪᑎᔅᓴᑎᓐᓄᑦ ᐅᑎᕐᓗᑕ.


ᐱᖁᔨᕗᖔᕐᓂᐊᓂᕐᒧᑦ ᖃᐅᔨᒃᑲᐃᔾᔪᑎᑦ.


ᐱᖁᔨᕗᖔᕐᓂᐊᓂᕐᒧᑦ ᖃᐅᔨᒃᑲᐃᔾᔪᑎᑦ ᓯᕗᓪᓕᖅᐹᒥᒃ ᐅᖃᓕᒫᖅᑕᐅᖁᓪᓗᒋᑦ ᐱᖁᔭᒃᓴᑦ.

Notices of Motions for First Reading of Bills.


ᑲᑎᒪᑐᐃᓐᓇᕐᓂᖅ ᐃᓱᒪᒃᓴᖅᓯᐅᕈᑎᖃᕐᓗᑎᒃ ᐱᖁᔭᒃᓴᓂᑦ ᐊᓯᖏᓐᓂᒡᓗ, ᐱᖁᔭᒃᓴᐃ, 2, 3 ᐊᒻᒪᓗ 4, ᐃᒃᓯᕙᐅᑕᕆᔭᐅᓂᐊᖅᑐᖅ ᒥᔅᑕ ᕋᒻᐴᑦ.

Consideration in Committee of the Whole of Bills and Other Matters. Bills 2, 3, and 4 with Mr. Rumbolt in the Chair.


ᐊᒻᒪᓗ ᐱᔪᓐᓇᖅᓯᑎᑕᐅᓂᕋ ᐱᖁᔨᕗᖔᕈᑎᒧᑦ ᓈᓴᐅᑎᓕᖕᒧᑦ 10 - 5(1) ᒪᓕᒡᓗᒍ, ᑲᑎᒪᓂᐊᖅᑐᓯ ᐅᓪᓗᒥ ᑲᑎᒪᔾᔪᑎᒋᓂᐊᖅᑕᔅᓯᓐᓂᒃ ᐱᔭᕇᖅᓯᓇᓱᖕᓂᓕᒫᔅᓯᓐᓂ.

In accordance with the authority provided to me by Motion 10 – 5(1), the committee will stay in session until it reports itself out.


ᑲᑎᒪᓂᑐᐃᓐᓇᕐᒨᓚᐅᙱᓐᓂᔅᓯᓐᓂ ᒫᓐᓇ ᓄᖅᑲᖓᓂᐊᖅᑐᒍᑦ 29 ᒥᓂᔅᓯᒥᒃ.

Before we proceed to the Committee of the Whole, we will now take a 20-minute break.


>>ᓄᖅᑲᖓᑲᐃᓐᓇᖅᑐᑦ 15:54ᒥ ᑲᔪᓯᒃᑲᓂᖅᑐᑎᓪᓗ ᑲᑎᒪᑐᐃᓐᓇᕐᓂᕐᒧᑦ 16:18ᒥ

>>House recessed at 15:54 and Committee resumed at 16:18


ᐃᒃᓯᕙᐅᑕᖅ: ᐅᓐᓄᓴᒃᑯᑦ, ᑲᑎᒪᑐᐃᓐᓇᕐᓂᖅ ᒪᑐᐃᖁᓕᖅᑕᕋ.

Chairman: Good afternoon, members. I would like to call the committee meeting back to order.


ᑲᑎᒪᑐᐃᓐᓇᕐᓂᒃᑯᑦ ᐅᑯᓂᖓ ᑲᒪᒋᔭᒃᓴᖃᖅᑐᒍᑦ: ᒪᓕᒐᒃᓴᐃᑦ 2, 3 ᐊᒻᒪᓗ 4.

In Committee of the Whole we have the following items to deal with: Bills 2, 3, and 4.


ᒪᐃᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᑖᓐᓇ ᕿᒥᕐᕈᕙᓪᓕᐊᔭᕗᑦ ᐱᖁᔭᒃᓴᖅ 2, ᑭᖑᓂᖓᒍᑦ ᒪᓕᒐᒃᓴᖅ 3, ᐊᒻᒪᓗ ᑖᒃᑯᐊᓗ ᐸᐃᑉᐹᖁᑎᓂᒃ.

We wish to commence the review of Bill 2, followed by the review of Bill 3 and Bill 4 and the supporting budget documents.


ᐃᒃᓯᕙᐅᑕᖅ: ᖁᔭᓐᓇᒦᒃ.


ᑲᑎᒪᔩᑦ, ᐊᖏᖅᐱᑖ ᑖᓐᓇ ᐱᒋᐊᕈᑎᒋᓗᑎᒍ ᒪᓕᒐᒃᓴᖅ 2?

Is the committee in agreement that we first start with Bill 2?


ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ

Bill 02 – Interim Appropriation (Operations & Maintenance) Act, April 1, 2018 to June 30, 2018 – Consideration in Committee


ᒪᓕᒐᒃᓴᖅ 2, ᑖᒃᑯᓄᖓ ᐱᖁᔭᒃᓴᓯᓐᓂᑦ ᑕᑯᓂᐊᖅᑕᓯ.

You can find Bill 2 in your legislative white binder that’s down below your seats.


ᑲᔪᓯᓗᑕ, ᑕᐃᒪ ᒥᔅᑕ ᐊᕿᐊᕈᖅ ᐊᐱᖅᓱᖅᑕᐅᕕᖕᒦᖃᑎᖃᕈᒪᕖᑦ?

To continue, I would now like to ask Mr. Akeeagok if you have any witnesses that you would like to appear at the witness table with you.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐄ, ᖁᔭᓐᓇᒦᒃ, ᐃᒃᓯᕙᐅᑖᖅ. ᐱᔪᓐᓇᕈᒪ ᐃᖅᑲᓇᐃᔭᖅᑎᓐᓂᒃ ᐃᔅᓯᕚᖃᑎᖃᕈᒪᔪᖓ.

Hon. David Akeeagok: Yes, with your permission, I would like officials with me at the table.


ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐱᓰ ᑖᒃᑯᐊ ᓵᔅᓯᓐᓃᖁᓪᓗᒋᑦ ᐃᖅᑲᓇᐃᔭᖅᑏᑦ?

Chairman: Thank you. Do members agree to have the witnesses appear before the committee?


ᐃᖅᓱᖅᑏ, ᑖᒃᑯᐊ ᐃᓯᖅᑎᑦᑐᓐᓇᕈᕕᒋᑦ.

Sergeant-at-Arms, if you could please escort the witnesses in.


ᒥᔅᑕ ᐊᕿᐊᕈᖅ, ᑎᑎᕋᖅᓯᒪᓂᐊᕐᒪᑕ ᑭᒃᑯᖕᒪᖔᑕ ᐅᖃᐅᓯᕆᔪᓐᓇᕈᕕᒋᑦ ᒪᑐᐃᕈᑎᖕᓄᓪᓗ ᑲᔪᓯᑐᐃᓐᓇᕐᓗᑎᑦ.

Mr. Akeeagok, if you could introduce your witnesses and please proceed on into your opening comments.


ᓴᐅᒥᓐᓃᑦᑐᖅ ᑐᖓᓕᒃᑲᓐᓂᕋ, ᑐᖓᓕᒻᒪ ᑐᖓᓕᒃᑲᓐᓂᐊ ᑖᓐ ᑲᐅᕈᓯᓐ.

On my left is my Assistant Deputy Minister, Dan Carlson.


ᐃᒃᓯᕙᐅᑖᖅ, ᖁᔭᓐᓇᒦᒃ ᑕᒪᐅᙵᕈᓐᓇᕋᒪ ᑕᕝᕙᓃᓪᓗᖓ ᑖᓐᓇ ᐱᖁᔭᒃᓴᖅ 2, ᑮᓇᐅᔭᓂᒃ ᐱᖁᔭᒃᓴᖅ ᑮᓇᐅᔭᓂᒃ ᐊᑐᑲᐃᓐᓇᓂᐊᖅᑕᑦᑎᓐᓂᑦ ᐊᐅᓚᔾᔪᑎᒃᓴᐃᑦ ᐱᖁᔭᒃᓴᖅ 2018-19.

Thank you, Mr. Chairman. I am here to present Bill 2, Interim Appropriation (Operations and Maintenance) Act, 2018-2019.


ᑖᓐᓇ ᐱᖁᔭᐅᑉ ᒪᓕᒐᕈᕐᓂᐊᖅᑐᖅ ᑖᒃᑯᐊ ᒐᕙᒪᐅᓪᓗᑕ ᐃᓕᒃᓯᖕᓄᑦ ᑐᒃᓯᕋᖅᐳᒍᑦ ᑮᓇᐅᔭᓂᒃ ᐊᑐᕈᓐᓇᕈᒪᓪᓗᑕ ᑖᔅᓱᒥᖓ $491,804,000 ᑕᒫᓂ ᐊᑯᓐᓇᖏᓐᓃᓐᓂᐊᖅᑐᖅ ᐃᐳᕈᓪ 1, 2018 ᐊᒻᒪᓗ ᔫᓂ 30, 2018-ᒧᑦ.

Through this bill, our government is seeking legal authority to spend up to $491,804,000 between April 1, 2018 and June 30, 2018.


ᐃᒃᓯᕙᐅᑖᖅ, ᑕᒫᓂ ᐊᕐᕌᒍᕈᔪᑦᑎᓪᓗᒍ ᑮᓇᐅᔭᓕᕆᔨᒃᑯᑦ ᒥᓂᔅᑕᖓ ᑕᒫᓃᖃᑦᑕᕋᓗᐊᕐᒪᑕ ᑕᒪᒃᑭᖅᓱᒋᑦ ᐊᕐᕌᒍᓕᒫᒧᑦ ᑮᓇᐅᔭᐃᑦ ᐊᕐᕌᒍᖁᑎᖏᓐᓄᑦ, ᑭᓯᐊᓂ ᑕᓪᓕᒪᒋᔭᐅᓪᓗᑕ ᒪᓕᒐᓕᐅᖅᑎᓄᑦ ᐃᖏᕋᑖᕐᓂᑰᓂᑦᑎᓐᓄᑦ ᑖᒃᑯᐊᓪᓗ ᐸᕐᓇᖅᐸᓪᓕᐊᔭᕗᑦ ᑭᓱᓂᑦ ᐱᓕᕆᓂᐊᕐᓂᑎᓐᓂᑦ ᐸᕐᓇᖅᐸᓪᓕᐊᒐᑦᑎᒍ ᓱᓕ.

Mr. Chairman, at this time of year the Minister of Finance would normally seek funding for a full fiscal year. However, our Fifth Assembly only recently sat together to develop our shared mandate and priorities.


ᑕᐃᒪᓐᓇᐃᑎᓪᓗᒍ ᒫᓐᓇᐅᔪᖅ 2018-19 ᑮᓇᐅᔭᐃᑦ ᑖᔅᓱᒥᖓ ᐸᕐᓇᑦᑕᐅᕙᓪᓕᐊᔪᓄᑦ ᐸᕐᓇᑉᐸᓪᓕᐊᔭᑦᑎᓐᓄᑦ ᑕᒪᒃᑯᐊ ᖃᓄᐃᓕᐅᓛᖅᑕᕗᑦ ᐊᕐᕌᒍᓕᒫᒧᑦ 2018-19 ᑮᓇᐅᔭᐃᑦ ᐸᕐᓇᑦᑕᐅᕙᓪᓕᐊᑎᓪᓗᒋᑦ, ᐃᔨᓗᕐᔪᐊᒨᕈᒫᕋᑦᑎᒍ ᑕᒫᓂ ᓂᕆᐅᒋᔭᑦᑎᓐᓂᑦ ᐅᐱᕐᖔᖅ ᐃᒃᓯᕚᓕᕈᑦᑕ ᑕᐃᑲᓂ ᒪᐃᒥ ᐊᒻᒪᓗ ᔫᓂᒥ.

Because we would like our 2018-19 budget to reflect our shared plans and goals, I plan to table the full 2018-19 main estimates for the Assembly’s consideration during the upcoming spring session in May and June.


ᑐᑯᖓᓕ ᑎᑭᓪᓗᒋᑦ ᐃᒃᓯᕙᐅᑖᖅ ᑕᐃᒪ ᑮᓇᐅᔭᖅᑐᕈᑎᐅᑲᐃᓐᓇᕐᓂᐊᖅᑐᓂᒃ ᑖᒃᑯᐊ ᐱᓕᕆᕝᕕᕗᑦ ᑖᒃᑯᓄᖓ ᐱᓕᕆᐊᒃᓴᒥᓐᓂᒃ ᐱᓕᕆᔪᓐᓇᖁᓪᓗᒋᑦ ᐱᔨᑦᑎᕋᓂᕐᒧᑦ ᓄᓇᕗᒻᒥᐅᓄᑦ ᑕᕝᕙᓂ ᑕᖅᑭᐅᓂᐊᖅᑐᓂᒃ ᐊᒡᒋᖅᑐᓂ.

Until then we will require an interim appropriation so that our departments can continue to deliver the basic programs and services Nunavummiut rely on for the next few months.


ᑕᒪᓐᓇ ᐅᐸᒋᐊᖃᕐᓂᖅ-ᒪᓗᖕᒪᑦ ᑮᓇᐅᔭᓂᒃ ᓴᓂᕐᕙᐃᓂᕐᒥᑦ ᑕᕝᕙᓂ ᐊᕐᕌᒍᒥ ᓂᕈᐊᕐᓇᐅᓚᐅᖅᑎᓪᓗᒍ.

This approach follows the budgeting process used in the year after the elections.


ᐃᒃᓯᕙᐅᑖᖅ, ᐱᓕᕆᕝᕕᓕᒫᑦ ᓄᓇᕗᒻᒥ ᑯᐊᐳᕇᓴᖁᑎᒋᔭᕗᑦ ᐱᕕᖃᖅᓯᒪᒻᒪᑕ ᕿᒥᕐᕈᓪᓗᑎᒃ ᑖᒃᑯᓂᖓ ᑮᓇᐅᔭᖅᑐᕈᑕᐅᑲᐃᓐᓇᕐᓂᐊᖅᑐᓄᑦ ᑖᒃᑯᐊ ᓈᓴᐅᓯᕆᔾᔪᑎᕗᑦ ᑐᙵᕕᖃᕐᒪᑕ ᐱᓕᕆᕝᕕᖕᒥ ᑮᓇᐅᔭᖅᑐᕐᓂᕆᖃᑦᑕᖅᑕᖓᓂᒃ ᑮᓇᐅᔭᐃᓪᓗ ᐃᖏᕐᕋᓂᕆᖃᑦᑕᖅᑕᖏᓐᓄᑦ ᐊᕐᕌᒍᓂᒃ ᑎᓴᒪᐅᕋᑖᖅᑐᓂᒃ.

Mr. Chairman, all departments and territorial corporations have had an opportunity to review the proposed interim amounts. Our calculations are based on departments’ spending patterns and cash flows needed over the last four years.


ᑕᐃᒪ ᓈᒻᒪᒃᓴᕋᑦᑕ ᑖᒃᑯᐊ ᐅᓄᕐᓂᖏᑦ ᓈᒻᒪᖕᓂᐊᕐᒪᑕ ᐊᐅᓚᔾᔪᑎᓗᒋᑦ ᑖᓐᓇ ᒪᓕᒐᓕᐅᕐᕕᒃ ᕿᒥᕐᕈᓂᖃᓚᐅᖅᑎᓪᓗᒍ ᑖᓐᓇ ᕿᒥᕐᕈᔭᐅᔪᓂᒃ ᖄᖏᖅᑎᑕᐅᓗᓂᓗ ᐊᕐᕌᒍᓕᒫᒧᑦ ᑮᓇᐅᔭᖏᑦ.

We are satisfied the amounts we are seeking are enough to cover operations until the Assembly has had an opportunity to review and pass the full year’s budget.


ᐅᑯᐊ ᑕᕝᕙ ᐃᓗᓕᑯᓗᖏᑦ ᒪᓕᒐᖅ ᒪᕐᕉᒃ ᑖᒃᑯᐊ ᑮᓇᐅᔭᐃᑦ ᑐᒃᓯᕋᕐᓂᐊᖅᑕᕗᑦ:

In particular Bill 2 seeks the following appropriations:


$8.62 ᒥᓕᐊᓐ ᐊᓪᓚᕝᕕᖁᑖᓄᑦ ᒪᓕᒐᓕᐅᕐᕕᐅᑉ ᐊᓪᓚᕝᕕᖁᑖᓄᑦ;

$8.62 million to the Office of the Legislative Assembly;


$11.66 ᒥᓕᐊᓐ ᑖᒃᑯᓄᖓ ᒐᕙᒪᒃᑯᑦ ᒐᕙᒪᒃᑯᓐᓄᑦ ᐱᓕᕆᔨᓄᑦ;

$11.66 million to the Department of Executive and Intergovernmental Affairs;


$29.08 ᒥᓕᐊᓐ ᑖᒃᑯᓄᖓ ᑮᓇᐅᔭᓕᕆᔨᒃᑯᑦ ᐱᓕᕆᕝᕕᖓᓐᓄᑦ;

$29.08 million to the Department of Finance;


$49.1 ᒥᓕᐊᓐ ᐃᓄᓕᕆᔨᒃᑯᑦ ᐱᓕᕆᕝᕕᖓᓐᓄ;

$49.1 million to the Department of Family Services;


$32.44 ᒥᓕᐊᓐ ᑖᒃᑯᓄᖓ ᐃᖅᑲᖅᑐᐃᓕᕕᓕᕆᔨᒃᑯᑦ ᐱᓕᕆᕝᕕᖓᓐᓄᑦ;

$32.44 million to the Department of Justice;


$10.77 ᒥᓕᐊᓐ ᐃᓕᖅᑯᓯᓕᕆᔨᒃᑯᑦ ᐱᓕᕆᕝᕕᖓᓐᓄᑦ;

$10.77 million to the Department of Culture and Heritage;


$64.1 ᒥᓕᐊᓐ ᐃᓕᓐᓂᐊᖅᑐᓕᕆᔨᒃᑯᑦ ᐱᓕᕆᕝᕕᖓᓐᓄᑦ;

$64.1 million to the Department of Education;


$85.77 ᒥᓕᐊᓐ, ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᓪᓚᕝᕕᑐᖄᓄᑦ;

$85.77 million to the Department of Health;


$8.32 ᒥᓕᐊᓐ, ᐊᕙᑎᓕᕆᔨᒃᑯᑦ ᐊᓪᓚᕝᕕᖓᓄᑦ;

$8.32 million to the Department of Environment;


$82.73 ᒥᓕᐊᓐ, ᑖᑯᓄᖓ ᓄᓇᓕᓐᓄᑦ ᐊᒻᒪ ᒐᕙᒪᓕᕆᔨᒃᑯᑦ ᐊᓪᓚᕝᕕᑐᖄᓄᑦ;

$82.73 million to the Department of Community and Government Services;


$23.29 ᒥᓕᐊᓐ, ᑖᒃᑯᐊ ᐱᕙᓪᓕᐊᔪᓕᕆᔨᒃᑯᑦ ᐊᒻᒪᓗ ᐃᖏᕐᕋᔪᓕᕆᔨᒃᑯᑦ ᐊᓪᓚᕝᕕᖁᑖᓄᑦ;

$23.29 million to the Department of Economic Development and Transportation;


$73.39-ᒥᓕᐊᓐ ᑖᒃᑯᓄᖓ ᐃᒡᓗᓕᕆᔨᕐᔪᐊᒃᑯᓐᓄᑦ; ᐊᒻᒪᓗ

$73.39 million to the Nunavut Housing Corporation; and


$12.54 ᒥᓕᐊᓐ, ᓯᓚᑦᑐᖅᓴᕐᕕᒃ ᓄᓇᕗᑦ ᓯᓚᑦᑐᖅᓴᕐᕕᖓᓄᑦ.

$12.54 million to Nunavut Arctic College.


ᐃᒃᓯᕙᐅᑖᖅ, ᑖᓐᓇᓕ ᑕᕝᕙ ᐅᖃᐅᓯᔅᓴᒃᑲ ᒪᒃᐱᕈᑎᒃᑲ ᑕᐃᒫᕋᒃᑭᑦ.

Mr. Chairman, this concludes my opening comments.


ᒫᓐᓇ ᐊᐱᖅᑯᑎᔅᓴᖃᖅᑐᖃᖅᐸᑦ ᐅᖃᐅᓯᖃᖅᑐᖃᖅᐸᓘᓐᓃᑦ ᒪᑐᖓᑦᑎᐊᖅᐳᒍᑦ.

I would be pleased to take any questions or comments.


ᑕᐃᒪ ᑲᑎᒪᔩᑦ ᐅᖃᐅᓯᒃᓴᑐᐃᓐᓇᖃᕐᒪᖔᑕ?

I will now ask if any committee members have general comments.


ᑕᐅᑐᙱ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᑖᔅᓱᒧᖓ ᐃᓄᒃᑎᑑᖓᔪᓂᑦ ᐅᖃᓕᒫᕋᑖᕋᒪ. $32.44 ᒥᓕᐊᓐ ᒪᓕᒐᓕᕆᔨᒃᑯᖏᑦ ᐃᓄᑦᑎᑐᑦ ᐅᖃᐅᓯᖃᕐᒪᑕ $32.44 ᒪᓕᒐᓕᐅᕐᕕᒻᒧᑦ.

Just on the Inuktitut because I was reading Inuktitut, $32.44 million to the Department of Justice, in the Inuktitut, it tells me $32.44 million to the Legislative Assembly, “Maligalirijikkunnut.”


ᑕᐃᒪ ᐊᔾᔨᒌᙱᓐᓂᖃᕐᒪᑎᒃ ᐃᓄᑦᑎᑐᑦ $8.62 ᒥᓕᐊᓐ ᐃᓄᑦᑎᑐᑦ $8.62 ᒪᓕᒐᓕᐅᖅᑏᑦ ᐊᓪᓚᕝᕕᐊᓄᑦ. ᑖᓐᓇ ᒪᓕᒐᓕᐅᕐᕕᒻᒧᑦ ᐅᕝᕙᓘᓐᓃᑦ ᒪᓕᒐᓕᕆᔨᒃᑯᓐᓄᑦ?

There’s a differentiation in the translation because $8.6 million in the Inuktitut also says $8.62 million for the Office of the Legislative Assembly. “Maligalirijikkunnut,” I need a clarification if that’s for the Legislative Assembly or for Justice.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑐᑭᓯᓇᖅᓯᑎᒃᑲᓐᓂᖁᓪᓗᒍ ᑖᓐᓇ ᒪᓕᒐᓕᐅᕐᕕᐅᑉ ᑎᑎᕋᕐᕕᖓᓄᑦ ᑖᒃᑯᓄᖓ ᑮᓇᐅᔭᖅᑐᕈᑎᒋᑲᐃᓐᓇ $8.62 ᒥᓕᐊᓐ ᑐᒃᓯᕋᖅᑐᑦ ᐊᒻᒪᓗ ᒪᓕᒐᓕᕆᔨᒃᑯᑦ ᕿᓂᖅᑐᑦ $32.4 ᒥᓕᐊᓐᓂᒃ.

Hon. David Akeeagok: Thank you, Mr. Chairman. For clarification, the Office of the Legislative Assembly, through this interim appropriation, is seeking $8.62 million and the Department of Justice is seeking $32.44 million.


ᒪᒥᐊᓇᖅ ᐃᓄᑦᑎᑑᖓᓕᑦᑎᐊᖅᓯᒪᓐᓂᖏᑉᐸᑕ ᑕᒻᒪᖅᓯᒪᓂᖅᑲᑕ. ᖁᔭᓐᓇᒦᒃ, ᐃᒃᓯᕙᐅᑖᖅ.

I’m sorry if the translation for this document was inaccurate. Thank you, Mr. Chairman.


ᑕᕝᕙᓂ ᖃᓪᓗᓈᑎᑑᖓᔪᑦ ᑕᒻᒪᖅᓯᒪᙱᑦᑐᑦ.


ᕼᐃᒃᔅ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᐊᐱᖅᑯᑎᕋᓗᐊᑐᐃᓐᓇᖅ ᑖᔅᓱᒧᖓ ᑮᓇᐅᔭᖅᑐᕈᑎᐅᑲᐃᓐᓇᓂᐊᖅᑐᓄᑦ %-ᖏᓐᓃᓐᓇᑕ. ᑕᐃᒪ ᑖᒃᑯᐊ ᑮᓇᐅᔭᖅᑐᕈᑎᒋᖃᑦᑕᖅᓯᒪᔪᑦ ᐊᒻᒪᓗ ᑮᓇᐅᔭᕐᓄᑦ ᓴᓂᕝᕙᐃᓂᕐᒧᑦ ᐊᑐᖅᑕᐅᑎᒋᕕᓐᓂᒃ ᓂᕈᐊᕐᓇᐅᖃᑦᑕᕐᓗᓂ.

I just have a general question. I know that with this interim appropriation, it is just basically a percentage of previous budgets that has been applied for and it follows the budgeting process used previously in election years.


ᐄ, ᑕᐃᒪ ᖃᐅᔨᒪᔪᖓ ᐋᔩᖃᑎᒌᑦᑐᒻᒪᕆᐅᓚᐅᖅᑐᒍᑦ ᑮᓇᐅᔭᐃᑦ ᐊᐅᓚᑕᐅᓇᐃᑦ. ᒥᓂᔅᑕ ᐅᖃᖅᓯᒪᓪᓗᓂ ᑕᐃᒪᓐᓇ ᐊᓯᔾᔨᓪᓚᑦᑖᕆᐊᖃᖅᑐᖃᕐᒥ ᐃᒪᓐᓇ ᑕᒻᒪᖅᓯᒪᙱᑎᐊᖅᑐᓂᒃ ᐱᓕᕆᕕᓐᓂ ᐱᔨᑦᑎᕋᕈᓐᓇᖁᓪᓗᒋᑦ ᐱᔭᒃᓴᖏᑦ ᒪᓕᓪᓗᒋᑦ ᓄᓇᕗᒻᒥᐅᓄᑦ.

I know there has been a lot of discussion around this House about the budget process, and the minister himself has said that there needs to be some fairly serious changes to the process to truly give an accurate picture of what a department needs to provide the services that it’s mandated to do to Nunavummiut.


ᑕᐃᒪ ᐊᒃᑐᐊᓚᑦᑖᖏᑦᑑᒐᓗᐊᖅ, ᐃᒃᓯᕙᐅᑖᖅ, ᑕᕝᕗᖓ ᐱᖁᔭᒃᓴᒥ ᐊᑑᑎᖃᕐᒪᑦ ᑖᔅᓱᒥᖓ ᐊᒃᑐᖅᓯᓯᒪᓂᖓᓄᑦ.

I know it’s not directly related to this bill, Mr. Chairman, but it does have direct relevance to the impact of this.


ᑕᐃᒪ ᐊᓯᔾᔨᖅᓯᒪᔪᖃᖅᐹ ᑮᓇᐅᔭᐃᑦ ᓴᓂᕝᕙᒃᑕᐅᖃᑦᑕᕐᓂᖏᓐᓄᑦ ᑕᐃᒪᓐᓇ ᑮᓇᐅᔭᒃᑐᕈᑎᒃᓴᑲᓐᓂᐅᓂᐊᖅᑐᓄᑦ ᐊᒡᒋᖅᑐᓄᑦ?

Have there been any substantial changes to the budgetary process that are going to be upcoming in the next appropriation phase of this?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᓪᓗ ᐊᐱᖅᑯᑎᓐᓂᒃ.

Hon. David Akeeagok: Thank you, Mr. Chairman. Thank you very much for the question.


ᒫᓐᓇᒧᑦ ᑎᑭᔅᓱᒍ ᐊᓯᔾᔨᖅᓯᒪᔪᖃᓪᓚᑦᑖᖏᑦᑐᖅ ᐊᐅᓚᔾᔪᑎᖏᓐᓂᒃ ᒪᑭᒪᔾᔪᑎᖏᓐᓄᓪᓗ ᐊᐅᓚᓂᖓᓄᑦ ᑭᓯᐊᓂ ᑖᓐᓇ ᐊᑭᑐᔪᖅᑐᖅᑐ ᑮᓇᐅᔭᖅᑐᕈᑎᒃᓴᖏᓐᓄᑦ ᐊᐅᓚᓂᖓ ᑕᑯᓂᐊᖅᑐᒃᓴᐅᔪᒍᑦ ᐅᑭᐊᒃᓵᖅ. ᖁᔭᓐᓇᒦᒃ, ᐃᒃᓯᕙᐅᑖᖅ.

At this point there’s no direct change for the operations and maintenance process at this time, but I have committed that we’re likely to see the capital appropriations process this coming fall. Thank you, Mr. Chairman.


ᐅᖃᐅᓯᒃᓴᑐᐃᓐᓇᖅᑕᖃᕈᓐᓃᖅᐹ?


ᑕᐃᒪᓕ ᑲᑎᒪᔩᑦ ᐊᐱᖅᑯᑎᔅᓴᖃᖅᐸᑕ ᒪᑐᐃᕈᑎᖏᓐᓂᒃ ᒫᓐᓇ ᐊᑏ.

Okay. At this time I will allow members if they have any questions on the minister’s opening comments, please do so now.


ᐱᑕᖃᙱᑉᐸᑦ ᑲᔪᓯᓂᐊᖅᐳᒍᑦ ᓈᓴᐅᑎᖏᑦᑎᒍᑦ ᕿᒥᕐᕈᓗᑕ.

If not, we will move on to clause by clause.


ᑕᕝᕙᓂ ᖃᑯᒃᑕᓂ ᐸᐃᑉᐹᖁᑎᔅᓯᓐᓂᒃ ᒪᓕᒐᒃᓴᖅ 2-ᒨᕈᔅᓯ.

In the white binder that is below your desk, go to Bill 2.


ᒪᓕᒐᒃᓴᖅ 2, ᑮᓇᐅᔭᖅᑐᕈᑕᐅᑲᐃᓐᓇᕐᓂᐊᖅᑐᑦ ᐊᐅᓚᓂᖏᓐᓄᑦ ᒪᓕᒐᖅ, ᒪᑭᒪᔾᔪᑎᒃᓴᖏᑦ ᐄᐳᕈᓪ 1, 2018-ᒥ ᔫᓂ 30, 2018-ᒧᑦ.

Bill 2, Interim Appropriation (Operations and Maintenance) Act, April 1, 2018 to June 30, 2018.


ᐃᒃᓯᕙᐅᑕᖅ: ᓈᓴᐅᑎᖓ 2, ᐊᖏᖅᐱᓰ?


ᐃᒃᓯᕙᐅᑕᖅ: ᐅᐃᒍᖓᓅᕐᓗᓯ ᒪᒃᐱᒐᖅ 2-ᒥ, ᒪᒃᐱᒐᖅ 3-ᖑᓪᓗᓂ ᐃᓄᒃᑎᑐᑦ ᐅᐃᒍᐊ, ᑮᓇᐅᔭᖅᑐᕈᑕᐅᑲᐃᓐᓇᖅᑐᑦ ᑕᕝᕙᙵ ᐄᐳᕈᓪ 1, 2018-ᒥ ᔫᓂ 30, 2018-ᒧᑦ.

Chairman: Go to Schedule on page 2. Schedule. Interim Amounts Appropriated for the Period of April 1, 2018 to June 30, 2018.


ᓂᕈᐊᕈᑦ 1: ᐊᐅᓚᔾᔪᑎᓄᑦ ᒪᑭᒪᔾᔪᑏᑦ ᑖᒃᑯᐊ ᑮᓇᐅᔭᖅᑐᕈᑕᐅᑲᐃᓐᓇᖅᑐᑦ ᑲᑎᓐᓂᖏᑦ $491,804,000.

Vote 1: Operations and Maintenance. Total Interim Appropriation. $491,804,000.


ᖁᔭᓐᓇᒦᒃ, ᒥᔅᑕ ᒪᐃᓐ, ᐊᐱᖅᑯᑎᖃᖅᐲᑦ?


ᒪᐃᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᑖᓐᓇ ᓴᖅᑭᑦᑕᕆᐊᖃᖅᑕᒃᓴᕆᖅᑲᐅᔭᕋᓗᐊᕋ ᐅᐊᑦᑎᐊᒃᑲᓐᓂᖅ, ᐊᐱᖅᑯᑎᒃᓴᖃᕋᒪ ᐱᓕᕆᕝᕕᖕᓄᑦ ᐃᑲᔪᕈᑎᓂᑦ ᑐᓂᓯᑐᐃᓐᓇᖃᑦᑕᕐᓂᕐᒥᒡᓗ.

I’m unsure if I should have raised this earlier, but I have a question regarding the departments that deliver grants and contributions funding.


ᑐᑭᓯᐅᒪᒐᒪ ᑖᒃᑯᐊ ᓈᓴᐅᑎᖏᑦ ᐳᓴᓐᑎᖓᓂᒃ ᐊᕐᕌᒍᓕᒫᖅᓯᐅᒻᒧᑦ ᑐᙵᕕᖃᕐᒪᑕ. ᑭᓯᐊᓂ ᐃᓚᖏᑦ ᐃᑲᔪᕈᑕᐅᔪᑦ ᑐᓂᔭᐅᔪᓪᓗ ᐊᑐᖅᑕᐅᕙᒌᖅᓯᒪᓲᖑᖕᒪᑦ ᑖᒃᑯᐊ ᐊᕐᕌᒍᓕᒫᕐᒧᑦ ᑐᕌᖓᔪᑦ ᐄᐳᕈᓪ 1-ᖑᑐᐊᖅᐸᑦ ᓄᖑᑕᐅᑲᐅᑎᒋᓂᐊᕐᒥᔪᑦ.

My understanding is that these amounts represent a percentage of the annual budget, but some grants and contributions programs are typically spent… . The complete amount for the entire year will be spent very quickly following April 1.


ᑕᐃᒪ ᑐᑭᓯᓇᐃᕐᔭᐃᒃᑲᓐᓂᕈᒪᑐᐃᓐᓇᖅᑕᕋ ᑖᒃᑯᓄᖓ ᑐᓂᔭᐅᑐᐃᓐᓇᖃᑦᑕᖅᑐᓄᑦ ᐃᑲᔫᑕᐅᔪᓄᓪᓗ ᐱᕙᓪᓕᐊᔪᓕᕆᓇᐅᔪᑦ ᐅᕝᕙᓘᓐᓃᑦ ᓄᓇᕗᒻᒥ ᐃᒡᓗᓕᕆᔨᕐᔪᐊᒃᑯᓐᓄᑦ ᖃᓄᖅ ᑕᒪᓐᓇ ᑲᒪᒋᔭᐅᖃᑦᑕᖅᐸᑦ ᑕᒪᒃᑯᐊ ᑮᓇᐅᔭᐃᑦ ᐃᒪᓐᓇ ᐊᕐᕌᒍᓕᒫᒧᑦ ᑐᕌᖓᙱᑎᓪᓗᒋᑦ ᑭᓯᐊᓂ ᐱᓕᕆᐊᑦ ᐃᓚᖏᑦ ᐊᐅᓚᑕᐅᖃᑦᑕᕐᒪᑕ ᐊᕐᕌᒍᑕᒫᑦ?

I would just like clarification. When it comes to these grants and contributions programs, particularly economic development or Nunavut Housing Corporation, how is this issue being dealt with given that this budget is not intended to last for an entire fiscal year, but some programs are administered on yearly basis?


ᐃᒃᓯᕙᐅᑖᖅ. ᐃᒃᓯᕙᐅᑕᖅ: ᖁᔭᓐᓇᒦᒃ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ. ᐊᐱᖅᑯᑎᑦᑎᐊᕙᒃ.

Hon. David Akeeagok: Thank you, Mr. Chairman. A very good question.


ᑕᕝᕘᓇ ᑮᓇᐅᔭᐃᑦ ᓴᓂᕐᕙᒃᑕᐅᓂᖏᑎᒍᑦ ᑕᐃᒪ ᒪᑐᐃᕈᑎᖕᓂᑦ ᑖᒃᑯᐊ ᐊᕐᕌᒍᑦ ᑎᓴᒪᐅᕋᑖᖅᑐᑦ ᐱᓕᕆᕝᕕᖏᑦ ᑕᑯᓪᓗᒋᑦ ᐃᓚᖏᑦ ᑕᖅᑭᓄᑦ ᐱᖓᓱᓄᑦ ᓯᕗᓪᓕᖅᐹᓄᑦ ᐃᑲᔪᕈᑎᓄᑦ ᑐᓂᔭᐅᓲᓄᓪᓗ ᐅᖃᐅᓯᕆᖅᑲᐅᒐᒃᑯ.

It’s something that, through this budget process, as in my opening comments, we looked at the last four years of spending by each department. Some of them spent their first quarter a lot more, especially on grants and contributions, as you have mentioned.


ᐅᖃᕈᓐᓇᑦᑎᐊᖅᑐᖓ ᑖᒃᑯᐊ ᓄᓇᓕᖕᓂ ᒐᕙᒪᒃᑯᓐᓂᓗ ᐱᔨᑦᑎᖅᑏᑦ, ᐃᒡᓗᓕᕆᔨᕐᔪᐊᒃᑯᓪᓗ ᐊᖏᓛᖑᖃᑕᐅᖕᒪᑎᑦ ᑕᕝᕙᓂᓗ ᑕᑯᔭᓯ ᑖᒃᑯᐊ ᐃᑲᔫᑎᒋᖃᑦᑕᖅᑕᖏᑦ ᑐᓂᖃᑦᑕᖅᑕᖏᓪᓗ ᑐᕌᖓᖕᒪᑕ ᐊᐅᓚᔾᔪᑎᑦ.

I can easily say that Community and Government Services and the Nunavut Housing Corporation are the two major ones that you can see their budget reflection in this, that their grants and contributions are geared towards keeping the operations.


ᑕᐃᒪᓕ ᑐᒃᓯᕌᒐᐅᔭᕆᐊᓕᖕᓅᕈᑕᐃᑦ, ᑐᒃᓯᕋᐅᑎᒃᑰᕆᐊᖃᖅᐸᑕ ᑕᐃᒪ ᐱᓕᕆᕝᕖᑦ ᐊᔾᔨᒌᙱᓐᓂᖃᐅᖅᑐᓂᒃ ᐱᓕᕆᔾᔪᓯᖃᕐᒪᑕ. ᑕᐃᒪ ᑕᕝᕙ ᐊᕐᕌᒍᓂᑦ ᑎᓴᒪᐅᕋᑖᖅᑐᓂᒃ ᐱᓕᕆᕝᕕᓕᒫᑦ; ᑮᓇᐅᔭᐃᔭᕐᓂᕆᖃᑦᑕᖅᑕᖏᑦ ᑕᖅᑭᑦ ᐱᖓᓱᑦ ᓈᔭᕌᖓᑕ ᑖᒃᑯᐊ ᑮᓇᐅᔭᓕᕆᔨᒃᑯᑦ ᑕᑯᓇᒃᑕᐅᓲᑦ ᑕᐃᒃᑯᓄᖓ ᐱᓕᕆᕝᕕᓂᓪᓗ ᐊᖏᖃᑎᖃᓲᖑᓪᓗᑎᑦ ᖃᓄᖅ ᐃᑲᔫᑎᖏᑦ ᑐᓂᔭᖏᓪᓗ ᖃᓄᖅ ᐊᐅᓚᓂᖃᕐᒪᖔᑕ.

When it comes to application-based where it requires applications, there are certain things that each department does slightly different and that’s where we have been able to look at for the last four years each of the departments’ spending patterns by each quarter and our finance through. We analyze it and come up with and agree to with the departments in terms of how much grants and contributions they need towards this.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᓂᔅᑕ ᐊᕿᐊᕈᖅ.


ᐊᐱᖅᑯᑎᒋᒃᑲᓐᓂᕐᓗᒍᖃᐃ ᒥᓂᔅᑕ ᐅᖃᕈᓐᓇᖅᐹ ᑕᐃᒫᒃ ᐊᐅᓚᓂᕆᓇᔪᒃᑕᖓᓂᑦ ᐊᐅᓚᓂᕆᓂᐊᖅᑕᖓᓂᒃ ᑕᒪᒃᑯᓄᖓ ᐱᓕᕆᐊᓄᑦ ᐅᕝᕙᓘᓐᓃᑦ ᓄᖅᑲᖓᑎᑕᐅᑲᐃᓐᓇᖅᓯᒪᔪᖃᖅᐹ ᓄᖅᑲᖓᑦᑎᐊᒻᒪᕆᑦᑎᑕᐅᑲᐃᓐᓇᖅᑐᑦ ᐅᕝᕙᓘᓐᓃᑦ ᐊᐅᓚᓂᕆᒐᔭᖅᑕᖏᑦ ᐃᓕᖅᑯᓯᖏᓐᓂᒃ ᐊᑐᑐᐃᓐᓇᕐᓂᐊᕆᕚᑦ?

Just as a follow-up question, can the minister confirm that it will be business as normal when it comes to these programs, or have there been any programs that have been placed on hold or placed on freeze, or is it just a straight across the board business as normal situation?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᒪᐃᓐ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ. ᑖᒃᑯᐊ ᐱᓕᕆᕝᕖᑦ ᐊᔾᔨᑐᐃᓐᓇᖓᓂᒃ ᐊᐅᓚᔪᒍᑦ ᑖᒃᑯᐊᓗ ᑕᕝᕙ ᓈᓴᐅᑎᐊ ᖃᐃᑕᐅᓯᒪᔪᖅ.

Hon. David Akeeagok: Thank you, Mr. Chairman. We have given the departments that this has to be status quo and these are the amounts that have been given to us.


ᑕᐃᒪ ᖃᐅᒃᐸᑦ ᐃᓱᒪᓇᕋᓗᐊᖅᐳᖅ ᑕᒪᒃᑯᐊ ᐱᔭᒃᓴᕗᑦ ᑕᑯᓗᑎᑦ ᓯᕗᓂᒃᓴᒥᒃ ᑮᓇᐅᔭᖅᑐᕈᑎᒃᓴᖏᑦ ᑕᐃᒪ ᑖᒃᑯᐊ ᐋᖅᑭᒍᓐᓇᓚᐅᕋᑦᑎᒍ ᑕᓪᓕᒪᖓᓂ ᒪᓕᒐᓕᐅᖅᑎᓂᒃ ᐊᔪᕆᖅᓱᐃᔾᔭᐅᓯᒪᓪᓗᑕ ᐱᓕᕆᕝᕕᓂᒃ ᒥᓂᔅᑕᐅᔪᑦ ᑕᐃᒪ ᑕᖅᑭᓄᑦ ᐱᖓᓲᓂᐊᖅᑐᓄᑦ ᐊᔾᔨᑐᐃᓐᓇᕆᓂᐊᖅᑕᖓ ᒪᐃᒥᓕ ᑕᐃᒪ ᕿᒥᕐᕈᐊᒃᑲᓐᓂᕐᓂᐊᖅᑐᒍᑦ ᑕᐃᒃᑯᐊ ᐱᓕᕆᐊᒃᓴᐃᑦ.

Hopefully by tomorrow we will have put our mandate which we will then look at for future spending, but before we are able to make these decisions as the Fifth Assembly, I have given directions to the departments and to our ministers that this should be status quo for the next three months. Come May is when we would look at those programs.


Ms. Towtongie, you had a question. No? Okay.


ᒪᒥᐊᓇᖅ, ᒥᔅᑕ ᕿᙳᖅ.


ᕿᙳᖅ: ᖁᔭᓐᓇᒦᒃ, ᐃᒃᓯᕙᐅᑖᖅ ᒥᓂᔅᑕ ᑐᙵᓕᐊᑉᓗ ᐃᑲᔪᖅᑎᒋᔭᐃᓪᓗ.

Mr. Qirngnuq: Thank you, Mr. Chairman. Welcome, minister and your officials.


ᑕᕝᕙᓂ ᑮᓇᐅᔭᖅᑐᕈᑕᐅᓂᐊᖅᑐᓂᒃ $491,804,000 ᖁᓛᓃᑦᑐᑦ ᑖᒃᑯᐊ ᐊᕕᒃᑐᖅᕼᐃᒪᐅᖅᑐᑦ ᓈᕼᐊᐅᑎᑦ, ᓈᑕᐅᑎᖃᐅᕐᒪᑕ.

The appropriation of $491,804,000, there are figures above that on the top portion of the page.


ᑖᒻᓇ ᕼᐃᕗᓪᓕᖅᐹᖅ, ᐅᓇ ᑐᑭᓕᐅᖅᕼᐃᓐᓇᕐᓗᒍ ᑕᕝᕙᓂ ᒪᓕᒐᒃᓴᐅᑉ ᐃᓗᐊᓂ ᐊᑐᕐᓂᐊᖅᑐᖅ $8,623,000 ᐅᕙᓂᓗ ᐱᒋᐊᕈᑎᒋᔮᓂ ᒥᓂᔅᑕ ᐅᓐᓂᒃᕼᐃᒪᖕᒪᑦ $8.26 ᒥᓕᐊᓐ.

First of all, to use as an example, in Bill 2, there is $8,603,000. In the minister’s opening comments, it says $8.62 million.


ᐅᓇ $3,000 ᕼᐅᕐᕋᙱᒻᒪᑦ. ᑖᑉᑯᐊ ᑲᑎᓪᓗᒋᑦ $54,000 ᐅᓂᐅᖅᕼᐃᒪᔫᔮᖅᕼᐃᒪ.

The $3,000 is not included in your opening comments, and there’s a total difference of $64,000.


ᑕᐃᒪᓕᑭᐊᖅ ᖃᓄᐃᒻᒪᑦ ᑕᐃ`ᓇᐃᑉᐸ?


ᑐᑭᕼᐃᒍᒪᓪᓗᖓ ᑖᑉᕼᐅᒥᖓ ᐊᐱᕆᕗᖓ.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᕿᙳᖅ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ.


ᒪᓕᒐᒃᓴᐅᔪᖅ ᑖᓐᓇ ᒪᑉᐱᒐᓕᒃ ᐱᖓᓱᓂᑦ ᐃᓄᒃᑎᑑᓯᒪᔪᑦ, ᑖᒃᑯᐊ ᑕᕝᕙ ᓈᓴᐅᑎᓪᓚᕆᖏᑦ ᐊᖏᖅᑕᐅᑎᓐᓇᓱᒃᑕᕗᑦ.

Bill 2, with three pages, those are the actual numbers that we are trying to get approved.


ᑖᒃᑯᐊ ᓈᓴᐅᑎᓪᓚᕆᑯᓗᖏᑦ.


ᑖᓐᓇ ᐅᖃᐅᓯᕆᖃᐅᔭᕋ ᑖᓐᓇ ᐅᖃᓪᓚᒃᓱᖓ ᒥᑭᓪᓕᒋᐊᖅᓯᒪᑐᐃᓐᓇᕋᒃᑭ ᖃᓪᓗᓈᑎᑐᑦ ᓈᓴᐅᑎᓪᓗᐊᑕᓄᑦ ᖃᓂᒃᓴᖅᑎᓐᓇᓱᒃᑐᒋᑦ ᓇᓚᐅᑦᑖᖅᓯᒪᓪᓗᒋᑦ ᑕᕝᕘᓇ ᐅᖃᐅᓯᕆᓯᒪᔭᒃᑲ ᑖᒃᑯᐊ ᑕᒪᕐᒥᓕᒫᑯᓗᒃ ᐅᖃᖅᑕᐃᓐᓈᓗᒋᔪᒪᓇᒋᑦ ᒥᑭᓪᓕᒋᐊᖅᑐᑦ, ᓈᓴᐅᑎᒃᑯᑎᒍᑦ ᒥᑭᓪᓕᒋᐊᖅᑎᔅᓯᒪᒐᑦᑎᒍᑦ.

In my opening comments, we just rounded it off. In English, it’s rounded up or rounded down and that is listed in the opening comments. I didn’t want to mention all of the exact numbers, so we just rounded off the numbers in my opening comments.


ᑖᒃᑯᐊ ᓇᓴᐅᑏᑦ ᑕᑯᓐᓈᖅᑕᕗᑦ ᒪᓕᒐᒃᓴᒦᑦᑐᑦ ᐱᑦᑎᐊᖅᓯᒪᔪᓄᑯᐊ, ᑕᐃᔭᐃᓐᓈᓗᒋᖃᑦᑕᙱᑐᐃᓐᓇᖅᑕᖏᑦ.

Just for clarification, the numbers that we will be using are accurate in the bill itself, so these are the numbers we will be using. He just rounded them off in his opening comments.


ᑲᑎᑦᑐᒋᑦ ᐊᑯᓐᓂᖓᒍᑦ ᑮᓇᐅᔭᖅᑖᖑᒍᒪᔪᑦ, $491,804,000 ᐊᖏᖅᑭᓯᐅᒃ?

Again, Total Interim Appropriation. $491,804,000. Agreed?


ᓈᓴᐅᑎᓕᒃ 5, ᐊᖏᖅᑭᓯᐅᒃ?


ᐃᒃᓯᕙᐅᑕᖅ: ᖁᔭᓐᓇᒦᒃ. ᐊᖏᖅᑭᓰ ᒪᓕᒐᒃᓴᖅ 2 ᐃᓘᓐᓇᖓᓄᑦ?

Chairman: Do members agree to Bill 2 as a whole?


ᐊᖏᖅᑭᓰ ᒪᓕᓪᓗᒍ ᒪᓕᒐᖅ 62(2), ᒪᓕᒐᒃᓴᖅ 2, ᑲᑎᒪᔾᔪᑎᔅᓴᓅᕈᓐᓇᓕᕐᖓᑦ ᐱᖓᔪᐊᓐᓂ ᐅᖃᓕᒫᖅᑕᐅᓛᕐᓗᓂ?

Do members agree, pursuant to Rule 62(2), that Bill 2 can be placed on the orders of the day for third reading?


ᒥᓂᔅᑕ ᐊᕿᐊᕈᖅ, ᒪᑐᓯᕙᓪᓕᐊᒍᑎᓂᒃ ᐅᖃᐅᓯᔅᓴᖃᖅᑮᑦ?

Minister Akeeagok, do you have any closing comments?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐃᒃᓯᕙᐅᑖᖅ, ᖁᔭᓐᓇᒦᒃᕈᒪᑐᐃᓐᓇᑕᒃᑲ ᐃᖅᑲᓇᐃᔭᖅᑎᒃᑲ ᐊᑐᐃᓐᓇᕈᖅᓴᐃᓯᒪᒻᒪᑕ ᑖᒃᑯᓂᖓ ᒐᕙᒪᑦᑎᓐᓂᑦ ᐊᐅᓚᐃᓐᓂᒍᓐᓇᑎᑦᑎᓂᐊᕐᖓᑕ ᔫᓂᕈᕋᓱᐊᕐᓂᖓᓂᑦ.

Hon. David Akeeagok: Mr. Chairman, I would just like to thank our staff for getting this put together to keeping this government operational up to June.


ᖁᔭᓐᓇᒦᒃᓪᓚᕆᑉᐸᔅᓯ ᒪᓕᒐᓕᐅᖅᑎᓕᒫᑦ ᐃᑲᔪᕋᔅᓯ ᐊᖏᖅᓯᓪᓗᓯ ᑖᔅᓱᒥᖓ ᑮᓇᐅᔭᖅᑖᕆᒍᒪᔭᑦᑎᓐᓂ, ᐊᒻᒪ ᑕᕝᕙᓂ ᓂᕆᐅᑦᑎᐊᓂᐊᕐᒥᔪᖓ ᐃᒃᓯᕚᖃᑕᐅᓛᕐᒥᒐᒪ ᑮᓇᐅᔭᓕᒫᕗᑦ ᑲᒪᒋᓕᕈᑦᑎᒍ ᒪᐃᖑᓕᖅᑲᑦ, ᔫᓂᒧᑦ.

I really sincerely thank each of the members for help in approving this through this appropriation. I look forward to sitting here along with my colleagues on each of our entire budgets come May and June.


ᖁᔭᓐᓇᒦᒃᑕᐃᓐᓇᕆᕙᔅᓯ.

I just wanted to thank everybody for that.


ᑖᓐᓇ ᒪᓕᒐᒃᓴᖅ 2, ᐱᔭᕇᖅᑯᖅ.


ᒥᓂᔅᑕ ᐊᐱᕆᙳᓱᓕᕐᒥᔭᕋ ᑲᔪᓯᒋᐊᕈᓐᓇᕐᒪᖔᑦᑕ ᒪᑐᐃᖅᓯᒍᑎᒋᔭᖓᓄᑦ ᒪᓕᒐᒃᓴᖅ 3 ᐱᓪᓗᒍ?

I will now ask the minister if we can proceed on to his comments on Bill 3.


ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ

Bill 03 – Supplementary Appropriation (Operations & Maintenance) Act, No. 3, 2017-2018 – Consideration in Committee


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.

Hon. David Akeeagok: Thank you, Mr. Chairman.


ᑖᒃᑯᐊ ᐃᖅᑲᓇᐃᔭᑦᑎᒃᑲ ᑕᒫᓃᓐᓇᕐᓂᐊᖅᓱᒋᑦ, ᐊᒻᒪᓗ ᖃᐅᔨᒪᖁᔨᓪᓗᖓ ᑕᒪᒃᑯᓄᖓ ᐊᓯᖏᓐᓅᓕᑐᐊᕈᑦᑕ ᐃᖅᑲᓇᐃᔭᖅᑎᑲᓐᓂᕐᓂ ᐊᑐᐃᓐᓇᖃᖅᑎᑦᑎᒐᒪ, ᖃᐃᖁᔨᒋᐊᖃᓕᕋᐃᒍᑦᑕ ᖃᐃᖁᔨᔪᓐᓇᖅᓯᔭᐅᒍᒪᓂᐊᖅᑐᖓ, ᐃᒃᓯᕙᐅᑖᖅ.

I would like to keep my officials here. I would like you all to know that I will have to change my witnesses with the other items and I’ll be calling witnesses as necessary as we proceed, Mr. Chairman.


ᑖᒃᑯᐊ ᐃᒃᓯᕙᐅᑖᖅ ᐅᓂᒃᑳᒃᑲ ᐱᒋᐊᕈᓐᓇᖅᓯᔭᒃᑳ?


ᑕᕝᕙᓃᓛᒃ ᓴᖅᑭᒻᒥᕗᖓ ᐃᓕᔅᓯᓐᓄᑦ ᑖᓐᓇ ᐱᖁᔭᒃᓴᖅ ᐱᖓᓱᑦ, ᑮᓇᐅᔭᒃᑲᓂᕐᓂᑦ ᐊᑐᒃᑲᓐᓂᕈᒪᓪᓗᑕ ᐃᖏᕐᕋᔪᑎᔅᓴᓄᑦ ᐊᒻᒪᓗ ᐊᐅᓚᔾᔪᑎᔅᓴᓄᑦ ᐱᖁᔭᖅ 2017-2018 ᓈᓴᐅᑎᓕᒃ 3 ᑕᕝᕘᓇ ᐱᖁᔭᒃᓴᖅᑎᒍᑦ ᒐᕙᒪᒃᑯᑦ ᐊᖏᓪᓕᒋᐊᕆᒐᓱᐊᖅᑐᑦ ᑮᓇᐅᔭᖅᑖᕆᓂᐊᖅᑕᒥᓂᒃ $56,602,000-ᓂᒃ ᐅᑯᐊ ᐱᔾᔪᑎᒋᓪᓗᒋᑦ:

I appear before you today to present Bill 3, Supplementary Appropriation (Operations and Maintenance) Act, 2017-2018, No. 3. Through this bill, the government is seeking to increase its overall appropriation by $56,602,000 as follows:


$49 ᒥᓕᐊᓐ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᔭᐅᒋᐊᖃᕐᓂᐊᖅᑐᑦ ᑮᓇᐅᔭᖅᑐᓗᐊᖅᑐᒥᓂᐅᒻᒪᑕ ᐋᓐᓂᐊᖃᕐᓇᙱᑦᑐᓕᕆᔪᐃᑦ ᐊᐅᓪᓚᖃᑦᑕᖅᑐᐃᑦ ᐋᓐᓂᐊᕕᓕᐊᖅᑐᑎᒃ, ᐃᓱᒪᓕᕆᔭᐅᖃᑦᑕᖅᑐᑦ, ᐊᒻᒪ ᒪᒥᓴᖅᑕᐅᖃᑦᑕᖅᑐᑦ, ᐃᓐᓇᑐᖃᐃᓪᓗ ᐱᓯᒪᔭᐅᑯᑖᓐᓂᖏᑦ, ᐋᓐᓂᐊᕕᒻᒥᑦ ᓘᑦᑖᓄᑦ ᑲᒪᒋᔭᐅᖃᑦᑕᖅᑐᑦ ᐊᒻᒪᑦᑕᐅᖅ ᐳᕙᓪᓗᒻᒪᖔᑕ ᖃᐅᔨᓴᑐᓄᑦ;

$49 million to the Department of Health, required to address cost overruns in a variety of health programs, including medical travel, mental health and treatment, elders’ long-term residential care, hospitals and physicians treatment, and TB screening clinic;


$6.2 ᒥᓕᐊᓐ ᒪᓕᒐᓕᕆᔨᒃᑯᓐᓄᑦ ᐱᔭᐅᒋᐊᖃᕐᓂᐊᖅᑐᐃᑦ ᑖᒃᑯᐊ ᑮᓇᐅᔭᖅᑐᓗᐊᖅᑐᒥᓂᐅᓂᖏᓐᓄᑦ ᐸᓖᓯᒃᑯᑦ, ᑎᒍᔭᐅᒪᔪᓕᕆᔨᒃᑯᑦ ᐊᒻᒪᓗ ᐃᖅᑲᖅᑐᐃᔪᓕᕆᔨᒃᑯᑦ; ᐊᒻᒪᓗ

$6.2 million to the Department of Justice, required to address projected cost overruns within the RCMP, Corrections and Court Operations Branch; and


$1.402 ᒥᓕᐊᓐ ᑮᓇᐅᔭᐃᑦ ᐊᑐᓗᐊᖅᓯᒪᔪᐃᑦ ᑖᒃᑯᓄᖓ ᓱᕈᓯᓕᕆᓂᕐᒧᑦ, ᐃᓚᓕᕆᓂᕐᒧᑦ ᐊᒻᒪᓗ ᑮᓇᐅᔭᒃᑯᕕᓕᕆᔨᖏᓐᓅᖅᓯᒪᔪᖅ.

$1,402,000 for the Department of Family Services to address the projected cost overruns with Children and Family Services and Corporate Services branches.


ᐃᒃᓯᕙᐅᑖᖅ, ᑖᓐᓇ ᑕᕝᕙ ᐅᖃᐅᓯᔅᓴᒃᑲ ᑖᒃᓱᒧᖓ ᐱᔭᕇᕆᕗᑦ ᐃᓕᓐᓄᑦ ᑐᓂᕙᕋ ᐊᐱᖅᑯᑎᔅᓴᖃᖅᑐᖃᑐᐊᖅᑲᑦ ᐅᕝᕙᓘᓐᓃᑦ ᐅᖃᕆᐊᖅᑐᖃᕈᒪᑐᐊᕈᓂ ᒪᑐᐃᖓᑦᑎᐊᖅᐳᒍᑦ.

Mr. Chairman, this concludes my opening comments. I would be pleased to take any questions or comments. We are quite open for that.


ᐅᖃᐅᓯᔅᓴᑐᐃᓐᓇᓕᑦᑕᖃᖅᑳ?


ᑮᓇᐅᔭᓂᒃ ᐃᓚᒋᐊᖅᓯᒍᒪᔾᔪᑏᑦ ᐊᐅᓚᒍᑎᔅᓴᓄᑦ, 2017-18 ᓈᓴᐅᑎᖓ 3, ᐃᓄᓕᕆᔨᒃᑯᑦ, ᐊᖏᖅᑕᐅᖅᑳᖅᓯᒪᙱᑦᑐᐃᑦ.

Supplementary Appropriation (Operations and Maintenance) 2017-18, No. 3. Family Services. Not Previously Authorized.


ᑲᑎᑦᑐᒋᑦ ᓱᕈᓯᕐᓄᑦ ᐃᓄᓕᕆᔨᒃᑯᓐᓄᑦ $1,402,000.

Total Children and Family Services. $1,402,000.


ᐄ, ᑖᓐᓇ ᓈᓴᐅᑦ ᑕᑯᕋᑖᖃᒃᑯᑦ ᓇᓗᓇᐃᖅᑐᕈᑎᖏᓐᓂᑦ ᓱᓕ ᐅᕙᓐᓂᑦ ᑐᑭᓯᑎᑦᑎᑎᐊᙱᓪᓚᕆᑦᑐᖅ. ᐄ, ᓱᑯᑦᑎᐊᒍᑦ, ᑭᓱᑯᑦᑎᐊᒍᑦ ᐃᓛᒃ ᓇᐅᒃᑯᑦ ᓵᙵᑦᑎᓂᖅᓴᐅᕙᒻᒪᖔᔅᓯ.

I see that number in the details, but it still doesn’t really give me an answer on where the focus… .


ᒥᔅᑕ ᓴᕕᑲᑖᖅ, ᑭᐅᔪᓐᓇᖅᑭᐅᒃ ᑖᓐᓇ? ᐊᖓᔪᖅᑳᖅ ᔫ ᓴᕕᑲᑖᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.

Minister Savikataaq, are you prepared to answer that question?


ᐊᖓᔪᖅᑳᖅ ᑕᐃᕕᑎ ᓴᕕᑲᑖᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.

Hon. Joe Savikataaq: Thank you, Mr. Chairman.


ᐊᕕᑦᑐᖅᓯᒪᓂᖏᑦ ᑖᒃᑯᐊ ᐱᓯᒪᙱᒻᒥᔭᕋᓗᐊᒃᑲ ᖃᑦᑎᒡᒍᑎᐅᒻᒪᖔᑕ. ᒪᕐᕉᒃ ᑕᕝᕙ ᒪᕐᕈᓪᓗᐊᑖᒃ, ᐊᐅᓪᓚᖅᑎᑦᑎᓂᖅᓴᐅᖃᑦᑕᖅᑐᒍᑦ ᐱᓯᒪᔭᐅᔭᖅᑐᓂᐊᖅᑐᓂᒃ ᓄᓇᕗᑦ ᓯᓚᑖᓄᑦ ᐊᒻᒪᓗ ᐳᓛᕆᐊᖅᑎᖃᑦᑕᖅᑕᕗᓪᓗ ᓄᓇᕗᑦ ᓯᓚᑖᓄᑦ ᐊᒥᓱᕈᕐᓂᖅᓴᐅᓯᒪᒻᒥᔪᑦ.

I don’t have exact categories broken down exactly how much and the numbers, but the two main categories are we’re sending more people for out-of-territory care and we’re also sending more people to visit the clients that we have out-of-territory and out-of-settlement care.


ᐆᑦᑑᑎᒋᓗᒍ, ᐃᓐᓇᑐᖃᖅᑕᖃᕐᖓᑦ ᐃᓪᓗᓕᒻᒥᑦ, ᐅᖅᓱᖅᑐᕐᒥᖔᖅ ᓇᓕᐊᓐᓃᑦᑐᕐᖏᓐᓇᑭᐊᖅ, ᐋᑐᕚᒦᑦᑐᖅ ᖃᖓᑦᑕᐅᓯᖅᑕᒥᓂᖅ ᐳᓛᕆᐊᕈᓐᓇᓂᐊᕐᖓᑦ, ᐳᓛᕆᐊᖅᑕᐅᒍᓐᓇᓂᐊᕐᖓᑦ.

For example, if they have an elder in Igloolik or Gjoa Haven or down in Ottawa, then we pay for the people to go visit clients.


ᐃᓄᓕᕆᔨᒃᑯᓐᓄᑦ ᐃᑲᔪᖅᑕᐅᙱᑦᑐᓂᒃᑯᐊ ᐃᓚᑐᐃᓐᓇᖏᑦ ᐳᓛᕆᐊᖅᑎᓲᕗᑦ.

These are not our clients that are going down to go do the visiting.


ᐊᒥᓲᓂᖅᓴᐃᓪᓗ ᐊᐅᓪᓚᖅᑎᑕᐅᕙᑦᑐᑦ ᓄᓇᕗᑦ ᓯᓚᑖᓂ ᐃᓐᓇᑐᖃᐃᑦ ᐃᑲᔪᖅᑕᐅᒍᓐᓇᖏᒻᒪᑕ ᓄᓇᕗᒻᒥ ᐊᒻᒪᓗ ᐅᖃᖅᑲᐅᒐᓗᐊᕐᒥᒐᒪ ᓄᓇᓕᓐᓂ ᑕᐅᓄᖓ ᐳᓛᕆᐊᖅᑐᖃᕐᓂᖅᓴᐅᖃᑦᑕᓕᕐᖓᑦ.

Those two are the main categories, so more people being sent out for treatment, elders’ care, and out-of-territory care for people who can’t get the services within Nunavut and more people travelling to visit people who are out of the community care.


ᑲᑎᖅᓱᖅᑕᐅᑎᓪᓗᒋᑦ ᐃᓇᑐᖃᓕᕆᔾᔪᑎᕈᓘᔭᐃᑦ ᑕᒪᒃᑯᐊ ᐃᓄᓕᕆᔨᒃᑯᑦ ᑲᒪᒋᒋᐊᖃᓲᖏᑦ ᐃᓐᓇᑐᖃᓕᕆᔾᔪᑏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐅᑎᖅᑎᐅᖃᖅᑕᐅᓚᐅᖅᓯᒪᒻᒪᖓᑕ. ᐃᓐᓇᑐᖃᓕᕆᕕᓯ ᓱᓖ ᐃᓄᓕᕆᔨᒃᑯᑎᒍᑦ?

With the consolidation of senior services last year of bringing all Family Services responsibility for seniors back into the Department of Health, are there currently any senior programs through Family Services that they’re still having expenditures on?


ᒥᓂᔅᑕ ᐃᓚᖏᑦ ᐅᖃᐅᓯᕆᕋᑖᖅᑕᕋᓗᐊᖏᑦ ᐃᓚᖏᑦ ᐃᓄᓕᕆᔨᒃᑯᑎᒎᖓᓪᓚᕆᙱᑦᑐᑦ.

I believe our minister just mentioned that some of them are not necessarily Family Services care, under their care.


ᐃᓚᖏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓯᒪᔭᐅᔪᑦ, ᐃᓐᓇᑐᖃᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓯᒪᔭᐅᔪᑦ. ᐃᓚᖏᑦ ᐳᓛᕆᐊᕈᒪᒐᐃᑉᐸᑕ ᑮᓇᐅᔭᓂᒃ ᐊᑐᐃᓐᓇᖅᑕᖃᓲᖑᓕᖅᑐᖅ ᐃᓄᓕᕆᔨᒃᑯᑎᒍᑦ ᖃᖓᑦᑕᐅᓯᕈᑕᐅᒍᓐᓇᖅᑐᓂᒃ.

Some of them are under health care and those are an example of seniors who are under health care that families want to travel and go see them. There’s a program that’s available through Family Services and that program would be used.


ᑖᓐᓇ ᑕᕝᕙ ᐃᓚᖓ ᐆᒃᑑᑎᒋᕋᑖᖅᑕᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.

That’s one of the examples. Thank you, Mr. Chairman.


ᑐᑭᓯᔭᕋ ᑕᒪᓐᓇ ᐃᓚᖏᓐᓄᑦ ᐳᓛᕆᐊᖅᑕᐅᖃᑦᑕᕆᐊᖃᕐᖓᑕ ᑕᐃᒃᑯᐊ ᐱᓯᒪᔭᐅᔪᐃᑦ ᑕᐅᓇᓂ ᐃᓄᓕᕆᔨᒃᑯᓐᓃᓲᖑᒻᒪᓂᓛᒃ ᑮᓇᐅᔭᖓ.

I realize that from a family visit or the visiting people in residential care does fall under Family Services.


ᐊᐱᕆᕗᖓᓕ ᓱᓕ ᐃᓐᓇᑐᖃᖅᑕᖃᖅᑲ ᐃᓄᓕᕆᔨᒃᑯᑎᒍᑦ ᐃᑲᔪᖅᑕᐅᔪᓂᒃ ᐊᐅᓪᓛᖅᑕᐅᓯᒪᙱᑦᑐᓂᒃ ᓱᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ?

Just a clarification on the question that I asked, are there still any seniors being provided any type of care through Family Services that hasn’t been transferred over to the Department of Health?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᒪᓕᑦᑐᒋᓪᓕ ᒫᓐᓇ ᐱᓯᒪᔭᒃᑲ, ᑐᑭᓯᒃᑲᓐᓂᕈᑏᑦ ᐱᓯᒪᔭᒃᑲ, ᐊᐅᓪᓛᖅᑕᐅᓂᐊᖅᑐᒥᓃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐊᐅᓪᓛᖅᑕᐅᓯᒪᓕᖅᑐᐃᑦ.

Hon. David Akeeagok: Thank you, Mr. Chairman. Based on the information that I currently have, anything that was to be transferred to Health has been transferred to Health.


ᐊᐅᓪᓛᖅᑕᐅᓯᒪᙱᑦᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᑕᐃᒃᑯᐊ ᐃᓄᓕᕆᔨᒃᑯᓐᓄᑦ ᓱᓕ ᐊᐅᓚᑕᐅᕙᑉᐳᑦ.

There are budgets for Health towards that. Anything that was not transferred back to Health is still run as Family Services.


ᓱᓕ ᐱᑕᖃᒃᑲᓂᕐᒪᖔᖅ ᐃᓄᓕᕆᔨᒃᑯᓐᓄᑦ ᐊᐅᓪᓛᖅᑕᐅᓯᒪᙱᑦᑐᓂᑦ ᐱᓕᕆᔾᔪᑎᐅᔪᓂᒃ ᐅᑯᐊ ᕿᒥᕐᕈᐊᖅᑐᒋᑦ ᑐᑭᓯᒃᑲᓐᓂᕈᑎᔅᓴᐃᑦ ᐊᒻᒪ ᐸᕐᓇᐅᑎᕗᑦ ᕿᒥᕐᕈᐊᖅᑐᒋᑦ, ᐊᐅᓪᓛᖅᑕᐅᓯᒪᔪᐃᓐᓇᐅᕙᓪᓚᐃᓕᖅᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

That’s the two distinctions, but for whether there are any programs that haven’t gone to Family Services, looking through the information and looking at our business plans, I don’t think there are any outstanding programs. Thank you, Mr. Chairman.


ᓇᓗᓕᖅᑭᑦᑕᐅᖃᐃ ᓇᓗᓕᑦᑎᐊᕋᒪᓕ. ᒥᓂᔅᑕᖃᐃ ᐃᓄᓕᕆᔨᒃᑯᑦ ᒥᓂᔅᑕᖓᓄᑦ ᓇᓗᓇᐃᖅᑐᖅᑕᐅᖁᒃᑲᓐᓂᕈᓐᓇᖅᑲᒍ ᖁᔭᓕᓪᓚᕆᒃᑲᔭᖅᑐᖓ.

I don’t know if you’re as confused as I am about that response, but maybe if the minister would care to redirect his question to the minister responsible to get some clarity, it might be appreciated.


ᐃᓱᒪᖅᓱᕐᖓᑦ ᒥᓂᔅᑕ ᐊᕿᐊᕈᖅ ᐊᓯᐊᓄᑦ ᑭᐅᔭᐅᖁᔨᓂᐊᕈᓂ.

It’s up to Minister Akeeagok if he wants to redirect the question and I’ll leave it up to him.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓇᓗᓇᐃᕋᓱᓚᐅᕐᓚᒍᐊᐃ.

Hon. David Akeeagok: Thank you, Mr. Chairman. I’ll try to clarify.


ᐊᐱᕆᔭᐅᓱᒋᕋᑖᕋᒪᓕ ᐃᒫᒃ, ᐋᓐᓂᐊᖃᕐᓇᙱᑦᑐᓕᕆᔨᒃᑯᓃᑦᑐᖃᖅᑲ ᓱᓕ ᐃᓄᓕᕆᔨᒃᑯᓐᓃᒋᐊᓕᓐᓂᒃ ᓱᓕ?

The question that I thought I asked was, “Are there programs that are in Health that are supposed to be in Family Services or in Family Services that are supposed to be in Health?”


ᑭᐅᕋᑖᖅᑯᖓᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓃᑦᑐᑦ ᑕᕝᕙᓃᑉᐳᑦ ᒫᓐᓇ. ᐃᓐᓇᑐᖃᓕᕆᔾᔪᑏᑦ ᑕᕝᕙᓃᑉᐳᑦ.

The answer that I provided was what’s in Health is there when it comes to senior care, what’s there right now.


ᐃᓄᓕᕆᔨᒃᑯᓃᑦᑐᐃᑦ ᑕᐃᒪ ᐃᓄᓕᕆᔨᒃᑯᓂᑉᐳᑦ ᓱᓕ.

What’s in Family Services is in Family Services.


ᑮᓇᐅᔭᓂᒃ ᐃᓚᒋᐊᕆᖅᓯᒐᓱᐊᕈᒪᔾᔪᑏᓪᓕ ᐅᑯᐊ ᑐᕌᖓᒻᒪᑕ ᐃᓄᓕᕆᔨᒃᑯᑦ ᑭᓱᓂᒃ ᖃᑦᑎᓂᒃ ᐊᑐᓗᐊᕐᓂᕐᒪᖔᑕ ᑮᓇᐅᔭᓂᒃ. ᖁᔭᓐᓇᒦᒃ, ᐃᒃᓯᕙᐅᑖᖅ.

This supplementary appropriation is focused on what Family Services has over-expended. Thank you, Mr. Chairman.


ᖁᔭᓐᓇᒦᒃ ᓇᓗᓇᐃᖅᑐᐃᒋᐊᕐᖓᑦ ᒥᓂᔅᑕ.

I appreciate that response and clarification from the minister.


ᑐᑭᓯᓂᖅᓴᐅᓕᖅᑯᖓ.


ᐊᓯᐊᒍᖔᖃᐃ ᐊᐱᕆᒍᒪ ᑐᑭᓯᓇᕐᓂᓴᒃᑯᑦ.

Maybe I’m asking the question a little bit unclear.


ᐃᓄᓕᕆᔨᒃᑯᑦ ᓱᓕ ᐃᓐᓇᑐᖃᕐᓂᑦ ᑲᒪᖃᑦᑕᖅᑳᑦ ᑲᒪᔾᔪᑎᔅᓴᖃᖅᑲᑦ ᓱᓖ ᐃᓄᓕᕆᔨᒃᑯᑦ?

Does the Department of Family Services still have any senior programs under its responsibility?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᓱᓕ ᐱᓕᕆᔾᔪᑎᔅᓴᖅᑕᓕᒃ ᓱᓕ ᐃᓐᓇᑐᖃᕐᓄᑦ ᑐᕌᖓᔪᓂᒃ. ᐃᓄᓕᕆᔨᒃᑯᑦ ᒥᓂᔅᑕᖓ ᓇᓗᓇᐃᖅᑐᐃᑦᑎᐊᖁᔭᕋ.

Hon. David Akeeagok: Thank you, Mr. Chairman. Yes, there are programs that are geared towards seniors and if I missed any programs, through you, I’ll ask our family services minister.


ᖃᐅᔨᒪᔭᒃᑲ ᑖᒃᑯᐊ ᒐᕙᒪᒃᑯᑦ ᐱᓕᕆᔾᔪᑎᖏᑦ ᐃᓐᓇᑐᖃᕐᓄᑦ ᐅᖅᓱᐊᓗᓄᑦ ᐃᑲᔫᑎᖏᑦ, ᓂᖃᐃᑑᑎᔅᓴᐃᑦ ᐃᓐᓇᑐᖃᕐᓄᑦ, ᐊᒻᒪ ᐃᓄᓕᕆᔨᒃᑯᑦᑕᐅᖅ 60-ᖑᓗᐊᖅᑐᓂᒃ ᐊᕐᕌᒍᓕᓐᓂᒃ ᑲᒪᖃᑦᑕᑐᔅᓴᐅᕗᑦ ᑕᐃᒃᑯᓄᖓ ᐊᐅᓚᑕᐅᒋᐊᖃᕐᖓᑕ.

The programs that I’m currently aware of are the Senior Fuel Subsidy program, the income assistance for seniors, and Family Services may have clients that are over 60. Those are the programs that Family Services would be operating.


ᐊᓪᓗᐃᓐᓂᕈᒪ ᒥᓂᔅᑕ ᓴᕕᑲᑖᖅ ᐃᑲᔪᕈᓐᓇᑦᑎᐊᕌᖓ ᐊᐱᖅᑯᑦ ᑭᐅᒐᓱᑦᑎᓪᓗᒍ. ᖁᔭᓐᓇᒦᒃ, ᐃᒃᓯᕙᐅᑖᖅ.

If I did miss anything, I would ask that I have Minister Savikataaq assist me on this question. Thank you, Mr. Chairman.


ᖁᔭᓐᓇᒦᒃ ᑕᒪᒃᑮᒃ ᒥᓂᔅᑑᒃ ᓇᓗᓇᐃᖅᓯᒋᐊᕋᔅᓯᒃ.

I thank both ministers for that clarification.


ᑭᖑᓪᓕᖅᐹᕆᓕᖅᑕᕋ.

I just have, I believe, one final question.


ᑕᐃᒪᓕ ᓄᓇᕗᑦ ᓯᓚᑦᑖᓄᑦ ᐊᐅᓪᓚᖅᑎᑕᐅᒐᐃᒻᒪᑕ ᓱᓕ ᓄᓇᕗᒻᒥ ᓂᖃᐃᑑᑎᔅᓴᑕᓲᖑᕙᑦ ᐃᑲᔫᓯᐊᕈᓐᓇᓲᖑᕙᑦ ᓂᕿᑖᕈᑎᔅᓴᕆᓂᐊᖅᑕᒥᓂᒃ?

When somebody is sent outside of the territory to receive care, are they still eligible for income support? If they are in a southern facility, are they still getting income support?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐊᖅᑯᑎᒋᓗᑎᑦ, ᒥᓂᔅᑕ ᓴᕕᑲᑖᕐᒧᑦ ᑭᐅᔭᐅᖁᔭᕋᓗᐊᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.

Hon. David Akeeagok: Thank you, Mr. Chairman. Through you, I’ll ask for Minister Savikataaq to respond to that question. Thank you, Mr. Chairman.


ᐃᒃᓯᕙᐅᑕᖅ: ᖁᔭᓐᓇᒦᒃ ᒥᔅᑕ ᕼᐃᒃᔅ.


ᐊᔾᔨᒌᑉᐸᖏᒻᒥᔪᐃᑦ ᖃᓄᐃᓐᓂᖓ ᒪᓕᓪᓗᒍ.

It really depends on the situation. It’s case by case.


ᐃᓛᓐᓂᒃᑯᑦ ᑕᐃᒪ ᓂᖃᐃᑑᑎᔅᓴᖅᑖᕈᓐᓇᖅᑎᑕᐅᓲᖑᑦᑕᖅᑯᑦ ᑭᓯᐊᓂ ᑕᐃᒃᑯᓄᖓᓕᒫᕋᓗᒃ ᐊᔾᔨᒌᓐᓂᕋᕐᓗᒋᑦ ᐅᖃᕈᓐᓇᙱᑕᒃᑲ.

There may be some instances where they would be allowed on income support, but I can’t give a broad statement.


ᐃᓗᓕᑯᓘᔭᖏᓐᓃᑦᑐᓂᒃ ᐊᐱᖅᓲᑎᔅᓴᖃᕋᒪ, ᐱᓕᕆᕕᑉ ᐃᓗᐊᓂ.


ᓇᓗᓇᐃᖅᓯᓯᒪᒻᒪᑕ ᑐᓂᓯᓂᐊᕐᒪᑕᒎᖅ ᑮᓇᐅᔭᓂᒃ ᐊᒥᐊᒃᑯᕕᓂᖏᓐᓂᒃ ᐊᓯᖏᓐᓂᒃ ᐱᓕᕆᕕᓐᓃᖔᖅᑐᓂᒃ ᐃᓛᒃ ᐱᓕᕆᕕᐊᕈᓯᓐᓂᒃ.

Within the department, it indicates that they are reallocating budget surpluses from other divisions.


ᒫᓐᓇ ᑕᐃᒪᐃᓕᖓᓂᖓᓄᑦ, ᐊᓯᖏᑦ ᐱᓕᕆᕕᐊᕈᓰᑦ ᐊᒡᒍᖅᑐᖅᓯᒪᓂᖏᑦ ᑕᒫᓂᑦᑐᑦ ᓄᓇᕗᒻᒥᐅᓕᒫᕌᓗᓐᓂᒃ ᐃᑲᔪᖅᑐᐃᕚᑦ?

With that occurring, does that impact the other divisions that should be benefiting all Nunavummiut?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐳᑖᖅ. ᐃᓘᓐᓇᖏᓐᓄᑦ ᐊᒃᑐᐃᓂᖃᙱᑦᑐᖅ ᐊᒡᒍᑐᖅᓯᒪᓂᕐᒧᑦ.

Hon. David Akeeagok: Thank you, Mr. Chairman. Overall it does have an impact in terms of divisions that haven’t spent.


ᐊᒻᒪᓗᑦᑕᐅᖅ ᐃᓄᓕᕆᔨᒃᑯᓐᓂᒃ ᐃᓘᓐᓇᑲᓴᖏᑦ ᑖᒃᑯᐊ ᓄᒃᑎᖅᑕᐅᓚᐅᕐᒪᑕ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᓂᖃᐃᓱᖃᑦᑕᖅᑐᑦ ᐃᑲᔪᕈᑎᖓ.

In terms of Family Services, the bulk of that that they transferred over to help with their overruns would be on income assistance.


ᑕᐃᒪᓐᓇ ᐃᑲᔫᓯᐊᓗᐊᕌᓗᖃᑦᑕᙱᑦᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

If there is not as much income assistance, then you transfer it over to another branch. Thank you, Mr. Chairman.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᑭᐅᒻᒪᑦ.


ᑐᓂᔭᐅᓂᑯᓂᒃ ᐊᓯᖏᓐᓄᑦ ᑐᓂᓯᖔᕐᓂᐊᖅᑎᓪᓗᓯ ᐊᔾᔨᒌᙱᑦᑐᓂᒃ ᐱᓕᕆᕕᒻᒦᖓᖅᑐᓂᒃ ᖃᖓᒃᑯᓕ ᓇᓗᓇᐃᖅᓯᖃᑦᑕᖅᐱᓯ ᐊᑭᓕᒃᓴᓂᑐᐃᓐᓇᕆᐊᖃᓕᕌᖓᑕ? ᖃᓄᕐᓗ ᐊᑭᓕᒃᓴᓂᒃᑕᐅᔪᖅ ᑲᒪᒋᔭᐅᕙᑉᐸ?

When you are reallocating budgets from various divisions, when do you identify that they may get into a deficit situation and how is that deficit taken care of?


ᑖᓐᓇ ᑲᑎᒪᓂᕆᔭᑦᑎᓐᓄᑦ ᐊᒃᑐᐃᓂᖃᕐᒪᖔᖅ ᖃᐅᔨᒪᙱᑦᑐᖓ. ᒥᓂᔅᑕ ᐊᕿᐊᕈᖅ.

I’m not sure what that has to do with the process we’re doing here today, but Mr. Akeeagok.


ᐱᓕᕆᕕᕗᑦ ᑕᐃᒃᑯᐊ ᐅᓂᒃᑳᓕᐅᖃᑦᑕᖅᑐᑦ ᑕᖅᑭᑕᒫᑦ ᐊᒻᒪ ᑮᓇᐅᔭᓕᕆᓐᓇᐅᑉ ᐊᕐᕌᒍᐊᑕ ᐃᓱᐸᓗᐊ ᑎᑭᓕᕌᖓᑦ ᐅᖓᑕᐅᔾᔨᐊᕐᔪᑦᑐᑦ ᑕᐃᒃᑯᐊ ᐱᓕᕆᕕᓐᓄᑦ ᐅᖓᑕᐅᔾᔨᒍᑕᐅᔪᑦ ᐊᑐᕈᒫᖅᑕᖏᑦ ᐋᖅᑭᑦᑕᐅᒃᑲᓐᓂᖁᓪᓗᒋᑦ ᑕᐃᒪᐃᑦᑐᓐᓇᖏᑦᑕᕌᖓᑕ ᐊᑐᖔᕆᐊᖃᖃᑦᑕᖅᑐᒍᑦ ᐃᓚᒋᐊᕈᑎᓂᒃ ᑮᓇᐅᔭᒃᑐᕈᑎᔅᓴᓄᑦ.

Our departments provide a variance report on a monthly basis and it’s towards of the end of the fiscal year that once we start seeing any cost overruns, those are the ones we ask departments to realign their budgets. If they can’t physically do that, then we would have to go through the supplementary appropriation that is here for us right now.


ᒫᓐᓇ ᒪᑉᐱᒐᖅ 4-ᒦᑦᑐᒍᑦ.


ᑖᒃᑯᐊ ᐸᐃᒃᐹᑦ ᓵᒃᑎᓐᓃᑦᑐᑦ ᐅᖃᖅᓯᒪᔪᑦ ᐸᖅᑭᕕᖕᒦᖃᑦᑕᕐᒪᑕ ᐸᖅᑭᔭᐅᔪᓂᒃ ᐅᓄᖅᓯᕙᓪᓕᐊᓂᖏᑦ ᒪᓕᒃᑕᐅᓪᓗᑎᒃ ᑕᐃᒃᑯᐊ 189-ᖑᓚᐅᕋᓗᐊᕐᒪᑕ ᐸᖅᑭᔭᐅᔭᕆᐊᓖᑦ 243-ᖑᔪᑦ.

The material provided here makes reference to the fact that this residential care service is demand-driven. The number of clients is increased from 189 to 243.


ᒫᓐᓇ ᑖᒃᑯᐊ ᐅᓄᖅᓯᕙᓪᓕᐊᑐᐃᓐᓇᕐᓂᐊᕋᓱᒋᕕᓯᐅᒃ?

Is this a trend that’s expected to continue?


ᑭᓱᒧᑦ ᐅᓄᖅᓯᕙᓪᓕᐊᕙᑦ ᑖᒃᑯᐊ ᐸᖅᑭᔭᐅᔭᕆᐊᓖᑦ?


ᖃᐅᔨᒪᕕᓯᐅᑉ ᑭᓱᒧᑦ ᐱᔾᔪᑎᖃᖅᖢᑎᒃ ᐅᓄᖅᓯᕙᓪᓕᐊᒻᒪᖔᑕ ᑖᒃᑯᐊ ᐸᖅᑭᔭᐅᔭᕆᐊᓖᑦ?

Do we know the root cause of this sudden increase in the number clients?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᑖᓐᓇ ᐅᓄᖅᓯᕙᓪᓕᐊᑐᐃᓐᓇᖅᑐᑦ 2013-ᒥ ᑕᐃᒃᑯᐊ ᐱᔨᔅᓯᖅᑕᐅᔪᑦ ᐅᓄᖅᓯᕙᓪᓕᐊᓚᐅᖅᑐᖅ, ᑕᐃᒪᓐᓇ ᒪᓕᒃᑕᕗᑦ ᐅᓄᖅᓯᕙᓪᓕᐊᕈᑎᒋᔭᖓᑦ.

Hon. David Akeeagok: Thank you, Mr. Chairman. It has been a trend since 2013. It has been a steady trend in terms of the clients that have been required. This is a trend that we follow.


ᑖᒃᑯᐊ ᐊᓯᔾᔨᖅᐸᓪᓕᐊᒻᒪᑕ ᐊᕐᕌᒍᒐᓴᓐᓄᑦ ᐅᓄᖅᑐᓄᑦ ᐅᓄᖅᓯᕙᓪᓕᐊᖕᒪᑕ ᑖᒃᑯᐊ ᐱᖃᓯᐅᔾᔭᐅᓂᐊᖅᐹᑦ? ᑕᕝᕙᖓᑦ ᑮᓇᐅᔭᖅᑐᕈᑎᒃᓴᖓ ᒫᓐᓇᒥᐊᖅ ᐱᒋᐊᕐᓗᒍ ᐊᕐᕌᒎᓚᐅᖅᑐᖅ ᐊᑐᕈᒫᖅᑕᖏᑦ ᐃᓚᒋᐊᕈᑎᒃᓴᓂᒃ ᐊᖏᖅᓯᓛᕈᒪᖏᑦᑐᖓ ᑕᒻᒪᖅᓯᒪᖏᑦᑐᓂᒃ ᑮᓇᐅᔭᖅᑐᕈᑎᒃᓴᓄᑦ ᐊᑐᕈᒫᖅᑐᓂᒃ ᐃᓕᓯᓯᒪᓛᕋᔅᓯ.

If that’s a trend that has been in place for a number of years, will it be taken into account when we’re going forward from this point in terms of looking forward to next year, looking forward to not approving a supplementary appropriation because the correct amount will be budgeted in the first place?


ᐱᖃᓯᐅᔾᔭᐅᓛᖅᐹᑦ ᐅᓄᖅᓯᕙᓪᓕᐊᔪᑦ ᑖᒃᑯᐊ?


ᑕᒪᓐᓇ ᐃᒻᒪᖅᑳ ᐊᓯᔾᔨᖅᐸᓪᓕᐊᔪᑦ ᐅᓄᖅᓯᕙᓪᓕᐊᔪᑦ ᑖᒃᑯᐊ ᐊᑐᓂ ᒪᒃᐱᒐᐃᑦ ᐱᓕᕆᓕᕈᑦᑎᒍᑦ ᐅᔾᔨᕐᓇᕐᓂᐊᖅᑐᖅ ᐅᖃᐅᓯᕆᓗᑎᒍ ᐊᓯᔾᔨᖅᐸᓪᓕᐊᔾᔪᑎᖏᑦ ᐊᓯᔾᔨᖅᐸᓪᓕᐊᑎᓪᓗᒋᑦ ᐊᖑᒻᒪᑎᔪᓐᓃᕌᖓᑕ ᑮᓇᐅᔭᖅᑐᕈᑎᒃᓴᖓᓂᒃ ᐊᑐᕈᒫᖅᑐᖁᑎᕗᑦ ᑕᐃᒃᑯᐊ ᕿᒥᕐᕈᓇᓕᖃᑦᑕᖅᑕᕗᑦ ᑮᓇᐅᔭᖅᑐᕈᑎᒃᓴᕗᑦ.

I think we’re going to go through each of the pages and we can speak to the trends. When there are trends that are happening and can’t meet the budgetary, we then start looking at our own budgets.


ᐊᐱᖅᑯᑎᒃᓴᕆᓛᖅᑕᕗᑦ ᑕᐃᒃᑯᐊ ᐊᑐᕈᒫᖅᑕᕗᑦ ᐊᐅᓚᔾᔪᑎᓂᒃ ᐱᓕᕆᓕᕈᑦᑎᒍᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

That’s a very valuable question that we will be expecting when we present our main estimates. Thank you, Mr. Chairman.


ᑕᕝᕙᓂ ᑎᑎᖅᑲᖁᑎᔅᓯᓐᓂ ᑐᓂᔭᐅᓚᐅᖅᑐᓂᒃ ᐱᓕᕆᕕᐅᑉ ᐃᓗᐊᓂ ᐊᒥᐊᒃᑯᖃᕐᒪᑕᒎᖅ.

Also in the materials provided here, it makes reference to the fact that within the department, there is less available surplus.


ᑕᐃᓯᓪᓗᑎᒡᓗ ᐱᓕᕆᕖᑦ ᒫᓐᓇᕋᑖᖑᓚᐅᖅᑐᖅ ᓂᖃᐃᓱᕈᑏᑦ ᐋᖅᑭᒋᐊᖅᑕᐅᓚᐅᕐᒪᑕ.

It makes reference to the department’s recent and ongoing income assistance reforms.


ᐃᒻᒪᖄ ᒥᓂᔅᑕ ᓇᓗᓇᐃᖅᓯᔪᓐᓇᖅᐹ ᐊᒥᐊᒃᑯᐃᑦ ᓇᓂᑦ ᓄᖑᑕᐅᓐᓂᖅᐹᑦ ᐸᐃᑉᐹᓕᕆᔨᒃᑯᓐᓃ, ᓂᖃᐃᓱᕐᕕᖕᒥ ᐃᖅᑲᓇᐃᔭᖅᑎᓄᑦ ᐸᐃᑉᐹᓕᕆᔨᒃᑯᓐᓄᑦ ᓄᖑᑕᐅᓐᓂᖅᐹ ᐅᕝᕙᓘᓐᓃᑦ ᑮᓇᐅᔭᐃᑦ ᐅᓄᕐᓂᖅᓴᐃᑦ ᑐᓂᔭᐅᖃᑦᑕᕐᓂᐊᖅᐸᑦ ᓂᖃᐅᓯᖅᑐᓄᑦ.

I wonder if the minister could clarify: where have those surpluses been eaten up? Is it in the administration of the Income Assistance Program or is there more money going to these income assistance clients?


ᓇᓕᐊᖕᓄᑦ ᐅᓄᖅᓯᒋᐊᖅᓯᓐᓂᕋᔅᓯ?

Just a general indication would suffice.


ᓱᖅᑯᐃᖅᓯᓇᓱᒃᑲᒪ ᓇᒧᙵᕐᓂᕐᒪᑕ ᐊᒥᐊᒃᑯᐃᑦ, ᓇᒧᑦ ᐊᑐᖅᑕᐅᓚᐅᖅᐸᑦ?

I’m trying to understand: where is that money being directed?


ᓂᖃᐃᓱᕈᑎᐅᖃᑦᑕᖅᑐᑦ ᑕᐃᒃᑯᐊ ᐸᐃᑉᐹᓕᕆᔾᔪᑎᖏᑦ ᐊᑭᓕᖅᑕᐅᒃᑲᓐᓂᖅᑕᐅᓂᐅᓴᐅᕚ ᐅᕝᕙᓘᓐᓃᑦ ᓂᖃᐃᓱᖃᑦᑕᖅᑐᑦ ᑮᓇᐅᔭᖅᑖᕆᖃᑦᑕᖅᑕᖏᑦ ᐅᓄᖅᓯᒋᐊᖅᐸ, ᓇᒧᙵᖅᑕᐅᓐᓂᕐᒪᑕ ᐊᒥᐊᒃᑯᐃᑦ?

Are the income assistance reforms… ? Does it mean that we’re heavier on the administrative side or does it actually meant that we’re providing more funds to the income assistance clients? Where is that money going?


ᐃᒃᓯᕙᐅᑕᖅ: ᒥᓂᔅᑕ ᐊᕿᐊᕈᖅ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐅᓄᑲᓪᓚᒃᑐᓂᒃ ᐱᔾᔪᑎᖃᕐᒪ ᑕᐃᒃᑯᓂᖓ ᐃᓄᓕᕆᔨᒃᑯᓐᓄᑦ ᐱᓕᕆᕕᖓᑦ.

Hon. David Akeeagok: Thank you, Mr. Chairman. I think there are a number of factors when it comes to Family Services.


ᐃᖅᑲᓇᐃᔭᖅᑎᑖᕈᑎᒋᔭᐅᓯᒪᓪᓗᑎᒃ ᐊᐅᓚᑦᑎᔾᔪᑎᐅᖃᑦᑕᕐᓂᐊᖅᑐᓂᒃ ᐱᓕᕆᐊᖏᓐᓇᖏᓐᓂᒃ ᓄᒃᑎᕐᓂᖏᓐᓂᒃ, ᐊᓯᐊᓂᒃ ᐱᓕᕆᕕᖕᒦᙶᖅᖢᑎᒃ. ᐃᓚᖏᑦ ᑖᒃᑯᐊ ᐃᖅᑲᓇᐃᔭᓕᓚᐅᕐᒪᑕ ᑭᒃᑯᑦ ᑭᓱᓕᕆᔨᐅᖕᒪᖔᑕ, ᖃᓄᕐᓗ ᐃᖅᑲᓇᐃᔭᖃᑦᑕᕐᒪᖔᑕ.

The programs, over the transition in terms of when it was moved out from another department, a lot of the work was trying to figure out who’s doing the work and how do you do the work.


ᓂᖃᐃᓱᕈᑏᑦ ᐋᖅᑭᒋᐊᖅᑕᐅᑎᓪᓗᒋᑦ ᑮᓇᐅᔭᖃᖅᑎᑕᐅᓚᐅᕐᒥᖕᒪᑦ ᑖᓐᓇ. ᒐᕙᒪᒃᑯᑦ ᑭᐅᒡᒍᓯᒋᓚᐅᖅᑕᖓᑦ ᐸᖅᑭᔭᐅᕕᐅᖃᑦᑕᖅᑐᓄᑦ ᐊᐅᓪᓚᖅᑎᑦᑎᖃᑦᑕᕐᒪᑕ, ᐸᖅᑭᔭᐅᓂᐊᖅᑐᓂᒃ ᐊᔾᔨᒌᙱᑦᑑᑎᓂᒃ.

The recent income support reform that’s taking place has a contribution to this and the government’s response to residential services in terms of sending out clients and ensuring that clients are going. There are different kinds of care that are being transferred.


ᐅᓄᑲᓪᓚᒃᑐᓂᒃ ᐱᔾᔪᑎᖃᐅᖅᑐᖅ ᑖᓐᓇ ᖃᓄᖅ ᐃᓄᓕᕆᔨᒃᑯᑦ, ᖃᓄᖅ ᑎᑭᐅᑎᓯᒪᖕᒪᖔᑕ ᑮᓇᐅᔭᖅᑐᕈᑎᒃᓴᖏᓐᓂᒃ ᐊᒥᒐᖅᓯᓗᐊᖅᑐᑎᒃ ᑮᓇᐅᔭᓕᕆᓐᓇᐅᑉ ᐊᕐᕌᒍᒋᔭᖓᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.

There are a number of factors, I think, in terms of how Family Services have come to the point that there are budget shortfalls for this fiscal year. Thank you, Mr. Chairman.


ᑖᒃᑯᐊ ᑐᓴᒐᒃᓴᐃᑦ ᐅᖃᖅᓯᒪᖕᒪᑕ ᐃᒪᓐᓇ ᐱᓕᕆᓲᒡᒎᖅ ᑮᓇᐅᔭᓂᒃ ᐅᓄᕐᓂᖅᓴᓂᒃ ᐊᑐᖦᖤᖅᐳᖅ, ᐊᑐᕈᒫᖅᑕᖏᓐᓃᑦᑐᓂᒃ ᓂᖃᐃᓱᕈᑎᓂᒃ. ᑖᓐᓇ ᑎᑎᕋᖅᓯᒪᔪᖅ, ᑮᓇᐅᔭᓂᒃ ᐅᓄᕐᓂᖅᓴᓂᒃ ᐊᑐᕐᓂᖅᓴᐅᓕᖅᑐᓂᒃ ᓂᖃᐃᓱᕈᑎᓄᑦ.

This information indicates that the department is spending more of the money that is budgeted on income assistance, right? They’re spending more than they have in past years.


ᑮᓇᐅᔭᐃᑦ ᐊᑐᖅᑕᐅᔪᒪᔪᑦ ᐃᖅᑲᓇᐃᔭᖅᑎᓄᑦ ᐊᑐᖅᑕᐅᓂᐊᖅᐹᑦ ᐅᕝᕙᓘᓐᓃᑦ ᓂᖃᐃᓱᕐᕕᖕᒥᑦ?

Where is that additional spending going? Is it going toward their own staff? Is it going to the clients?


ᑖᓐᓇ ᒥᓂᔅᑕᐅᖃᑎᒐ ᓴᕕᑲᑖᖅ ᑭᐅᑦᑎᐊᕈᓐᓇᕐᓂᖅᓴᕆᕙᐅᒃ ᑖᓐᓇ ᐊᐱᖅᑯᑕᐅᔪᖅ.

Through you, Minister Savikataaq is better able to respond to the question.


ᒥᔅᑕ ᓴᕕᑲᑖᖅ, ᐊᑏ.


ᓂᖃᐃᓱᕈᑏᑦ ᐋᖅᑭᒋᐊᖅᑕᐅᓚᐅᖅᑐᑦ ᐊᒃᑐᐃᓂᖃᓪᓚᕆᖕᒪᑕ ᑮᓇᐅᔭᓂᒃ ᑖᒃᑯᓂᖓ ᐆᒃᑑᑎᒋᔪᓐᓇᖅᐸᕋ ᐅᓇ.

The income support reforms that were done directly affect the amount of money that is spent. The best example I can come up with is the child tax benefit.


ᓱᕈᓯᐊᕿᔾᔪᑎᐅᖃᑦᑕᖅᑐᑦ ᑕᐃᒃᑯᐊ, ᑖᓐᓇ ᓱᕈᓯᐊᕿᔾᔪᑎᑖᕈᒪᔪᖅ ᑮᓇᐅᔾᔭᒃᓵᖏᑦ ᐊᒻᒪᓗᑦᑕᐅᖅ ᓂᖃᐃᓱᕈᑎᖏᑦ ᐃᓚᙶᖅᑎᖅᑕᐅᖃᑦᑕᓚᐅᕐᒪᑕ.

Before the reforms came into place, the amount that a family received for child tax benefit was considered income and was deducted from the amount that would be paid out in income support.


ᑕᐃᒃᑯᐊ ᓱᕈᓯᐊᖀᑦ ᐃᓚᙵᖅᑕᐅᖃᑦᑕᓚᐅᕐᒪᑕ ᓂᖃᐃᓱᕈᑎᓂᒃ, ᒫᓐᓇ ᑕᐃᒪᐃᖃᑦᑕᔾᔮᒍᓐᓃᖅᑐᑦ, ᒫᓐᓇ ᑕᐃᒃᑯᐊ ᓂᖃᐃᓱᖃᑦᑕᖅᑐᑦ ᑮᓇᐅᔭᖅᑖᕐᓂᖅᓴᐅᖃᑦᑕᕐᓂᐊᓕᖅᑐᑦ. ᑖᒃᑯᐊ ᓂᖃᐃᓱᖅᑐᑦ ᐃᓚᒌᑦ, ᑖᒃᑯᐊ ᓱᕈᓯᐊᕿᔾᔪᑎᖏᑦ ᐲᖅᑕᐅᖃᑦᑕᐅᖃᑦᑕᕈᓐᓃᖅᑐᑦ, ᐃᓚᙵᖅᑕᐅᖃᑦᑕᕈᓐᓃᖅᑐᑦ ᓂᖃᐃᓱᕈᑎᒋᔭᖓᓂᑦ.

After the reforms, it’s not considered income, so the calculations that are made for the clients are that they get more money. The clients of income support are getting more money if they are within a family group. The bottom line is that the child tax benefit is not considered income for income support calculations, so therefore there is more income support money being paid out to the clients.


ᐅᕙᓃᑦᑐᒍᑦ ᑲᑎᖦᖢᒋᑦ ᓱᕈᓰᑦ ᐃᓚᒌᓄᑦ ᐱᔨᑦᓯᕈᑏᑦ.

We are at Total Children and Family Services.


ᓯᕗᕐᖓᒍᑦ ᐊᖏᖅᑕᐅᖅᑳᓚᐅᙱᑦᑐᑦ, $1,402,000.


ᒪᒃᐱᒐᖅ 5-ᒧᐊᕐᓗᒍ, ᒪᓕᒐᓕᕆᔨᒃᑯᑦ ᐊᐅᓚᔾᔪᑎᐊ, ᒪᑭᒪᐅᑏᓪᓗ ᓯᕗᕐᖓᒍᑦ ᐊᖏᖅᑕᐅᓚᐅᙱᑦᑐᑦ.

Justice. Operations and Maintenance. Not Previously Authorized.


ᑲᑎᖦᖢᒋᑦ ᒪᓕᒐᓕᕆᔨᒃᑯᑦ ᐊᑐᕈᒫᖅᑕᖏᑦ $2,600,000.


ᓇᑦᓯᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᐅᓇ ᐅᕙᓂ ᐃᒪᓐᓇᐃᓕᖓᖕᒪᑦ, ᓂᐅᕕᕈᑕᐅᓂᐊᖅᑐᖅ ᑕᒪᒃᑯᓄᖓ ᓄᑖᓄᑦ ᐋᙵᔮᕐᓇᖅᑐᓂᒃ, ᑖᒃᑯᐊ ᐱᖁᔭᕐᔪᐊᑦ ᐊᓯᔾᔨᖅᑕᐅᓂᐊᕐᓂᖏᓐᓄᑦ ᓱᐴᖅᑐᒐᕐᓄᑦ ᑲᓇᑕᐅᑉ ᒐᕙᒪᒃᑯᖏᓐᓂᑦ ᐊᐅᔭᐅᓂᐊᖅᑐᖅ ᑖᓐᓇ ᐸᕐᓇᐅᑕᐅᓯᒪᕚ?

It states in here, purchase of new equipment for the test on new drugs. Is this anticipation of the federal legislation on cannabis this coming summer?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᕝᕕᑦᑐᑦ ᐃᒃᓯᕙᐅᑖᖅ ᐊᐃᕆᔪᒪᔭᕋ ᑖᓐᓇ ᑕᒫᓃᖃᑎᒋᔭᕋ ᐊᓯᔾᔨᖅᑕᐅᖁᒐᓗᐊᕋᒃᑯ ᑐᖏᓕᖓᑦ ᒪᓕᒐᓕᕆᔨᒃᑯᑦ ᒥᓂᔅᑕᖓᑦ ᑕᐃᑯᙵᖁᓪᓗᒍ, ᐲᖔᕐᓗᓂ ᐅᓇ ᑐᖏᓕᕋ. ᑕᐃᒪᓐᓇ ᐲᖅᑳᓚᐅᑲᒡᓗᖓ ᑭᐅᓂᐊᖅᐳᖓ ᐊᐱᖅᑯᓇᐅᑎᒋᔭᖓᓄᑦ ᑲᑎᒪᔨᐅᑉ.

Hon. David Akeeagok: Thank you, Mr. Chairman. Through you, Mr. Chairman, if I could ask of switching my witness, I would like the Deputy Minister of Justice to sit next to me in replacement of my ADM. If I could have that first and then I’ll respond to the member’s question.


ᐊᖏᖅᐱᓰ ᑖᓐᓇ ᐊᐱᖅᓱᖅᑕᐅᕕᖕᒦᑦᑐᖅ ᐊᓯᔾᔨᕈᓐᓇᖁᓪᓗᒍ?

Do members agree to change witnesses at the witness table?


ᐃᖅᓱᖅᑏ, ᐅᑯᐊ ᐃᓯᖅᑎᓚᐅᒃᑭᑦ ᐱᖃᑖ ᐊᓂᑎᓪᓗᒍ.

Sergeant-at-Arms, if you could please escort the witness in.


ᑎᑎᕋᖅᓯᒪᓂᐊᕐᒪᑦ, ᒥᔅᑕ ᐊᕿᐊᕈᖅ, ᑭᓇᐅᖕᒪᖔᑦ ᑖᓐᓇ ᑕᐃᑲᐃᓐᓇᕈᒃ ᐊᐱᖅᓱᖅᑕᐅᕕᖕᒧᐊᖅᑐᖅ. ᒥᔅᑕ ᐊᕿᐊᕈᖅ.

For the record, Mr. Akeeagok, if you could please introduce your witness.


ᑖᓐᓇ ᓴᐅᒥᓐᓃᑦᑐᖅ ᒥᓂᔅᑕᐅᑉ ᑐᖓᓕᖓ ᒪᓕᒐᓕᕆᔨᒃᑯᓐᓄᑦ, ᕕᐅᓪ ᒪᑲᐃ.

On my left is the Deputy Minister of Justice, Bill MacKay.


ᖃᓄᐃᔅᓴᖏᒃᑯᕕᑦ ᐊᐱᖅᑯᑕᐅᖅᑲᐅᔪᖅ ᑭᐅᒋᐊᕈᓐᓇᖅᓯᔭᕌ?

With your permission, I can now respond to the question that was just asked.


ᐃᒃᓯᕙᐅᑖᖅ, ᑖᓐᓇ ᐊᐱᖅᑯᑎᒃᓴᑦᑎᐊᕚᓗᒃ, ᒪᓕᒐᓕᕆᔨᒃᑯᑦ ᐱᔾᔪᑎᒋᓪᓗᒋᑦ ᐸᓖᓯᒃᑯᓐᓄᑦ.

Mr. Chairman, that is a very good question for the law enforcement in terms of drugs.


ᑖᓐᓇ ᑐᕌᖓᖏᑦᑐᖅ ᓱᐴᖅᑐᒐᕐᓗᖕᓄᑦ.

No, that is not in relation to cannabis.


ᑕᐃᒃᑯᐊ ᐄᔭᒐᐃᑦ ᑕᒪᒃᑯᐊ ᑲᓇᑕᒥ ᐄᔭᒐᕐᓘᑏᑦ ᐋᖓᔮᕐᓇᖅᑑᓂᕋᖅᑕᐅᔪᑦ ᓄᓇᕗᒻᒨᖁᖏᒃᑲᓗᐊᕋᑦᑎᒍᑦ. ᑖᒃᑯᐊ ᑕᕝᕙ ᓄᑖᖑᖕᒪᑕ ᐄᔭᒐᐃᑦ ᐋᖓᔮᕐᓇᖅᑑᓪᓗᑎᒃ ᐃᓕᓐᓂᐊᕆᐊᖃᕋᑦᑎᒍ ᐊᑐᓕᖅᑕᐅᓗᑎᒡᓗ ᐃᓕᓐᓂᐊᕈᑎᖓ.

There has been a big opioid crisis in Canada and hopefully it won’t land in Nunavut, but these are the new drugs that are coming out that they need to learn and enforce.


ᑎᓯᐱᕆᒥ, ᑮᓇᐅᔭᓕᕆᔨᒃᑯᑦ ᒥᓂᔅᑕᖏᑦ ᑲᑎᒪᑎᓪᓗᒋᑦ, ᑮᓇᐅᔭᐃᑦ ᑖᒃᑯᐊ ᑐᓂᔭᐅᓂᐊᖅᑐᑦ ᓱᐴᖅᑐᒐᖅᑎᒍᑦ 25%-ᖓᑦ ᑮᓇᐅᔭᐃᑦ ᒐᕙᒪᑐᖃᒃᑯᓐᓂ ᐱᔭᐅᓂᐊᕐᒪᑕ ᐸᓖᓯᒃᑯᓐᓄᑦ ᑐᕌᖓᓂᐊᖅᑐᖅ, ᖃᐅᔨᓴᐃᖃᑦᑕᕈᑕᐅᓂᐊᕐᒪᑕ ᐋᖓᔮᕐᓇᖅᑐᖅᑕᖃᕐᒪᖔᑦ.

In December, as finance ministers met, a lot of the money that will be received through cannabis, the 25 percent that the federal government had asked for is going to go towards the RCMP law enforcement in terms of testing for cannabis.


ᑖᓐᓇ ᒪᕐᕉᓕᖓᔪᓕᒃ.


ᖁᔭᓐᓇᒦᒃᒡᓗ ᒥᓂᔅᑕ ᑭᐅᔾᔪᑎᖓᓄᑦ.


ᑕᐃᒪ ᐊᐱᖅᑯᑎᒃᑲᓐᓂᕋ ᑕᕝᕙᓂ ᑕᒪᓐᓇ ᐃᒡᓗᒧᑦ ᐊᑭᑐᓂᖓ ᐃᒡᓗᑭᒃᓴᓗᐊᕐᓂᕐᒧᑦ ᓄᓇᓕᖕᓂ.

The other question that I have is on our packages, it goes the high cost of housing due to a lack of housing in the communities.


ᒥᓂᔅᑕᖃᐃ ᐅᓂᒃᑳᕈᓐᓇᖅᐹ ᖃᓄᐃᒻᒪᑦ ᑕᕝᕙᓃᑉᐸ ᑖᓐᓇ, ᐃᒡᓗᖃᕐᓂᕐᒧᑦ ᑮᓇᐅᔭᖅᑐᕐᓂᖅ.

Could the minister explain why this is there? What are the high housing costs for?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᓇᑦᓯᖅ.


ᐊᖓᔪᖅᑳ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᑖᓐᓇ ᐊᒃᑐᐊᔪᖅ ᐸᓖᓯᒃᑯᑦ 9-ᑲᓐᓂᕐᓂᒃ ᐸᓖᓯᑖᓚᐅᕐᒪᑕ, ᓄᓇᓕᖕᓂ ᐊᔾᔨᒌᖏᑦᑐᓂ. ᑕᐃᒪᐃᒻᒪᓪᓗ ᑕᐃᒪ ᐃᖅᑲᓇᐃᔭᖅᑎᒥᖕᓂᒃ ᐃᒡᓗᖃᖅᑎᑦᑎᓲᖑᖕᒪᑕ.

Hon. David Akeeagok: Thank you, Mr. Chairman. This one is related to the RCMP. They hired nine additional members to their force in various communities and as a result, they do offer staff housing.


ᑕᐃᒪᓕ ᐸᓖᓯᑕᖃᒃᑲᓐᓂᓕᕌᖓᑦ, ᒐᕙᒪᒃᑯᑎᒍᑦ ᑳᓐᑐᕌᒃᑦ-ᖏᑎᒍᑦ ᐃᒡᓗᑖᕈᑎᔭᕆᐊᖃᓲᕆᒐᑦᑎᒍᑦ ᑖᒃᑯᐊ ᑮᓇᐅᔭᖅᑐᕈᑏᒃᑲᓐᓂᖏᑦ $300,000-ᖏᓃᓚᐅᖅᑐᖅ. ᖁᔭᓐᓇᒦᒃ ᐃᒃᓯᕙᐅᑖᖅ.

When there are additional members, as part of the government contracts, we also have to find staff housing towards it. The additional cost for finding that housing was in the range of $300,000. Thank you, Mr. Chairman.


ᒥᔅᑕ ᒪᐃᓐ, ᐊᐱᖅᑯᑎᖃᖅᑲᐅᕖᑦ?


ᒪᐃᓐ: ᖁᔭᓐᓇᒦᒃ ᐃᒃᓯᕙᐅᑖᖅ.


ᒥᓂᔅᑕ ᐅᖃᐅᓯᖃᖅᑲᐅᖕᒪᑦ ᑕᕝᕙᓂ $2,600,000 ᐊᒡᒍᖅᓯᒪᔪᖅ $300,000 ᐃᒡᓗᓕᕆᓂᕐᒧᑦ.

The minister mentioned, under this item here which is $2.6 million, how it has been broken down in here, he mentioned about $300,000 was for housing.


ᑖᓐᓇ, ᐊᒡᒍᖅᑐᒃᑲᓐᓂᕈᓐᓇᖅᐲᐅᒃ ᐃᓗᓕᒃᑲᓐᓂᑯᓘᔭᖏᓐᓂᒃ?

I wonder if he could break that figure down further into the different components.


ᐊᖓᔪᖅᑳ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑖᖅ. ᐃᒻᒪᖄ ᓇᐃᓴᐅᑎᒥᒃ ᑭᑭᑦᑎᑐᐃᓐᓇᕆᐊᖃᖅᑐᖓ.

Hon. David Akeeagok: Thank you, Mr. Chairman. I may miss a number.


ᑖᒃᑯᐊ ᐃᖅᑲᓇᐃᔭᖅᑎᕗᒃ ᐊᐱᕆᓂᐊᖅᐹᒃᑲᒃ.

If I do, I do ask assistance from our staff here.


ᑖᒃᑯᐊ ᑕᕝᕙ ᓇᐃᓴᐅᑏᑦ ᑕᐃᒪᐃᓕᖓᔾᔪᑎᖏᑦ.

Those are the numbers that I have rounded.


ᖁᔭᓐᓇᒦᒃ ᐃᒃᓯᕙᐅᑖᖅ.


ᖁᔭᓐᓇᒦᒃᒡᓗ ᒥᓂᔅᑕ. ᐅᕙᑦᓯᐊᖅ ᐅᖃᐅᕼᐃᕆᒐᑦᓂ $1 ᒥᓕᐊᓐ ᓄᓇᒃᑰᕈᑎᓄᑦ ᑐᕌᖅᑎᑕᐅᓂᐊᕐᒪᑦ.

I thank the minister. You mentioned earlier that $1 million is for vehicle replacements.


ᖃᓄᐃᒻᒪᒃᑭᐊᖅ ᐅᑯᐊ ᓄᓇᒃᑰᕈᑎᑦ ᓂᐅᕕᒐᐅᒋᐊᖃᕐᓂᖏᓐᓂᒃ ᓂᕆᐅᒋᔭᐅᓚᐅᙱᑉᐸᑦ?

Why weren’t you expecting to have to purchase them?


ᐅᕙᓂ ᑮᓇᐅᔭᖅᑑᑎᒥ ᐃᓗᐊᓂᕼᐃᐅᕆᐊᖃᓚᐅᖅᑰᕋᓗᐊᕐᒪᑕ ᑐᑭᕼᐃᐊᑦᓯᐊᕐᓂᕈᒪ.

They should have already been included in the budget.


ᐅᓇ ᐱᔾᔪᑕᐅᓚᐅᕐᒪᖔᑦ ᓄᓇᒃᑰᕈᑎᓂᒃ ᓄᑖᓂᒃ ᓂᐅᕕᕆᐊᖃᕐᓂᖅ ᐱᔾᔪᑎᒋᖦᖢᒍ?

You said it was for new vehicle purchases.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ ᐊᒻᒪᓗ ᑖᓐᓇ ᐊᐱᖅᑯᑎᑦᑎᐊᕙᐅᒻᒪᑦ.

Hon. David Akeeagok: Thank you. That’s a good question.


ᑖᓐᓇ $1 ᒥᓕᐊᓐ ᑐᕌᖓᔪᖅ ᓄᓇᓯᐅᑎᖏᓐᓄᑦ ᐊᓯᔾᔨᖅᑕᐅᖃᑦᑕᖅᑐᑦ.

The $1 million is for replacement of vehicles.


ᑖᓐᓇ ᑳᓐᑐᕌᒃᑦ-ᖁᑎᖃᕋᑦᑕ ᑖᒃᑯᓂᖓ ᐸᓖᓯᒃᑯᓐᓂᒃ. ᑕᐃᑲᓂ ᑕᒪᒃᑯᐊ ᑭᓱᓂᒃ ᐱᑖᕆᐊᖃᕐᓂᖏᓐᓂᒃ ᐊᔾᔨᒌᙱᑦᑐᓂᒃ ᐱᕙᓪᓕᐊᖃᑦᑕᕐᒪᑕ.

We have a contract with the RCMP and in that contract they receive any equipment that is needed.


ᐊᕐᕌᓂᒎᖅ ᑖᒃᑯᐊ ᓄᓇᓯᐅᑎᖏᑦ ᐊᓯᔾᔨᖅᑕᐅᓗᐊᓚᐅᙱᒻᒪᑕ ᑮᓇᐅᔭᑭᔅᓴᓗᐊᕈᔪᓐᓂᖏᓐᓄᑦ.

Last year the vehicles were not really replaced because of lack of funding.


ᑕᐃᒪᓐᓇ ᓄᖅᑲᖓᑎᑦᑎᔾᔫᒥᓇᓱᓚᐅᕋᓗᐊᖅᖢᑎᑦ. ᑭᓯᐊᓂ ᑕᕝᕙᓂ ᐊᕐᕌᒎᔪᒥ ᑕᒪᒃᑯᐊ ᓄᓇᓯᐅᑎᖏᑦ ᓱᕋᔅᓯᒪᓗᐊᕐᓂᕈᔪᖏᑦ ᐱᔭᕆᐊᖃᓪᓚᑦᑖᖅᑕᖏᓐᓂᒃ ᓂᐅᕕᓕᓚᐅᕐᓂᖏᓐᓄᑦ.

They were trying to delay the replacement of vehicles. This year, with the vehicles that are breaking down, they had to purchase the new vehicles.


ᑕᐃᒪᓐᓇ ᖁᕝᕙᑲᓪᓚᓗᐊᖅᓯᒪᕗᑦ ᑖᔅᓱᒪ ᐊᕐᕌᒍᒥ.

That’s why it’s such a sharp increase from last year.


ᑖᒃᑯᐊ ᓂᐅᕕᓗᐊᖅᑕᐃᓕᒪᓂᒃᓯᒃᓯᒪᓪᓗᑎᒃ ᑭᓯᐊᓂ ᐱᖁᑎᖏᑦ ᓱᕋᑦᑎᐸᓪᓕᐊᖏᓐᓇᒥᒻᒪᑕ ᑕᐃᒪᓐᓇᐃᓕᖓᓪᓗᑎᑦ.

They were holding back on the purchase of vehicles, but the vehicles are aging.


ᑖᒃᑯᐊ ᐸᓖᓯᒃᑯᑦ ᑳᓐᑐᕌᒃᑦ-ᖓᑎᒍᑦ ᑕᒪᒃᑯᐊ ᐅᓇ ᓂᐅᕕᓕᕈᖅ, ᐅᓇ ᓂᐅᕕᖅᑕᐃᓕᒍᖃᑦᑕᐃᓕᒪᖃᑦᑕᐅᑎ, ᑕᐃᒪᓐᓇᐃᓕᐅᖃᑦᑕᐅᑎᓗᐊᖃᑦᑕᙱᓐᓇᑦᑕ.

The contract with the RCMP doesn’t really indicate whether or not we need to purchase this or we need to purchase that.


ᑭᓯᐊᓂ ᑕᒫᓂ ᐅᖃᓪᓚᖃᑎᒋᓪᓗᒋᑦ ᑮᓇᐅᔭᓂᒃ ᐸᕐᓇᐃᖃᑎᒋᓪᓗᑎᒍᑦ ᐊᖏᖃᑎᒌᔾᔫᒥᖃᑦᑕᕐᒪᑕ ᑕᕝᕘᓇ. ᑖᓐᓇ ᑕᐃᒪᓐᓇ ᐊᐅᓚᔅᓯᒪᓪᓗᓂ ᖁᕝᕙᕆᐊᓗᐊᖅᑰᔨᓯᒪᕗᖅ.

During our discussions with them to plan the budgets, they come to an agreement and that’s how it’s such a big increase.


ᒪᐃᓐ: ᒪ’ᓇ, ᐃᒃᕼᐃᕙᐅᑖᖅ.


ᑕᕝᕙᓂᑦᑕᐅᖅ ᐅᖃᖅᕼᐃᒪᖕᒪᑦ, ᐃᓛᒃ ᒪᓕᒐᓕᐅᖅᑎᐅᖃᑎᖕᒪ ᑕᒪᓐᓇ ᐅᖃᐅᕼᐃᕆᒐᓗᐊᒑᖅ.

It also states here… . Well, my colleague mentioned this.


ᐅᑯᐊ ᐋᖓᔮᕐᓇᖅᑐᑦ ᓄᑖᖑᓂᕋᒐᐅᔪᑦ ᐅᓗᕆᐊᓇᕐᓂᖃᐅᖅᑰᖅᑐᑦ ᐅᓗᕆᐊᓇᕐᓂᖅᐹᑦ ᐋᖓᔮᕐᓇᖅᑐᑦ.


ᑕᒪᒃᑯᐊᖃᐃ ᐱᖁᑎᑦ ᖃᐅᔨᓴᕈᑕᐅᓂᐊᖅᑐᑦ ᑕᒪᒃᑯᓄᖓ ᓄᓇᓕᓗᒃᑖᓄᓪᓘᕝᕙ ᐊᑐᐃᓐᓇᕈᖅᑎᑕᐅᓂᐊᖅᐸᑦ ᐅᕝᕙᓘᓐᓃᑦ ᐃᓚᖏᑐᐃᓐᓇᖅ?

Is the testing equipment for those drugs for all the communities or only some of the communities?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᐸᓖᓯᓕᒫᑦ ᑖᒃᑯᓂᖓ ᐱᑖᖅᑐᕐᓂᐊᖅᑐᑦ ᓄᓇᓕᓕᒫᓄᑦ.

Hon. David Akeeagok: Thank you, Mr. Chairman. Yes, every officer will have these packages and for all the communities, a number of things.


ᑖᒃᑯᐊ ᑕᕝᕙ ᓄᑖᑦ ᐃᖅᑲᓇᐃᔭᐅᑎᒋᔭᖅ ᖃᐅᔨᓴᐅᑏᑦ ᐸᓖᓯᓄᑦ ᐊᒻᒪᓗ ᑕᖅᑲᐅᖓᑐᐃᓐᓇᖅ ᑕᐃᒪᐃᑦᑐᒃᑰᑐᐃᓐᓇᕆᐊᓕᖕᓄᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

Those are the new equipment that they needed to purchase for the officers and for the public that may get into that situation. Thank you, Mr. Chairman.


ᑖᒃᑯᐊ ᐋᖓᔮᕐᓇᖅᑐᑦ ᐅᓗᕆᐊᓇᕐᓂᖅᐹᑦ ᐃᓛᒃ ᐅᓗᕆᐊᓇᕐᓂᖅᑲᑦ ᓄᑖᑦ ᐋᙵᔮᕐᓇᖅᑑᓂᕋᒐᐅᔪᑦ ᖃᑉᓗᓈᑐᑦ, ᑏᑦᑐᓂᖃᐃ ᓇᓂᓯᔪᖃᑦᑕᖅᐸᓪᓕᐊᓕᕋᒥ ᓄᓇᓕᖁᑎᑦᑎᓐᓂ ᑕᒪᓐᓇ ᐸᕐᓇᐅᑕᐅᕼᐃᒪᕙ ᐅᕝᕙᓘᓐᓃᑦ ᓇᓂᕼᐃᒪᔪᖃᖅᓯᒪᙱᓐᓂᖅᐸᑦ ᓇᓕᐊᖕᓂᒃ ᓄᓇᓕᖕᓃᑦᑐᓂᒃ ᓇᓂᕼᐃᕼᐃᒪᕙᑦ ᐳᑭᖅᑕᓖᑦ ᒫᓐᓇᐅᔪᒧᑦ ᑎᑭᖦᖢᒍ?

Are they starting to find the new drugs that are more dangerous in our communities, and is that why they planned for it? Alternatively, if they are not finding the new drugs, which communities has the RCMP found those drugs in to date?


ᐄ, ᑕᒪᒃᑯᐊ ᑎᑭᑉᐸᓪᓕᐊᔪᐃᑦ ᓄᓇᓕᖁᑎᑦᑎᓐᓄᑦ ᐊᓕᐊᓇᐃᙱᑦᑐᐊᓗᒃ ᐊᑏᑐᖅ ᓄᖅᑲᕐᔪᒥᓂᐊᖅᐳᑦ.

The new drugs are coming into our communities and this is very bad news. I wish they could be stopped.


ᑭᓯᐊᓂ ᑖᒃᑯᐊ ᓄᓇᓕᓐᓂ ᒪᕐᕈᐃᓱᒻᒪᕆᒃ ᐊᑦᑐᖅᑕᐅᔪᖃᖅᓯᒪᓕᖅᑐᖅ ᐊᒻᒪᓗ ᑕᒪᒃᑯᐊ ᑲᓇᑕᒥ ᓴᖅᑭᐸᓪᓕᐊᔪᐃᑦ ᒪᐅᙵᐸᓪᓕᐊᓂᐊᕐᒪᑕ ᓄᓇᑦᓯᖅᐊᕐᒦᑦᑐᒐᓚᐅᓕᕆᓪᓗᑎᒃ.

There have been two communities that have been affected. Any new drugs that come into Canada would start coming here and they’re already in the NWT.


ᐅᓗᕆᐊᓇᑦᑎᐊᕐᒪᑦ ᐅᓗᕆᐊᓱᑦᑎᐊᖅᑐᖓ ᑖᒃᑯᐊ ᐋᖓᔮᕐᓇᖅᑐᕈᔪᓐᓄᑦ ᐱᓇᓱᖃᑦᑕᓂᐊᖅᑐᐃᑦ.

Those drugs are very dangerous. I fear for those who want to take drugs.


ᑕᒪᒃᑯᐊ ᐱᙱᖔᕈᒃᓯᐅᒃ ᐊᓕᐊᓇᐃᓐᓂᖅᓴᐅᒐᓗᐊᖅ ᑭᓯᐊᓂ ᑕᒪᒃᑯᐊ ᓴᖅᑭᐸᓪᓕᐊᓂᖏᑦ ᐅᓗᕆᐊᓇᕐᒪᑕ ᐊᒻᒪᓗ ᖁᕕᐊᒋᕙᒃᑲ ᐸᓖᓯᒃᑯᑦ ᐸᕐᓇᐸᓪᓕᐊᒻᒪᑕ.

It’s dangerous because they’re now coming into our communities and I applaud the RCMP for preparing for this.


ᒪᐃᓐ: ᐱᔭᕇᖅᑐᒋᕋᑖᕋᓗᐊᖅᑐᖓᓕ.


ᑖᓐᓇ ᑭᖑᓪᓕᖅᐹᖅ ᐊᐱᖅᑯᑎ.


ᐅᕙᓂ ᑕᐃᒪ ᐃᒡᓗᑭᒃᓴᕐᓂᕐᒧᑦ ᑖᓐᓇ ᓄᓇᓕᖕᒥ ᓄᓇᓕᖕᓂ ᓄᓇᕗᒻᒥᖃᐃ ᓄᓇᓕᖏᓐᓂᒃ ᑐᑭᓯᓇᖅᓯᑎᒋᐊᕈᓐᓇᕈᕕᐅᒃ.

It mentions here the high housing cost due lack of housing in the communities. Does that mean Nunavut? What’s “the communities”?


ᑖᒃᑯᐊ ᑎᑎᖅᑲᐃᑦ ᑐᓂᓯᒪᔭᑦᑕ ᐃᓗᐊᓂ ᑎᑎᕋᖅᓯᒪᒻᒪᑕ 9, ᐸᓖᓯᑖᒃᑲᓐᓂᖅᓯᒪᔪᒍᑦ, ᑖᒃᑯᐊ 9, 6-ᓂ ᓄᓇᓕᓐᓂ ᓄᓇᕘᑦ ᐃᓗᐊᓂ ᑕᐃᑯᖓ ᓯᐊᒻᒪᖅᑕᐅᓯᒪᔪᑦ ᑖᒃᑯᐊ ᐊᔾᔨᒌᖏᑦᑑᑎᓄᑦ ᐃᒡᓗᑖᕆᐊᖃᖃᑦᑕᖅᓯᒪᒻᒪᑕ.

It is written in the documents we have provided that we have nine new police officers that have been placed in six Nunavut communities and they need housing.


ᐅᖃᐅᕼᐃᑐᐃᓐᓇᐅᒐᓗᐊᖅ ᑕᒪᓐᓇ.


ᑲᔪᓯᓗᑕ, ᒥᔅᑕ ᕼᐃᒃᔅ, ᐊᐱᖅᑯᑎᖃᖅᐲᑦ?

Moving on. Mr. Hickes, you had a question?


ᑕᕝᕙᓂ $2.6 ᒥᓕᐊᓐ ᑐᒃᓯᕋᖅᑕᔅᓯᓐᓂᒃ ᐅᖃᐅᓯᖃᕐᒪᑦ ᒪᑯᐊ ᐃᖅᑲᖅᑐᐃᕕᖕᓂᑦ ᑐᓵᔩᑦ ᐃᖅᑲᖅᑐᐃᕕᓕᐊᖅᑐᑦ 7-ᒎᖅ ᐃᖅᑲᖅᑐᐃᔨᒃᑯᓐᓂᑦ ᐃᖅᑲᖅᑐᐃᔪᓂᒃ ᑕᕝᕙᙵᑦᑕᐅᖅ ᑐᓵᔨᑖᕆᐊᖃᓚᐅᕆᕕᓰ?

In the $2.6 million request, it speaks to increased demand for extra judicial officers and interpreters, and it states that seven additional judicial officers have been hired. Have any additional interpreters had to be hired out of this as well?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᒫᓇᐅᔪᖅ ᐋᒃᑲ. ᑐᓵᔨᒃᑲᓐᓂᕐᓂᒃ ᑕᐃᒪ ᖃᔅᓯᑲᓪᓚᐅᖕᒪᑕ ᐃᒪᓐᓇ ᐃᖅᑲᓇᐃᔭᓕᖅᑎᑦᑎᓕᕈᓂ ᑕᐃᒪᓕ ᐱᒻᒪᕆᐅᓂᕆᓚᐅᖅᑕᖏᑦ ᐱᓕᒻᒪᒃᓯᒪᔪᒥᒃ ᐃᓕᓐᓂᐊᖅᓯᒪᔪᓂᒃ ᑐᓵᔨᖃᕆᐊᖃᕐᒪᑕ ᐃᖅᑲᖅᑐᐃᕕᓕᕆᔨᒃᑯᓐᓂᑦ.

Hon. David Akeeagok: Thank you, Mr. Chairman. Currently no, there haven’t been additional interpreters and there are a number of factors that they had done in terms of not hiring. One of the major components is having trained, qualified interpreters that are in the legal or judicial role.


ᑖᓐᓇ ᕿᒪᑐᐃᓐᓇᑲᐃᓐᓇᕐᓗᒍ, ᐅᖃᐅᓯᖃᖅᑎᓪᓗᒍ ᐅᖃᐅᓯᖃᕐᒥᖕᒪᑦ ᓄᑖᓂᒃ ᐅᖄᓚᐅᑎᑖᕆᔭᕆᐊᖃᓚᐅᕐᓂᖏᑦ ᑖᒃᑯᐊᓗ ᒫᓐᓇ ᐱᑐᖃᐅᓕᖅᑐᑦ ᑲᔪᓰᓐᓇᖅᑎᑕᐅᓗᑎᒃ.

I’ll leave that alone. I’ll go over to where it’s talking about in the program 1 again, it is talking about the new radio system that these dollars are being used to keep the old system running.


ᑕᐃᒪᓕ ᖃᐅᔨᒪᓪᓗᑕ ᓄᑖᓂᒃ ᐃᓇᖐᔭᕆᐊᖃᕐᓂᐊᕐᒪᑕ ᒫᓐᓇ ᐅᖄᓚᐅᑎᖃᕐᕕᒋᔭᖏᑦ ᑮᓇᐅᔭᓂᒃ ᓴᓂᕐᕙᐃᓂᐊᖅᐹᑦ ᓄᑖᓄᑦ ᐅᕝᕙᓘᓐᓃᑦ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᑐᒃᓯᕋᐅᑕᐅᓂᐊᕆᕙᑦ ᓈᓴᐅᑎᖓ ᖃᐅᔨᒪᓕᕈᑎᒃ ᐸᓖᓯᒃᑯᓐᓂᑦ?

With the knowledge that there’s a new system that’s going to be needed to replace the existing system, are there budgeted dollars forthcoming for the new system or is that going to be a supplementary appropriation next time when they know what the actual figures are from the RCMP?


ᐄ, ᑖᓐᓇ ᐸᕐᓇᒃᑕᐅᕙᓪᓕᐊᔪᖅ ᑖᒃᑯᓄᖓ ᐱᓕᕆᕝᕕᒻᒧᑦ ᑖᒃᑯᐊ ᑮᓇᐅᔭᐃᑦ ᑐᒃᓯᕋᐅᑕᐅᓚᖅᑐᑎᒍᑦ ᑕᕝᕘᓇ ᑖᓐᓇ ᐸᕐᓇᐸᓪᓕᐊᓯᒪᔪᖅ.

Yes, this is currently being planned by our department. We will be asking for an appropriation and we’re in the planning stages for that.


ᑕᐃᒪ ᐸᕐᓇᐅᑎᖃᕐᒪᑕ ᐱᓕᕆᐊᕆᔪᒪᔭᒥᓂᒃ ᑮᓇᐅᔭᓕᕆᓂᕐᒧᑦ ᒥᓂᔅᑕᐃᑦ ᑕᐃᑲᓃᓚᕐᒥᖕᒪᑕ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᓐᓄᑦ ᒥᓂᔅᑕᐅᔪᑦ. ᐸᓖᓯᒃᑯᑦ ᐸᕐᓇᐅᑎᖏᑦ ᑖᓐᓇ ᓱᐴᖅᑐᕐᓗᒐᕐᒧᑦ ᐱᖁᔭᖅ ᖄᖏᖅᑎᑕᐅᔪᕕᓂᐅᒃᐸᑦ, ᑕᐃᒪ ᒪᓕᒐᓕᐅᖅᑎᐅᖃᑎᒪ ᐅᖃᐅᓯᕆᓯᒪᖕᒪᒍ ᒪᑯᓄᖓ ᐊᖁᑦᑐᓂᒃ ᖃᐅᔨᓴᕈᑕᐅᖃᑦᑕᖅᑐᓂᒃ ᑕᐃᒪ ᐸᕐᓇᒃᑕᐅᔫᒐᓗᐊᑦ ᑭᓯᐊᓂ ᐅᕙᓃᒃᑐᖃᖏᒻᒪᑦ ᑮᓇᐅᔭᖅᑐᕈᑎᒃᓴᒃᑲᕐᓂᕐᓂᑦ ᑐᕌᖓᔪᓂᑦ ᓱᐴᖅᑐᕐᓗᒐᕐᒧᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

During our finance ministers’ meeting, the public service minister was also there and he rolled out the plans for the RCMP if and when the cannabis legislation is passed. There are a number of things, as my member colleague has mentioned, for road tests and other. There are plans towards it, but there’s nothing in this supplementary appropriation towards cannabis. Thank you, Mr. Chairman.


ᑕᕝᕙᓂ ᐊᓯᖏᓐᓂᒃ ᑎᒍᔭᐅᓯᒪᕕᓐᓂᒃ ᐆᕙᑕᐃᖃᑦᑕᖅᑕᖏᓐᓄᑦ ᐃᖅᑲᓇᐃᔭᖅᑏᑦ ᑕᐃᒪ ᐅᖃᐅᓯᖃᕐᒪᑦ, ᑕᐃᒪ ᓈᒪᔪᓂᒃ ᐃᖅᑲᓇᐃᔭᖅᑎᖃᕐᖓᑦ. ᐅᓪᓗᑕᒫᑦ, ᐅᓪᓗᓕᒫᖅ ᑕᕝᕙᓂ ᕿᑭᖅᑖᓗᒻᒥ ᐃᑲᔪᖅᑕᐅᕕᒻᒥᑦ ᖃᓄᖅ ᐊᒥᓲᑎᒋᓲᖑᕙᑦ ᖃᓄᖅ ᐊᒥᓲᑎᒋᓲᖑᕙᑦ?

In program 3, the correctional facilities on the overtime, it speaks to each correctional centre has to have a full squad on duty every hour of every day. What is a full squad here at the BCC?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓇᒦᒃ, ᐃᒃᓯᕙᐅᑖᖅ. 8. ᖁᔭᓐᓇᒦᒃ, ᐃᒃᓯᕙᐅᑖᖅ.

Hon. David Akeeagok: Thank you, Mr. Chairman. Eight. Thank you, Mr. Chairman.


ᑖᓐᓇ 8-ᖑᓂᕋᐃᕋᑖᖅᑑᖅ?


ᕼᐃᒃᔅ: ᑕᐃᒪ ᐊᐱᖅᑯᖃᖁᔨᓕᕆᕙᕋᓕ ᑕᐃᒃᑯᐊ ᑐᑭᓯᐅᔾᔭᐅᓯᒪᔪᑦ ᑕᕝᕙᓂ ᐆᕙᑕᐃᖃᑦᑕᖅᑐᓄᑦ ᐅᖃᖅᓯᒪᒻᒪᑦ ᕿᑭᖅᑖᓗᒻᒥᑦ ᑎᒍᔭᐅᓯᒪᕕᒃ ᐱᖅᓱᐊᖅᑎᓪᓗᒍ $180-ᑕᐅᓴᓐᕌᓲᖑᒻᒪᒡᒎᖅ, ᑕᐃᒪᓕ ᐃᖅᑲᓇᐃᔮᓂᖃᐃ ᑕᒻᒪᖅᓯᒪᔪᑦ? ᐃᒃᓯᕙᐅᑖᖅ.

Mr. Hickes: That leads me to my next question where the example provided on what is needed for overtime it states that the BCC alone, for a three-day blizzard, costs $180,000. I think I’m in the wrong career, Mr. Chairman.


ᒥᓂᔅᑕᐅᑉ ᑖᓐᓇ ᑐᑭᓯᑎᓇᖅᓯᒋᐊᒃᑲᓐᓂᕈᓐᓇᖅᐸᒍ?

Maybe the minister may want to clarify that number.


ᐊᖅᑯᑎᒋᓗᑎᑦ ᑖᓐᓇ ᑐᖓᓕᕋ ᒪᑲᐃ ᑭᐅᖁᒐᒃᑯ ᑖᔅᓱᒧᖓ ᐊᐱᖅᑯᒻᒧᑦ.

Through you, may I ask for Deputy MacKay to respond to this question?


ᒪᑲᐃ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᑖᓐᓇ ᐊᖏᔪᖅᑳᖓᑦ ᐋᓐᓂᐊᓯᐅᖅᑏᑦ, ᑕᐃᒃᑯᐊ ᐅᐊᔅᓯᔩᑦ ᐊᓯᖏᓐᓂᑦ ᐊᒥᓲᒻᒪᑕ ᐃᖅᑲᓇᐃᔭᖃᑦᑕᖅᑐᑦ, ᑕᐃᒪᓕ ᓯᓚᕈᔫᓐᓂᖅᐸᑦ ᑕᐃᑲᓃᖏᓐᓇᕆᐊᖃᓲᖑᒻᒪᑕ, ᑕᐃᒪᓕ ᐆᕙᑕᐃᒧᑦ ᐃᓚᓕᐅᑎᖃᑦᑕᖅᑐᖅ ᑮᓇᐅᔭᖅᑐᕈᑎᖏᓐᓄᑦ.

There are many staff other than the squad that are on duty. If there is a storm, then all of those people have to stay in the facility and another shift is called in as well, so that adds to the overtime costs.


ᐱᖅᓯᖅᑐᖃᖅᑎᓪᓗᒍ ᐊᖏᕐᕋᕈᓐᓇᙱᒻᒪᑕᓕ ᑕᐃᒪ ᐃᖅᑲᓇᐃᔭᖅᑎᖏᑦ, ᑕᐃᒪᓕ ᐃᖅᑲᓇᐃᔭᕆᐊᖅᑐᖃᒃᑲᓐᓂᕐᓂᐊᕐᓂᕋᐃᕋᑖᕆᓪᓗᓂᒃ, ᒪᕐᕈᐃᕌᓗᓕᖅᐸᑉᐸᓪᓖᒃᑯᐊ ᐃᖅᑲᓇᐃᔭᖅᑎᖏᑦ ᐱᖅᓯᓕᕋᐃᒻᒪᑦ?

Just a clarification, the way I understand it, if there is a blizzard, the staff that are on duty aren’t able to make it home, so they have stay, yet he stated that there is another shift that is called in at the same time, so they’re double staffed during a storm, just to clarify.


ᒥᔅᑕ ᒪᑲᐃ, ᓇᓗᓇᐃᕆᐊᕈᓐᓇᖅᑭᐅᒃ?


ᐄ, ᒪᕐᕈᐃᕌᓘᓕᕐᖓᑕ ᐱᖅᓯᒥᐊᖅᑐᐊᓘᑉᐸᑦ ᖃᐃᑎᑕᐅᑦᑕᐅᑎᒋᓲᑦ. ᒪᕐᕈᐃᖑᑲᐃᓐᓇᓲᑦ ᐃᖅᑲᓇᐃᔭᖅᑎᖏᑦ ᐱᖅᓯᕐᓂᖓᓂᑦ.

Yes, we’re double staffed. They will call in the other shift when they think a storm is going to occur and they will come in and so they are double staffed for a period of time.


ᓚᐃᑦᓯᑑᓐ: ᖁᔭᓐᓂᒦᒃ, ᐃᒃᓯᕙᐅᑖᖅ.

Mr. Lightstone: Thank you, Mr. Chairman.


ᐊᐱᖅᑯᑎᒃᑲ ᒪᓕᒐᓕᕆᔨᒃᑯᓐᓄᑦ, ᓯᕗᓪᓕᖅᐹᖓᑦ ᑖᓐᓇ ᐸᓖᓯᒃᑯᑦ ᓇᓗᓇᐃᖅᓯᓯᒪᒐᔅᓯ ᐃᓪᓗᑖᕆᐊᖃᕐᓂᐊᕋᔅᓯᒎᖅ 9-ᓄᑦ ᐸᓖᐅᓂᐊᓕᕐᒥᔪᓄᑦ.

My question for Justice, for program 1, RCMP, you have identified the need for housing for nine additional regular members.


ᐸᓖᓯᑖᕋᐃᒐᔅᓯ ᐃᓪᓗᖃᖅᑎᑕᐅᓲᖑᕙᑦ ᐃᓛᒃᑯᑦ?

Is staff housing provided for each RCMP member?


ᖁᕕᐊᓱᑦᑐᖓ ᐅᖃᕆᐊᔅᓴᖅ ᐃᖅᑲᓇᐃᔭᖅᑎᒃᑲᑦ ᐃᓚᖓᑦ, ᕼᐋᑭᙳᐊᑐᐃᓐᓇᖅᑐᓂᐅᓇ ᑕᓖᓪᓕᔪᒥᓂᖅ ᐃᖅᑲᓇᐃᔭᖅᑎᐅᖃᑎᖓᓄᑦ ᑕᓖᓪᓕᔭᒥᓂᖅ, ᖃᓄᐃᒍᓐᓃᓂᐊᖅᑐᔅᓴᐅᔫᒐᓗᐊᖅ ᑐᖏᓕᕋ ᑎᑎᕋᕈᓐᓇᙱᑲᐃᓐᓇᖅᑐᖅ.

It was one of our staff that has caused this, but it was in a friendly game of hockey. It wasn’t at the workplace. I hope for a full recovery of my deputy minister, who can’t write right now.


ᐃᓯᔾᔪᖃᖅᑕᕆᐊᖃᕐᓂᐊᕐᖓᑦ.


ᐊᐱᖅᑯᑎᓕ ᑖᓐᓇ ᐱᓪᓗᒍ 9 ᐸᓖᓰᑦ, ᑖᒃᑯᐊ ᐸᓖᓯᒃᑯᑦ ᒐᕙᒪᑐᖃᒃᑯᑎᒍᑦ ᐊᖏᕐᕋᔅᓴᖏᓐᓂᒃ ᐃᓪᓗᓴᖅᑖᓲᖑᒻᒪᑕ.

For the question that is related to the nine members, the RCMP procures their staff housing through the federal program.


ᑕᐃᒪ ᐅᖃᖅᑲᐅᒐᒪ ᐊᔾᔨᒌᙱᑦᑐᒥᓪᓗ ᑖᒃᑯᐊ ᐱᓕᕆᖃᑎᒋᕙᒃᑲᑦᑎᒍ ᐸᓖᓯᑯᑦ ᑳᓐᑐᕌᑦᑎᒍᑦ.

I don’t know if I mentioned this, but we do have a unique relationship with the RCMP through a contract.


ᑲᑎᒪᔨᕋᓛᓃᑦᑐᑦ ᑕᐃᒃᑯᐊ ᓇᓗᓇᐃᖅᓱᐃᑦᑎᐊᕈᒪᔭᒃᑲ 70-ᐳᓴᖓ ᐸᓖᓯᒃᑯᑦ ᐊᑭᖓ ᓄᓇᕗᑦ ᒐᕙᒪᒃᑯᖏᓐᓄᑦ ᐊᑭᓕᖅᑕᐅᕙᑦᑐᑦ, 30-ᐳᓴ ᒐᕙᒪᑐᖃᒃᑯᓐᓄᑦ ᐊᑭᓕᖅᑕᐅᓪᓗᓂ.

For those that were in the standing committee, I just want to clarify that 70 percent of the RCMP cost is borne by this government and 30 percent is borne by the federal government.


ᑕᐃᒃᑯᐊᓕ ᐸᓖᓯᒃᑯᑦ ᑳᓐᑐᕌᒥᑎᒍᑦ ᒐᕙᒪᒃᑯᑐᖃᒃᑯᓐᓄᑦ ᐱᑎᑕᐅᖃᑦᑕᖅᑐᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

There are differences in terms of how the RCMP are treated within our public service. Thank you, Mr. Chairman.


ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᖃᐅᔨᒍᒪᑐᐃᓐᓇᖅᑐᖓ ᐸᓖᓯᒃᑯᑦ ᐃᓪᓗᖃᖅᑎᑦᑎᖃᑦᑕᓂᐊᖅᑑᑦ ᐸᓖᓯᒃᑯᓐᓄᑦ ᐸᓖᓯᓕᒫᖑᔪᓂᒃ?

I’m just curious if the RCMP intends on providing staff housing to all RCMP members.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐸᓖᓯᒃᑯᑦ ᐃᖅᑲᓇᐃᔭᖅᑎᒥᓂᒃ ᓄᓇᓕᒻᒨᖅᓯᒐᐃᒐᒥᒃ ᓄᓇᓕᒻᒦᓂᐊᖅᑕᖓᓂᒃ ᖃᓄᑎᒋ ᓇᓗᓇᐃᖅᓯᓯᒪᑦᑕᐅᑎᒋᓲᖑᒻᒪᑕ ᐊᕐᕌᒍᖏᑎᒍᑦ.

Hon. David Akeeagok: Thank you, Mr. Chairman. When the RCMP does send out their members, they do it in a set time. They don’t stay in one community for a number of years.


ᑕᐃᒫᒃ ᐊᐅᓚᑉᐸᒻᒪᑕ ᐊᔾᔨᐅᙱᑦᑐᒃᑯᑦ. ᐸᓖᓯᖁᑎᒥᓂᒃ ᐊᑕᐅᓯᕐᒥᒃ ᓄᓇᒦᑎᑦᑎᖃᑦᑕᖏᒻᒪᑕ ᐊᐅᓪᓛᖃᑦᑕᑎᑦᑎᓲᖑᒻᒪᑕ.

Their operations are quite unique where they don’t keep members in one community for a long period of time; they do shifts.


ᓇᒻᒥᓂᕐᓗ ᐃᓪᓗᑖᓂᐊᖅᑐᒋᑦᑎᓲᖑᓇᑎᑦ ᓄᓇᓕᓐᓂ ᖃᖓᓕᒫᐸᓗᒃᑯᑦ. ᖃᑦᑎᓂᒃ ᐸᓖᓯᖃᕆᐊᖃᕐᓂᐊᕐᒪᖔᑕ ᒪᓕᑦᑐᒋᑦ ᐃᓪᓗᔅᓴᖃᖅᑎᑕᐅᓲᑦ ᓄᓇᓕᓐᓂ. ᓇᒻᒥᓂᕐᓕ

Therefore through that, they don’t expect that their members will own their houses in those communities for the majority of the time. They pretty much match members with staff housing.


ᑕᐃᑰᓇ ᐸᓖᓯᒃᑯᑦ ᐊᔾᔨᐅᙱᑦᑐᒥᓂᓛᒃ ᐊᐅᓚᓂᖃᕐᖓᑕᓕ ᐃᓛᒃᑯᑦ.

That’s the program that, through their unique operations, they do that.


ᓇᓗᓇᐃᖅᓯᒐᐃᒐᒥᒃ ᐸᓖᓯᑖᕆᐊᖃᓕᕐᒥᔪᖑᓇ ᓄᓇᓕᒃ, ᓄᓇᓕᓕᒫᓂᒃ 25-ᓂᒃ, ᐃᓪᓗᔅᓴᖏᓐᓂᒃ ᐱᖃᓯᐅᔾᔨᑦᑕᐅᑎᒋᒐᓱᓲᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

When they do identify that need for a member in all 25 communities, they try to match with staff housing. Thank you, Mr. Chairman.


ᐅᒡᒍᓇᖅᑑᒐᓗᐊᖏᓛᒃ ᐸᓖᓯᒃᑯᑦ ᓄᓇᓕᓐᓄᑦ ᐃᓚᒋᔭᐅᓪᓚᕆᓕᖅᑎᑦᑎᒐᓱᐊᖅᐸᙱᒻᒪᑕ.

I find it a little bit disappointing that the RCMP doesn’t encourage the members to become part of the community.


ᑕᐃᒪᓕ ᐸᓖᓯᒃᑯᑦ ᓇᒻᒥᓂᔅᓴᒥᓂᒃ ᐊᖏᕐᕋᖅᑖᕋᐃᕐᒪᑕ ᖃᓄᕐᓕ ᐃᑲᔫᓯᐊᖅᑎᑦᑎᓲᖑᕙᑦ?

For the rare instances that RCMP members do buy a home, what does the RCMP provide for them?


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅᑕ ᓚᐃᑦᓯᑑᓐ.


ᐅᕙᓂ ᑕᐃᒫᒃ ᐊᐱᖅᓱᖅᑐᖃᕆᐊᖃᓗᐊᖅᐸᓚᐃᙱᑦᑑᒐᓗᐊᖅ.

I’m not sure this is quite the line of questioning we need for here.


ᓇᒻᒥᓂᕐᓕ ᐃᓗᑖᕐᓂᐊᖅᑐᒋᒋᐊᖏᑕ ᓂᕆᐅᒋᒋᐊᖃᖅᐸᓚᐃᖏᑕᕗᑦ. ᑕᐃᒫᒃ ᑕᕝᕙ ᐊᖏᕐᕋᖅᓴᖃᖅᑎᑕᐅᖃᑦᑕᖅᑕᖅᑯᑦ.

We can’t expect them to buy their own houses in our communities, which is why the service is provided by the RCMP, not even our government.


ᒥᔅᑕ ᐊᕿᐊᕈᖅ ᓂᓪᓕᐊᕕᒋᔪᒪᒍᕕᐅᒃ ᐃᓱᒪᖅᓱᖅᑯᑎᑦ.

Mr. Akeeagok, if you want to comment on that, please.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ.


ᐅᖃᐅᓯᓴᑦᑎᐊᕚᓗᒋᕋᑖᖅᑎᑦ, ᐃᒃᓯᕙᐅᑖᖅ. ᐅᖃᐅᓯᔅᓴᖃᕐᕕᑦᑎᐊᕚᓗᐃᑦ.

Very good comments, Mr. Chairman, on this.


ᐄ, ᐸᓖᓯᒃᑯᑦ ᑕᖅᑲᒃᑯᐊ ᐱᖓᓱᓂᒃ ᐊᕐᕌᒍᓂᑐᐃᓐᓇᖅ ᓄᓇᓕᒻᒦᐸᒃᑲᓗᐊᖅᑎᓪᓗᒋᑦ ᓄᓇᓕᓐᓂ ᐱᕈᖅᓴᐃᖃᑕᐅᕙᒻᒪᑕᒎᖅ.

I do want to give a very good shout-out to the RCMP. Even though they’re there for three years, their role is to help build a community and have a safe community, and they do a wonderful job on it.


ᑕᐃᒪᓕ ᐸᓖᓯ ᐃᓪᓗᑖᕈᒪᓕᕐᓂᖅᑲᑦ ᒐᕙᒪᑐᖃᒃᑯᓐᓂ ᑐᔅᓯᕌᔅᓴᖁᑎᓖᑦ ᐊᖏᕐᕋᖅᑖᕈᑎᔅᓴᖏᓐᓄᑦ.

In an event that an RCMP member does decide to buy their own house, there are federal programs geared for housing.


ᒐᕙᒪᑐᖃᒃᑯᑎᒍᑦ ᑮᓇᐅᔾᔭᔅᓴᖃᑦᑕᖓᑕᓕ ᐅᕙᒍᑎᒎᙱᑐᕐᓕ. ᖁᔭᓐᓇᒦᒃ, ᐃᒃᓯᕙᐅᑖᖅ.

They’re getting paid through the federal pay system, not necessarily through our system. Thank you, Mr. Chairman.


ᑭᖑᓪᓕᖅᐹᖑᓂᐊᓕᖅᑐᖅ ᐸᓖᓯᒃᑯᑦ ᐱᔾᔪᑎᒋᓪᓗᒋᑦ. ᖃᑦᑎᑦᑖᓚᐅᕙ ᑖᓐᓇ ᑳᓐᑐᕌᒋᖃᑦᑕᖅᑕᓯ ᐸᓖᓯᒃᑯᓐᓄᑦ?

Last question on the RCMP is: how much is the total contract on an annual basis for the RCMP service?


ᒪᓕᒐᔅᓴᐅᑉ ᐃᓗᐊᓃᑦᑐᖅ, ᒪᒃᐱᒐᖅ 5. ᑎᑎᕋᖅᓯᒪᔪᖅ, $40,071,000.

On page 5 of the bill it states $40,071,000.


ᑖᓐᓇ ᐊᖏᖅᑕᐅᒍᓂ $42,671,000-ᖑᓂᐊᖅᑐᖅ ᑖᒃᑯᓄᖓ ᑳᓐᑐᕌᒧᑦ. ᖁᔭᓐᓇᒦᒃ. ᑕᕝᕙᓂ ᐊᕐᕌᒍᔪᒥ 2017-18.

If that is approved, then $42,671,000 would be the contract for the 2017-18 fiscal year.


ᖁᔭᓐᓇᒦᒃᑦᑕᐅᖅ ᑐᑭᓯᑎᑦᑎᒋᐊᕋᕕᑦ.


ᐱᖓᔪᐊᓄᑦ ᑕᐃᒪ, ᑎᒍᔭᐅᒪᔪᓕᕆᔨ ᐊᓄᓪᓚᔅᓰᕕᓕᕆᔨ ᐆᕙᑕᐃ-ᖃᑦᑕᕐᓂᖏᑦ ᐃᖅᑲᓇᐃᔭᑲᐃᓐᓇᖃᑦᑕᕐᓂᖏᓪᓗ.

I’ll move on to program 3, correctional facilities overage on permanent staff overtime and casuals.


ᐃᒃᓯᕙᐅᑕᖅ: ᒥᔅᑕ ᓚᐃᑦᓯᑑᓐ, ᐅᕙᓃᓕᑕᐃᓐᓇᕋᑦᑕ ᒪᓕᒐᕐᓂᒃ ᒪᓕᑦᑎᑦᑎᔨᓂᒃ ᑕᐅᕗᖓ ᓱᓕ ᑎᑭᓚᐅᙱᓇᑦᑕ ᐅᑕᖅᑭᐅᑎᒋᑲᐃᓐᓇᕈᓐᓇᖅᑭᒋᑦ ᑕᐃᒃᑯᐊ ᐊᐱᖅᑯᑎᑎᑦ?

Chairman: Mr. Lightstone, we’re only on law enforcement so far; we’re not to the other two line items, so if you can please hold your questions until we get to that point.


ᒫᓐᓇ ᐊᐱᖅᓱᕋᑦᑕ ᒪᓕᒐᕐᓂ ᒪᓕᑦᑎᑦᑎᔨᓂᒃ. ᐊᐱᖅᑯᑎᔅᓴᖃᕐᕕᐅᑲᓐᓂᖅᑳ ᑖᓐᓇ?

Right now we’re asking questions on law enforcement. Are there any more questions on law enforcement?


ᓚᐃᑦᓯᑑᓐ: ᐄ, ᑭᖑᓪᓕᖅᐹᒥᒃ ᒪᓕᒐᕐᓂᑦ ᒪᓕᑦᑎᑦᑎᔨᓄᑦ.

Mr. Lightstone: Yes, one last question on law enforcement.


ᒥᓂᔅᑕᐅᑉ ᑎᑎᖅᑲᖓᓂᒃ ᑐᑭᓯᑎᑦᑎᑲᓐᓂᖅᓯᒪᒻᒪᑕᐃᓛᒃ ᑲᑎᑦᑐᒋᑦ ᑮᓇᐅᔭᑦ $40 ᒥᓕᐊᙳᑦᑕᓚᐅᖅᑯᑦ ᒪᓕᒐᓕᕐᓂᒃ ᐊᑐᓪᓚᕆᒃᑐᑎᓪᓕ $30 ᒥᓕᐊᓐ. ᒪᓕᑦᑎᑦᑎᔨᓄᑦ $42 ᒥᓕᐊᓐ-ᕈᕆᐊᖃᕐᓂᐊᖅᑐᒋᔭᐅᓪᓗᓂ.

In the minister’s letter that provided us additional information, we had a total budget of $40 million to law enforcement with actual spent of $30 million, with a forecast of $42 million.


ᖃᓄᕐᖑᑯᐊ $42 ᒥᓕᐊᓐᑖᓚ ᑮᓇᐅᔭᐃᔭᕈᑎᐅᓂᐊᖃᖅᑐᒋᔭᐅᕙᑦ ᑮᓇᐅᔭᓕᕆᔨᔾᔪᑏᑦ ᐊᕐᕌᒍᖓᑕ ᐃᓱᐊᓄᑦ?

I was just curious if or how law enforcement intends on spending $42 million up until the end of the fiscal year.


ᐊᐱᕆᔪᓐᓇᕈᒃᑯᖃᐃ ᑖᓐᓇ ᒪᓕᒐᓕᐅᖅᑎᖃᑎᕗᑦ ᓇᓪᓕᐊᓐᓂᒃ ᓇᓴᐅᑎᓪᓚᕆᓐᓂᒃ ᑕᑯᒻᒪᒃᑭᐊᖅ.

I would like to ask my colleague what number he’s referring to.


ᓈᓴᐅᑎᖃᖅᐸᑦ ᐃᑲᔪᖅᑕᐅᕌᕐᔪᒍᒪᓪᓗᖓ ᒫᓐᓇ ᑖᒃᑯᐊ ᑎᑎᖅᑲᐃᑦ ᓇᔅᓯᐅᑎᓚᐅᖅᑕᒃᑲ ᐅᓪᓗᑐᐃᓐᓇᕐᒥᑦ $30 ᒥᓕᐊᓐ ᓇᓂᖅᑰᕋᓗᐊᖅᓱᒍ ᑭᓯᐊᓂ ᐅᖃᕆᐊᒃᑲᓐᓂᐊᕐᔪᖑᓐᓇᖅᐸᑦ.

If he can give me a page number of what he’s looking at, as I can’t find it in the correspondence he is referring to. I see the $30 million in the letter that I provided on Friday, but maybe he can provide clarification.


ᑎᑎᖅᑲᖅ ᒫᔅᓯ 16-ᒥ ᐅᓪᓗᓕᒃ ᒪᓕᒐᓕᐅᖅᑎᑐᐃᓐᓇᐃᑦ ᑲᑎᒪᔨᖏᑕ ᐃᒃᓯᕙᐅᑕᖓᓄᑦ ᑐᕌᖅᑐᒥᓂᖅ. ᑮᓇᐅᔭᓕᕆᔨᒃᑯᑦ ᒥᓂᔅᑕᖓᑕ ᖃᐃᑕᒥᓂᖓ.

A letter dated March 16 to the Chair of the Regular Members’ Caucus, which was provided to us by the Minister of Finance.


ᑖᓐᓇ ᑎᑎᖅᑲ ᐅᖃᐅᓯᕋ ᒪᒃᐱᒐᖓ 4-ᖓᓃᑦᑐᖅ, ᒪᑉᐱᒐᖓ 4 ᑕᓪᓕᒪᐅᓪᓗᑎᒃ ᑲᑎᑦᑐᒋᑦ.

It’s that letter that I’m referring to and it’s on page 4 of 5.


ᐊᒻᒪᓗ ᑖᓐᓇ ᖁᔭᓐᓇᒦᒃᕈᒪᓪᓗᒍ ᑖᔅᓱᖓ ᑎᑎᖅᑲᑦᑕ ᐃᓗᐊᓃᑦᑐᓂᒃ ᓴᖅᑭᓚᐅᖅᑕᑦᑎᓐᓂ ᑖᔅᓱᒪᐅᑉ ᐃᓗᐊᓃᑦᑐᒥᒃ ᑕᑯᒐᒃᑯ.

Thank you for asking questions about the letter.


ᑖᒃᑯᐊ ᑖᓐᓇ ᑎᑎᕋᖅᑕᐅᓯᒪᔪᖅ $30 ᒥᓕᐊᓐ ᑕᕝᕙᓂ ᐊᕐᕌᒍᒧᑦ ᒫᓐᓇᒧᑦ ᐊᑐᖅᑕᐅᓯᒪᔪᖅ $30 ᒥᓕᐊᓐ, ᐊᒻᒪᓗ ᐸᕐᓇᒃᑕᐅᓯᒪᔪᑦ $42 ᒥᓕᐊᓐᑖᓚ.

The $30 million that is written in there has been spent up to now and they’re planning to use $42 million.


ᑖᒃᑯᐊ ᐸᓖᓯᒃᑯᓐᓄᑦ ᖃᓄᖅ ᐊᑐᖅᐸᓪᓕᐊᔭᖏᓐᓂᒃ ᐅᓂᒃᑳᖅᓯᒪᓪᓗᑎᒃ ᐊᒻᒪᓗ ᖃᓄᑎᒋᑦ ᐊᑐᕐᓂᐊᕐᓂᖏᓐᓂᑦ ᑕᐃᓐᓇ ᑎᑎᕋᖅᓯᒪᑎᓪᓗᒋᑦ ᑖᓐᓇ ᖄᖏᐅᑎᓂᐊᖅᑕᖓ $2.6 ᒥᓕᐊᓐ ᑕᕝᕗᖓ ᑐᒃᓯᕋᐅᑎᒋᓯᒪᔭᕗᑦ, ᑖᒃᑯᐊ ᐸᓖᓯᒃᑯᑦ ᓈᓴᐅᑎᖁᑎᖏᓐᓂᑦ ᒪᓕᒃᓴᖅᓱᑕ ᑖᓐᓇ ᑎᑎᕋᓚᐅᖅᐸᕋ ᑕᐃᒪᓐᓇ.

This is from a report from RCMP expenditures and what they think they’re going to spend. $2.6 million is the supplementary appropriation following the numbers we got from the RCMP. That’s what I wrote in the letter.


$2.6 ᒥᓕᐊᓐᒥᑦ ᑕᑯᓐᓈᕋᒪ ᐱᓕᕆᐊ 1-ᒧᑦ ᒪᓕᒐᓕᐅᖅᑎᓂᑦ ᓇᓗᓇᐃᖅᑐᕈᑎᓂ. ᓇᓗᓇᐃᖅᓯᓯᒪᒻᒪ ᐸᓖᓯᒃᑯᒡᒎᖅ ᐊᐅᓚᖃᑦᑕᕐᖓᑕ ᐊᐅᑦᑎᐊᕈᕐᓂᓴᐅᓗᐊᖅᑐᓂᒃ ᓇᓚᐅᑎᓂᒃ ᐊᑐᖅᑐᑎᒃ ᐱᒍᓐᓇᐃᓕᖃᑦᑕᓲᓂᒃ, ᖁᓛᓂ ᐅᖃᖅᓯᒪᑦᑕᕆᕗᖅ ᓯᕗᓂᕆᓯᒪᔭᖓᑕ ᑐᔅᓯᕌᖑᔫᑉ.

I’m looking at $2.6 million for program 1, MLA briefing notes, and it’s telling me that the RCMP in Nunavut is operating on an outdated radio system which is failing. At the top, background for requests, it’s saying that the Department of Justice is dedicated to improving operational efficiency.


ᒪᓕᒐᓕᐅᔨᒃᑯᒡᒎᖅ ᐋᖅᑭᒋᐊᕆᒍᒪᒻᒪᑕ ᐊᐅᓚᑦᑎᔨᐅᖃᑦᑕᖅᑐᓂᒃ ᑭᓯᐊᓂᓕ ᐊᐅᓚᓂᖓᑕ ᐊᔾᔨᐅᖏᓐᓂᖓ ᐱᔾᔪᑎᒋᓪᓗᒍ $2.6 ᒥᓕᐊᓐᑖᓚᓂᒃ ᐃᓚᒋᐊᖅᓯᒋᐊᖃᖅᑯᑦ ᐊᑭᓕᖅᓱᕈᑕᐅᓂᐊᖅᑐᓂᒃ ᐃᖅᑲᓇᐃᔭᖅᑎᖏᑕ ᐱᓕᒻᒪᔅᓴᐃᒍᑎᖏᓐᓂᑦ ᐃᖅᑲᓇᐃᔭᖅᑎᖏᓐᓄᑦ ᐱᓕᒻᒪᔅᓴᐃᒍᑎᔅᓴᓂᒃ ᐃᖅᑲᓇᐃᔭᖅᑎᑖᒃᑲᓐᓂᕈᑎᔅᓴᓂᑦ ᐊᒻᒪᓗ ᐱᓕᕆᕕᓐᓂᑦ ᖃᓄᐃᓐᓂᐅᒍᓐᓇᖅᑐᓄᑦ.

However, due to the nature of its operations, a $2.6 million increase is required to cover needs for staff training, extra staff due to extreme weather, and unexpected incidents at the facilities.


ᑖᓐᓇ ᐅᖃᐅᓯᖃᑦᑕᖅᑯᖅ $2.6 ᒥᓕᐊᓐ ᐃᖅᑲᓇᐃᔭᖅᑏᑦ ᐃᖅᑲᓇᐃᔭᒃᑲᓐᓂᐅᑎᒋᒐᔭᖅᑕᖏᓐᓄᑦ ᐃᖅᑲᓇᐃᔭᑲᐃᓐᓇᖅᑏᓪᓗ ᑮᓇᐅᔾᔭᔅᓵᕆᒐᔭᖅᑕᖏᑦ ᑕᕝᕙᓂᔅᓴᐃᓐᓇᖅ $2.6 ᒥᓕᐊᓐ ᐅᖃᐅᓯᐅᓕᕆᓪᓗᓂ ᐊᐅᑦᑎᐊᕈᕐᓂᓴᐅᓗᐊᑐᓂ ᓈᓚᐅᑎᖃᓕᕐᖓᑕᒎᖅ.

What’s the situation here? It’s talking about $2.6 million for coverage on permanent staff overtime and casual salaries, then later on same thing, $2.6 million. It’s talking about an outdated radio system.


ᑖᒃᑯᐊ ᓇᓗᓇᐃᖅᑕᑦᑎᐊᕈᓐᓇᖅᑳᑦ, ᐃᒃᓯᕙᐅᑖᖅ?

Can I get a clarification on that, Mr. Chairman?


ᑕᐃᒫᒃ ᐊᐱᖅᓱᖅᑐᖃᕇᖅᑲᐅᒻᒥᔫᒐᓗᐊᖅ ᒪᓕᒐᓕᐅᖅᑎᐅᖃᑎᓐᓂ. ᒥᔅᑕ ᐊᕿᐊᕈᖅ, ᓇᓗᓇᐃᖅᓯᑲᓐᓂᕈᒪᒍᕕᑦ ᐃᓱᒪᖅᓱᖅᑯᑎᑦ.

This line of question was already asked earlier by another member, but Mr. Akeeagok, if you want to enlighten us again, please.


ᑖᓐᓇ ᑎᑎᕋᖅᓯᒪᔪᖅ ᐊᕕᑦᑐᖅᓯᒪᔭᖏᑦ ᐅᖃᐅᓯᕆᖅᑲᐅᔭᒃᑲ ᐅᓇᓂᒃᑲᓐᓂᖅ ᑕᑯᒋᐊᕈᔅᓯ ᐊᕕᑦᑐᖅᓯᒪᒃᑲᓐᓂᕐᒥᒻᒪᑕ, ᐱᓕᕆᐊᖅ 3, ᖅᐱ$2.6 ᒥᓕᐊᓐᓚᒃᑲᓂᖅᓯᒪᒻᒪᑦᑕᐅᖅ ᐊᓄᓪᓚᔅᓰᕕᓐᓄᑦ ᑐᕌᖓᔪᓂᑦ.

That figure under the RCMP, $2.6 million, I covered the breakdowns. When you go further down, there’s another section which is program 3. There’s $2.6 million on corrections too.


ᒪᕐᕉᒻᒪᑎᖏᑯᐊ ᐃᓛᒃᑰᖓᔪᑦ $2.6 ᒥᓕᐊᓐᓚᔪᒡᒍᑎᐅᓪᓗᑎᒃ ᐃᓛᒃᑰᖓᔫᒐᓗᐊᑦ.

I think that’s what my member colleague is referencing. There are two $2.6 million that are being referenced here, one is on the RCMP and one is on corrections.


ᑖᓐᓇ ᐸᓖᓯᒃᑯᑦ ᓈᓚᐅᑎᑖᕆᐊᖃᕐᓂᖏᑦ, ᐃᓪᓗᑖᕆᐊᖃᕐᓂᖏᑦ, ᓄᓇᓯᐅᑎᑖᕆᐊᖃᕐᓂᖏᑦ ᐊᒻᒪᓗᑦᑕᐅᖅ ᖃᓄᐃᓐᓂᐅᕈᓘᔭᖅᓯᒪᔪᐃᑦ ᑐᐊᕕᕐᓇᖅᑐᐃᑦ ᑕᕝᕙᐅᖅᑲᐅᔪᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

For the RCMP, I covered the radios, the staff housing, the purchase of vehicles, and the incidents that have arose in Nunavut. Thank you, Mr. Chairman.


ᖁᔭᓐᓇᒦᒃᑦᑕᐅᖅ ᒥᓂᔅᑕ ᐊᕿᐊᕈᖅ.


ᐅᖃᐅᓯᖃᕈᑦᑕᓕ $2.6-ᒥᓕᐊᓂᒃ, ᑲᑎᓪᓗᒋᑦ ᖃᑦᑎᐅᕙᑦ ᑖᒃᑯᐊ, ᑐᑭᓯᙱᓇᒃᑯ ᑖᓐᓇ ᓇᓗᓇᐃᖅᑐᑕᐅᑦᑎᐊᕈᓐᓇᖅᑳ, ᓇᓗᓇᐃᖅᑕᐅᑦᑎᐊᕈᓐᓇᖅᑳ?

If we’re talking about two $2.6 million, is that $5.2 million or $6.2 million? What is the total cost of this? I’m not understanding it and Mr. Chairman, if somebody could clarify it for me.


ᐃᒃᓯᕙᐅᑕᖅ: ᖁᔭᓐᓇᒦᒃ, ᒥᔅ ᑕᐅᑐᙱ.


ᒪᑉᐱᒐᖓ 5-ᒥ ᑎᑎᖅᑲᖁᑎᑦᑎᓐᓂᑦ, ᒪᓕᒐᕐᓂᑦ ᒪᓕᑦᑕᐅᑎᑦᑎᔨᓂᑦ ᐱᓕᕆᐊᖃᖅᑐᒍᑦ $2.6-ᒥᓕᐊᓂᒃ.

On page 5 of our document, we’re dealing with law enforcement of $2.6 million.


ᐅᓇᓂᒃᑲᓐᓂᖅ “ᐊᓄᓪᓚᔅᓰᕕᓂᑦ $2.6-ᒥᓕᐊᓐ” ᑕᐃᓯᒪᒻᒥᔪᖅ, ᑲᑎᓕᒫᖅᑖᓗᒋᓪᓗᒋᑦ ᑖᒃᑯᐊ ᐱᓕᕆᐊᕆᙱᓇᑦᑎᒍ ᒫᓐᓇ, ᒫᓐᓇ $2.6-ᒥᓕᐊᓐ ᒪᓕᒐᕐᓂᑦ ᒪᓕᑦᑕᑎᑦᑎᓂᕐᒦᑦᑐᒍᑦ.

Further down the page, it says “Total Corrections. $2.6 million.” We’re not dealing with it as a total right now. We’re dealing with law enforcement of $2.6 million on one line item.


ᐊᐱᖅᑯᑎᔅᓴᖃᕐᕕᒋᕕᐅᒃ?

Do you have any more questions on that particular line item?


ᑕᐅᑐᙱ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᓪᓗ ᓇᓗᓇᐃᑦᑎᐊᕋᕕᐅᒃ.

Ms. Towtongie: Thank you, Mr. Chairman, for that clarification.


ᐃᓄᑦᑎᑑᖏᑦ ᐅᖃᓕᒫᖅᑐᒋᑦ, ᖃᓪᓗᓈᑎᑐᑦ ᑮᓇᐅᔭᖅᑐᕈᑎᔅᓴᐃᑦ ᑕᐃᒪᐃᓕᖓᑦᑕᖅᑯᑦ, ᐃᓄᑦᑎᑑᖏᓐᓂᓕ (estimate), ᒥᔅᓴᐅᓴᔅᓯᒪᔪᕐᔫᔮᖅᑐᓂ, ᓇᓚᐅᑦᑖᖅᓯᒪᔪᕐᔫᔮᖅᑐᓂ ᐃᓄᑦᑎᑐᑦ.

I do have a question in reading Inuktitut. In English it is saying “Main Estimates” for the supplementary appropriation, but in Inuktitut it telling me “Miksautisimajuq.” That means that is guesswork of the estimate.


ᓇᓗᓇᐃᖅᑐᑕᐅᑦᑎᐊᕈᓐᓇᖅᑳ ᖃᓄᖅ ᑖᓐᓇ ᑐᑭᖃᕐᒪᖁᖔᖅ, ᒥᔅᓴᐅᓯᔅᓯᒪᔪᐃᑦ ᐅᕝᕙᓘᓐᓃᑦ, ᓇᓚᐅᑦᑖᖅᓯᒪᔪᐃᑦ 2017-18-ᒥ?

Which one would be clearer, the main estimates or guesswork, miksautisimajuq? That’s “almost what we’re requesting.” Mr. Chairman, can I get a clarification on that piece, main estimates for that year, 2017-18?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᓯᕙᐅᑖᖅ. ᑖᓐᓇ ᓴᐅᒥᖓᓃᑦᑐᖅ ᑮᓇᐅᔭᖅᑐᕈᑎᔅᓴᓂᑦ ᐅᖃᐅᓯᖃᖅᑐᖅ $40-ᒥᓕᐊᓐ, ᒪᓕᒐᕐᓂᑦ ᒪᓕᑎᑦᑎᓂᕐᒧᑦ. $11 ᒥᓕᐊᓪᓕ ᑖᒃᑯᐊ ᑎᑎᕋᕐᕕᖏᓐᓄᑦ ᐊᖏᖅᑕᐅᔭᕇᖅᓯᒪᔪᐃᑦ ᑖᒃᑯᐊ ᑮᓇᐅᔭᖅᑐᕈᑎᔅᓴᑦ.

Hon. David Akeeagok: Thank you, Mr. Chairman. The one on the far left that says “Main Estimates,” the numbers that are bolded like the $40 million for law enforcement and registries is $11 million are already authorized main estimates.


ᑕᓕᖅᐱᐊᓃᑦᑐᑦ ᐊᖏᖅᑕᐅᓯᒪᙱᑦᑐᑦ. ᒫᓐᓇ 2017-18 ᐊᕐᕌᒍᖓᓃᒃᑲᑦᑕ ᓱᓕ, ᒥᔅᓴᐅᓴᓯᒪᓂᕋᖅᑕᐃᑦ ᑕᐃᒪᐃᒍᓐᓇᓂᐊᖅᑐᒋᔭᐅᒻᒪᑕ ᐅᖓᑖᓅᕌᕐᔪᒍᓐᓇᓂᐊᖅᑐᒋᔭᐅᓪᓗᑎᓪᓗ, ᑕᐃᒫᒃ ᑕᕝᕙ ᒪᓕᒐᓕᐅᕐᕕᒻᒧᑦ ᐊᖏᖅᑕᐅᒐᓱᐊᖅᑯᒍᑦ ᑮᓇᐅᔭᓂᒃ ᐃᓚᒋᐊᖅᓯᒐᓱᐊᕈᒪᔾᔪᑎᑦᑎᓐᓄᑦ ᒪᓕᒐᓕᕆᔨᒃᑯᓐᓄᑦ.

The one on the right are what is not previously authorized and we’re still in 2017-18, so in Inuktitut, miksautisimajuq is this is the best guess that we have that these will be over on certain amounts. Therefore we are asking this House to give a blessing on the supplementary appropriation. I’ll use Justice.


ᑲᑎᓕᒫᕐᓗᒋᑦ $6.2 ᒥᓕᐊᓐ, ᑖᒃᑯᐊᓗ ᐃᓗᐊᓂ $2.6-ᒥᓕᐊᓐ ᐸᓖᓯᒃᑯᓐᓄᑦ ᑐᕌᖓᒐᔭᕐᓗᑎᒃ.

For the overall, $6.2 million, of that, $2.6 million is for RCMP.


ᑕᕝᕙ ᑖᒃᑯᐊ ᐃᓕᔅᓯᓐᓂᑦ ᑐᔅᓯᕌᕆᔭᕗᑦ ᒪᓕᒐᓕᐅᕐᕕᒻᒥᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

Those are the amounts that we are presenting to you to this House at this time. Thank you, Mr. Chairman.


ᓇᓗᓕᑐᐃᓐᓇᕋᑖᖅᑐᖓ ᐃᓄᑦᑎᑑᖏᓐᓂᑦ ᓇᓚᐅᑦᑖᖅᓯᒪᕙᓗᑦᑐᕐᔫᔮᕐᖓᑕ, ᒥᔅᓴᐅᓯᓯᒪᔫᒐᓗᐊᑦ.

I was just getting confused in the Inuktitut version that these are the best guesswork that we have and the main estimates.


ᑐᑭᓯᐸᓗᓕᖅᑕᕋᓗᐊᕋ ᐊᐱᖅᑯᑎᒐ. ᐃᓱᓕᑉᐳᖓ.

It’s almost clear in my mind now, so I’m finished with my questioning.


ᑕᕝᕙᓃᑦᑐᒍᑦ ᒪᓕᒐᕐᓂᑦ ᒪᓕᑎᑦᑎᔨᓂᑦ $2.6 ᒥᓕᐊᓐ.

Again, we’re on Law Enforcement. $2.6 million.


ᑭᖑᓪᓕᐅᓕᕐᒥᔪᖅ ᑲᑎᑦᑐᒋᑦ ᑎᑎᕋᕐᕖᑦ ᐊᒻᒪᓗ ᐃᖅᑲᖅᑐᐃᔩᑦ, $1 ᒥᓕᐊᓐ.

The next line item is Total Registers and Court Services. $1 million.


ᑲᑎᑦᑐᒋᑦ ᐃᖅᑲᖅᑐᐃᕕᒃᑯᓐᓄᑦ, ᑎᒍᔭᐅᒪᔪᓕᕆᔨᒃᑯᓐᓄᑦ $2,600,000.


ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐳᑖᖅ.

Mr. Lightstone: Thank you, Mr. Chairman.


ᐊᐱᖅᑯᑎᒋᓂᐊᖅᑕᕋ ᐊᓄᓪᓚᔅᓰᕕᓕᕆᓂᕐᒧᑦ ᑐᕌᖓᔪᖅ. ᐊᕐᕌᒍᑕᒫᑦ ᐅᖓᑕᐅᔾᔨᖃᑦᑕᕐᒪᑕ ᐊᑐᕈᒫᖅᑕᖏᓐᓂᑦ, ᐃᖅᑲᐅᒪᑦᑎᐊᕈᒪ, ᐅᖓᑕᐅᔾᔨᖃᑦᑕᖅᑐᑦ ᐆᕙᑕᐃᕈᑎᑐᐃᓐᓇᖏᓐᓄᑦ ᐊᓄᓪᓚᔅᓰᕕᒻᒥᑦ.

To continue on my questioning about corrections, every year the branch has a cost overrun and if I recall correctly, those overruns are due to overtime of correctional facilities.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᓖᒃ.

Hon. David Akeeagok: Thank you, Mr. Chairman.


ᑲᑎᒪᔨ ᑕᒻᒪᖏᑦᑐᖅ ᐅᓄᕐᓂᖅᐹᖑᔪᖅ ᐆᕙᑕᐃᒧᑦ ᐊᑭᓕᐅᑕᐅᓂᐊᖅᑐᖅ ᐊᒻᒪᓗᑦᑕᐅᖅ ᐃᖅᑲᓇᐃᔭᓚᐅᐱᓪᓚᖃᑦᑕᖅᑐᓄᑦ.

The member is correct. The bulk of it is on overtime and I’ll also add, on casual staff.


ᒥᔅᑕ ᓚᐃᑦᓯᑑᓐ. ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑖᖅ.


ᑕᐃᒪᓕ ᒫᓐᓇ ᐃᖅᑲᐅᒪᑦᑎᐊᕈᒪ, ᐊᓄᓪᓚᒃᓰᕖᑦ ᑖᒃᑯᐊ ᐃᑲᕐᕋᓂᑦ 12-ᓂᑦ ᐃᖅᑲᓇᐃᔭᖅᑎᑦᑎᖃᑦᑕᕐᒪᑕ, ᑕᐃᒪᓐᓇ ᓱᓕᕚ?

If I recall correctly, the correctional facilities operate on a 12-hour shift basis. Is that correct?


ᑕᐃᒪᓕ ᒫᓐᓇ ᑕᐃᒃᑯᐊ ᐊᓄᓪᓚᒃᓰᕖᑦ ᑕᑕᐃᓐᓇᐅᔭᕐᒪᑕ ᐆᕙᑕᐃ-ᖏᓐᓇᓕᖅᖢᑎᒡᓗ ᐃᖅᑲᓇᐃᔭᖅᑏᑦ. ᐱᓕᕆᕕᓯ ᐃᓱᒪᒃᓴᖅᓯᐅᓯᒪᕚᑦ ᐱᖓᓲᓗᑎᑦ 8-ᓂᒃ ᐃᑲᕐᕋᓂᒃ ᐃᖅᑲᓇᐃᔭᖃᑦᑕᓂᐊᕐᓗᑎᒃ. ᑕᐃᒪᓐᓇ ᐋᖅᑭᒋᐊᕈᓐᓇᕋᔭᙱᓚᖅ?

Now, considering that the correctional facilities are running on a 12-hour schedule and that’s causing considerable overtime, has the department ever considered switching to three eight-hour shift schedules and would that possibly solve the overtime issues?


ᐃᕝᕕᑎᒎᕐᓗᖓᖃᐃ ᒥᓂᔅᑕ ᑐᖓᓕᖓ, ᒥᔅᑕ ᒪᑲᐃ ᑭᐅᔪᓐᓇᖅᐸᑦ ᑖᔅᓱᒪᐅᑉ ᐊᐱᖅᑯᑎᒋᔭᖓᓄᑦ.

Through you, I’ll have the deputy minister, Mr. MacKay, respond to that question.


ᑲᑎᒪᔨ ᑕᒻᒪᖏᑦᑐᖅ ᐃᑲᕐᕋᓂᒃ 12-ᓂᒃ ᐃᖅᑲᓇᐃᔭᖃᑦᑕᖅᑐᑦ.

The member is correct that there are 12-hour shifts.


ᑖᒃᑯᐊ ᑕᐃᒪᓐᓇ ᐋᖅᑭᒃᑕᐅᖃᑦᑕᖅᑐᑦ ᐃᑲᕐᕌᖕᓄᒃ ᒪᕐᕉᓐᓄᒃ 42-ᓂᒃ ᐃᑲᕐᕋᓂᒃ ᐃᖅᑲᓇᐃᔭᖃᑦᑕᕐᓗᑎᒃ ᐱᓇᓱᐊᕈᓯᓄᑦ ᐆᕙᑕᐃᕐ-ᓂᐊᕐᒪᑕ 42 ᐱᔭᕇᖅᐸᑕ.

Those 12-hour shifts are calculated so that it’s a 42-hour workweek. There isn’t overtime past the 12 hours and there isn’t overtime until you go past the 42 hours in a week.


ᑖᒃᑯᐊ ᐊᖏᖃᑎᒌᒍᑎᑎᒍᑦ ᑕᐃᒪᓐᓇᐃᓚᐅᕐᒪᑦ ᐆᕙᑕᐃ-ᕈᑎᖏᑦ ᐃᓄᐃᓴᓪᓕᒋᐊᓚᐅᖅᑐᖅ $4 ᒥᓕᐊᖏᓐᓃᓕᓚᐅᕐᒪᑦ ᒫᓐᓇ $2.49 ᒥᓕᐊᖑᓕᖅᑐᖅ.

This was a change we made, I think, three years ago with the collective agreement. That significantly reduced our overtime costs from 2015-16. It was around the $4 million range for overtime and now it’s down to a $2.1 million range.